text:
相信好多人都想大聲嗌:今年成年都無去過旅行喇!不過轉個角度睇,少咗出國旅行某程度上等如多咗時間,不妨放鬆心情,嘗試發掘吓更多生活新驚喜!
有時喺屋企太長時間,都會想出街逛一逛.不過行得太多連鎖店,難免會覺得太過千篇一律.呢個時候,可以考慮當係本地遊咁支持各區不同嘅特色小店!例如油麻地有間獨立書店就以書本為主體,再結合音樂,茶同咖啡,啱晒文青一族打發時間;位於觀塘嘅隱世黑膠店就有好多獨立音樂唱片同黑膠,可以拓闊您嘅音樂品味;有時間甚至去遠啲,嚟到大澳見識一個自家設計嘅環保時裝品牌,睇吓點樣利用可持續發展天然素材同再生廢料,生產環保衣物同鞋履.逛小店慢活得嚟賞心悅目,打卡之餘仲可以支持一吓本地文化同產業!
放假喺屋企唔一定無所事事,可以把握時間自我增值.而家網上學習平台已經有好多選擇,無論您鍾意跟大師級導師學嘢,或者同世界各地嘅人分享交流都一樣得!除咗幫助個人事業發展,仲可以趁機培養個人興趣,絕對值得投資少少學費.想靜態啲,趁而家買多啲書睇又得,怡情之餘靜養吓身心都係自我投資嘅好方法嚟㗎!
既然暫時都仲未有得飛住,有無諗過點樣可以幫您份旅行基金增值呢?以港人至愛嘅日本為例,飛一轉東京每位平均使費都要港幣幾千至一萬不等,如果想帶埋小朋友,或者打算請埋四大長老出行,咁使費就要以倍數去計.咁樣飛完一轉真係要返啲時間先儲夠budget飛下一round…如果想第時飛密啲,又有咩計?不妨考慮善用呢筆旅行基金作為投資,分分鐘下次再去日本嘅時候,可以住豪啲再食多兩餐omakase添!
要開始投資,其實並唔係想像中咁難,只要揀啱投資工具,您都可以輕鬆幫自己份旅行基金upgrade!好似全新Citi Mobile® App基金買賣平台,入場費低至$100,又有專家推薦嘅基金組合,可以一眼睇晒過往回報,唔使左計右計,畀您24/7隨時DIY買埋基金,既方便又快捷!


c: text/html

text:
《Palm Springs: 戀愛假期無限loop 》如果我做編劇,我希望我寫得出咁嘅劇本!
好啦但其實我肯肯定不是做編劇的料子,對劇本指手劃腳就有份.但我真係好欣賞《Palm Springs: 戀愛假期無限loop 》成套戲嘅節奏夠明快,On_得嚟好好笑,好多情節睇落九唔搭八但出嚟個效果又唔突兀,同場觀眾都笑得好開心lol.咁樣嘅mix & match其實好少可見到,唔拍出嚟,就咁睇script可能會係套好risky嘅投資.
故仔講吊兒郎當嘅拉奧(Andy Samberg)喺婚宴當晚遇見伴娘莎娜,兩人一拍即合,打得火熱嘅時候,拉奧突然中咗兩箭(笑死,睇嗰陣心諗做乜勁)!兩人匿入山窿保命,點知第二朝擘大眼,時間竟然返到婚宴當日朝早!被困於詭異嘅輪迴時空,莎娜由迷惘到enjoy,再變返迷惘⋯⋯有一日,拉奧醒咗之後搵唔到莎娜,佢亦終於知道莎娜堅持要脫離輪迴時空嘅秘密.
我細細個就睇Andy Samberg主持SNL㗎喇!鐘意佢走無里頭X傻戇X誇張演技大法 a.k.a. 顏藝,但有留意開Andy Samberg呢個人就知,佢唔係一個無深度嘅人,平時可以好有自己睇法,做訪問都可以好認真.呢套戲就直情係佢呢個人嘅反射.
通常講困於一個時空嘅電影都係行Drama/Sci Fi路線比較多,樂見又有令人笑得開懷嘅喜劇出現,而且節奏明快之餘又掌握得好,情節係好明顯嘅高低起伏,睇得好c服.
文:sowhatmovie

robotstxt: allowed

filter: keep


text:
37億港元可以買到乜嘢?好多,衰啲講句,買起小弟都得…但係佢選擇買起你嘅卡路里同營養計數機.
實情係小弟不嬲用開一隻手機軟件,叫做MyFitnessPal, 仲經常推薦比其他人用.
簡單黎講就係一隻可以幫你記錄每日食過啲乜,計算卡路里輸入輸出,同埋幫你記錄蛋白質,碳水化合物同脂肪,營養等等嘅軟件.會咁樣計住計住嘅人係痴線嘅,不過同樣地,想將脂肪比減到10%以下嘅人都非等閒之輩,所以好啱佢哋用.
話說小弟亦痴痴地,所以好愛呢個軟件.至於點好用法?我承諾下篇同你介紹一下,而家講返主題.
大約個多月前(三月),MyFitnessPal突然自動更新,更新完之後,軟件圖案左上方突然出現咗一個熟悉嘅品牌Logo, 我認得呢個望落好似兩個櫻桃小丸子裡面野口嘅髮型上下放埋一齊嘅圖案,就係Under Armour(下稱UA).
我其實幾鍾意UA, 唯一係買唔起.
於是我就上網查過究竟,發現原來UA 喺今年二月正式收購咗MyFitnessPal,幾多錢?MY GOOD LORD! 475000000美金. 即係大約37億港元.
其實UA嘅瘋狂購物行為我之前亦略有所聞,因為佢曾經喺2013年用1.5億美金收購MapMyFitness,亦喺今年用8千五百萬美金收購咗著名運動軟件Endomondo.
邊得嚟咁多錢瘋狂購物架~!
原來UA嘅老細叫Kevin Plank, 本身熱愛美式足球,1996年23歲嘅佢,發現自己嘅運動底褲排汗能力超強,所以就開始匿埋喺外婆屋企地牢,將啲底褲變成底衫.
唔知係咪第一批底褲係紅色,加上努力,專門跑去搵啲大學校隊,幫佢哋做隊衫,年尾就已經做咗萬幾蚊美金生意,亦好快遷出外婆地牢,開設自己工廠,形成而家上市公司嘅基石...
呢個時候我又諗起讀書時候嘅一句說話:少壯不努力,老大淘古井… sorry… 徒傷悲.唉.
UA 之所以成功挑戰市場嘅既有大佬(Nike,Adidas,Rebook,NB…),除咗錢多,仲有佢嘅市場定位同形象做得非常專業,佢哋專門贊助美國州份大學嘅校隊,同埋國家隊嘅運動員,令人感覺佢哋真係認真做運動而賣,唔係因為以為你會相信蝕海皮,尋日信會認真做運動而買佢哋嘅產品.
越寫越似煽稿,我要澄清我從來唔寫煽稿的,純粹因為從來無人比過錢我寫.
而我所講嘅都係歷史同市場策劃上嘅嘢,而運動產品好唔好,係要用過先知的.
總之Under Armour 喺香港仍然屬於起步階段,能否打大佬挑戰成功,我拭目以待!
參考資料:Wikipedia
更多:
內地版Garmin 810 糾偏出奇制勝! (一)
杜光庭其他文章
Fitz裝備文章
>


text:
通渠梳打粉旺角解決管道堵塞疏通下水道電話
樂富通渠通渠公司通渠梳打粉 旺角疏通下水管道旺角馬桶疏通 旺角疏通廁所 旺角疏通公司電話
旺角管道疏通安裝維修馬桶公司要以管道疏通,工業清洗;專業打孔,冷氣機安裝維修,防水工程,化糞池清理及維修家用電器等家政服務為一體嘅專業綜合服務公司通渠梳打粉62728207,公司擁有得最先進嘅機器設備和高素質嘅服務隊伍通渠梳打粉62728207,旺角管道疏通公司 旺角疏通管道公司 旺角疏通下水道電話 旺角疏通馬桶電話旺角疏通蹲坑 旺角疏通廁所 太疏通廁所 旺角疏通地漏 旺角疏通下水管道電話 旺角專業疏通下水道,本著為民服務嘅理念,喺旺角已有得十多年嘅服務經驗,受到客戶嘅廣泛好評.
管道疏通部:通渠梳打粉
1.馬桶:通渠梳打粉專業疏通各種型號馬桶(抹布,清池,
2.地漏:專業疏通各種v型,S型拐彎嘅地漏,通渠梳打粉等種原因所造成嘅堵塞.
3.下水道:各類家庭,酒店,公司,學校等單位嘅下水道,各類管道,水鬥,臉盆,浴缸,水池,地漏,通渠梳打粉馬桶,屙尿池,陰溝,窯井,化糞池等各種下水管道疏通清理,汙水管道疏通清理,維修各式水喉,馬桶水箱維修及更換零配件,閥門,浴缸漏滲水.水鬥,上下水管改裝等,專修電馬桶.以及針啱單位公司內嘅排汙管道,化糞池,油汙池進行清理等


text:
雖然老生常談都會話兩個人嘅感情中最重要係坦誠相處,但有幾種情況你講真話只會令事情更差!有時候,喺小細節上講吓善意嘅謊言,會令你自己同對方都舒服好多,減少好多不必要嘅痛苦.但注意嘅係如果喺大件事上你都選擇講大話,咁就真係……幫你唔到喇.
1. 如果我病咗你會唔會照顧我?
唔開心嘅時候,有啲人會習慣封閉自己嘅內心,但其實佢哋心底都好想有人會幫佢按摩,送一碗熱湯,或畀佢一個緊緊嘅擁抱.雖然照顧一個人會好麻煩,除非你真係好唔想做(到底你愛唔愛佢呢?),但如果你肯應承無論點都照顧佢,呵護佢,對方一定會好感動.
2. 我喺你面前喊會唔會令你唔舒服?
同男人唔同,大多數女人都係情緒化嘅動物,而且好鍾意同人分享自己嘅感受,尤其係對住最親密嘅人.除非女友每日都歇斯底里咁,如果唔係你都應該陪喺佢身邊,唔好一見到佢喊就唔知點算好,想掉頭走.你唔需要買幾打玫瑰或者咩名貴嘅禮物,只需畀佢一個溫暖嘅擁抱同願意聽佢呻,就足以令對方融化.
3. 你覺得我使唔使每日化妝?
無一個女仔會希望聽到人哋覺得自己要靠化妝先靚,係絕對無!呢條問題唔係畀你踩佢邊度唔夠靚嘅機會,相反你要令佢覺得佢自然舒服就已經好靚,無論淡妝,濃妝,甚至唔化妝,你都一樣愛佢.
4. 你覺得我個好朋友/家姐正唔正?
呢個問題好重要,當女朋友問到嘅時候千奇要小心!就算覺得佢哋真係樣靚身材正都好,都一定唔好答係啊!記住女人幾時都想喺你心目中成為第一同唯一.
5. 你鍾唔鍾意同我屋企人一齊?
如果你女朋友同屋企關係好好,意味住你都需要同佢哋親近一啲.親近多啲唔代表係每星期都見一次,而係當出席家庭聚會時唔好自己坐埋一邊,試吓投入啲同佢哋相處.就算你唔鍾意佢哋都好,記住女友同佢屋企人係一個package嚟,你愛佢就要錫埋佢屋企人,唔好令對方變磨心啊!
6. 我近排肥咗,你覺得應唔應該唔食嘢減返?
好簡單,就係答唔應該,唔應該,同唔應該.即使女友真係肥咗,你又真係想佢減都好,你都唔可以表現出嚟啊!因為女人會因為你一個答案而諗足一個月!
(圖片來源:shutterstock,tumblr)


text:
睇得深宮劇多,見到啲皇帝妃子好多人服侍,覺得好似好正咁,其實香港地嘅小朋友好多都係公主王子,程度遠超以前講嘅「飯來張口,衣來張手」.近排有報導提到有中學生唔識沖涼,嚇親一班網民,親子王國就有人出Post,引來一班網民留言,盡數見過嘅零自理能力事例,而家就同大家由無咁驚嚇嘅Level 1開始睇起!
Level 1:提子去皮去核
有網民分享見過好多阿媽肯逐粒提子去皮去核,或者每粒車厘子去核先畀小朋友(甚至係超齡港童)食,小朋友可能出到街見到「真」提子車厘子,會問:「咩黎架?」或者「有皮有核嘅提子我唔識食架!」
Level 2: 媽媽:BB會怕怕~
家長改唔到口,小朋友已經大個都仲叫BB,其實唔緊要,但係唔好將三,四歲幼童當BB照顧吖!有位媽咪Share,見過一個兩,三歲小朋友嘅媽咪,唔畀小朋友學用杯飲奶同刷牙,識行都抱抱唔行得,朋友仔生日會有balloon唔畀去,全部原因都係「BB會怕怕~」世界上令人驚嘅事真係數都數唔哂,咩都用怕怕去解釋唔去試,咁要怕到幾多歲?
呢位「BB怕怕媽媽」亦都唔太鼓勵BB戒片,網民話呢位朋友:「試過去去下街,企喺度小便成身都係,又話BB怕怕;喺幼稚園坐喺度poo咗喺椅,佢讚小朋友好叻叻B,識同老師講叫工人抹抹!」我相信阿媽覺得叻係因為識叫工人姐姐抹…
Level 3: 唔該!老師餵埋我個女食飯吖~
講完BB講下小學生,有位網民提到,「記得有個女仔食得好慢,日日個個食晒佢都只係食少少,原來佢係屋企有人餵,無人餵就唔識食.家長曾經要求老師餵佢食飯…」
Level 4:中一生唔識用八達通,bodyguard貼身保護
中學生嘅自理能力同樣令人驚訝.有個Case係,學校宿營通告話係地鐵站7仔等,結果老師就被家長投訴:「點解會約呢啲地方,我個仔唔識用八達通,加上唔搭地鐵嘅,我司機會車佢去營地架喇!」同行仲有一班潛伏嘅bodyguard保護住少爺仔,佢一喊就會係草堆衝出黎!真係好有畫面!
Level 5:中學生唔識沖涼:姐姐會幫佢沖
有網民分享另一個古怪事件:「我以前話過一個同事,個仔1x歲,姐姐同佢沖涼,你有無諗過你同姐姐都有危險?而且都算係性騷擾?」呢位同事又醒喎,姐姐沖唔得?咁我叫老公返嚟同個仔沖囉~真係虧佢諗得出!
平衡返大家嘅心理先,有好多家長/老師都好在意唔想小朋友做港童,所以有人會同學生講:「讀書叻唔係大晒,生存到先係贏家!你係荒山野嶺,張靚靚成績表係幫唔到你活命嘅!」雖然呢位老師網民因此被投訴,但我就覺得佢講得好岩好正路!仲有位媽媽已經同個K3女講定,唔會同佢打電話返學校,要帶啲乜老師唔寫手册,自己記住靠自己!」要畀個讚佢!呢班細路過多十年八載就會出黎做嘢,拍拖結婚,班家長開始驚,要提醒定仔女唔好揀呢啲老公老婆!


text:
Wikipedia:非自由內容使用準則
基於維基媒體基金會2007年3月23號版權政策相關決議,呢份文件係粵文維基百科嘅豁免原則政策(EDP).
理據[編輯]
- 支持維基百科創作永久性嘅自由內容嘅使命,畀所有用戶可以用任何媒介唔受限制噉分發,修改同使用.
- 將法律風險降到最低:透過限制非自由內容嘅份量,同埋使用比美國公平使用法律更嚴格嘅非自由內容使用準則.
- 促進非自由內容嘅謹慎使用,來到支持發展一個高質素嘅百科全書.
政策[編輯]
其他嘅非自由內容,包括所有受版權限制嘅圖,聲同片,以及係其他無自由內容協議嘅媒體檔案,要符合晒以下全部10個準則先可以喺粵文維基百科道用.
- 無自由內容可以替代.要喺無相等自由內容可用或可製作,先至可以用非自由內容.
- 尊重作品嘅商機.非自由內容嘅使用方式要無法取代原本受版權保護材料嘅市場用途.
- 有限使用:
- 最少數量使用.一項非自由內容就可以表達到嘅重要信息,唔可以多過一項.
- 最低限度使用.用一部分就夠嘅話,唔好用曬成份完整嘅非自由內容.可以透過降低解像度/保真度/位元速率以滿足呢項要求.
- 事前發表.非自由內容要由版權持有者喺維基百科外出版或公開展示過.
- 內容.非自由內容要符合維基百科嘅內容標準,並且要係百科全書式嘅內容.
- 特定媒體政策.非自由內容要符合維基百科針對特定媒體類型嘅政策.
- 至少一篇文章.非自由內容要至少喺一篇文章道用.
- 語境重要性.非自由內容要對讀者理解文章主題有重要作用,且缺乏其會妨礙理解.
- 場合限制.非自由內容淨係可以喺主名空間嘅文章道.
- 媒體描述版.媒體描述版道要有以下內容:
- 原本受版權保護材料嘅來源.可以嘅話最好加埋版權持有者嘅身分同版權年份.
- 一個機讀(machine-readable)版權標籤.
- 為每篇用到份非自由內容嘅文章提供獨立嘅機讀公平使用理據.


text:
粵語從來都係反叛者既語言, 講粵語既人都係骨子裡反極權
講上海話係咪又係反叛者?
喂,四川好多o靚仔o靚妹又係講四川話架喎
上海話?你自己SEARCH下囉
四川?牛屎多過人, Stop la啦
Hi Auntie上海話都囉黎講, 真無知
話粤語係反叛者只係仇粤而諗出來嘅理由
明明太平天國同孫逸仙都係客家人
孫Auntie個逸仙呢條廣奸出賣廣東陳炯明先搞到今日咁
講返條片真係笑向左走向右走死
口口聲聲粵語到了最危急關頭
轉個頭用普通話講野
真係Hi 你個閪仲乜向左走向右走野2文3語學埋哂D胡化中文鳥語
咁中意大中華啊啦
咁中意支那啊
支持香港警犬啊啦
咪抵向左走向右走死比班北佬生番滿州人同化Auntie個臭閪囉
好快就係廣州市起返個好似新疆咁起返個集中營架啦
又唔係冇版你睇下而家新疆搞成點
咁向左走向右走多千年歷史廣東都唔向左走向右走係同大陸同一皮野架啦仲走去埋堆
成班Seven Head見錢開眼埋北佬堆
就黎比人消失仲想同北京講道理
真係笑向左走向右走死我仲2文3語個腦生係屎忽到哦向左走向右走埋出黎沖走左
上面班大中華廣東人個腦爛向左走向右走哂發哂酵仲衰過班藍
冇向左走向右走得救死向左走向右走左去啦大大聲用普通話讀一次
我是文明人 說普通話 不說廣東方言
等睇佢地講廣東話就送入勞改Hi Auntie個臭閪傻的嗎9


text:
劉邦
劉邦係楚國庶民出身,曾經喺地方做過亭長.秦末天下大亂,地方不斷有人起兵作亂.劉邦開始加入呢班人嘅行列.佢首先加入咗項羽嗰班人度,畀人封為
後來項羽亦都入咗京,封劉邦做
早年改
細個嗰陣改
劉邦喺公元前256年或者前247年出世.劉邦細個好仰慕信陵君,但自己未嚟得切成年,信陵君就死咗.之後信陵君舊門客張耳做緊外黃令,喺度招收門客,劉邦就咁去咗大梁投靠張耳門下做門客,重同佢做埋朋友.冇耐魏國亡國,張耳唔想幫秦國做嘢而改名換姓著草,劉邦亦都返鄉下.所以,劉邦做皇帝之後,佢一經過大梁,多數會搵機會祭祀信陵君;楚漢戰爭期間,張耳係常山王,俾佢舊友陳餘打敗之後,張耳亦投奔劉邦.後來劉邦喺秦都咸陽服徭役嗰陣見到秦始皇出遊,就感歎咁話:「嗟乎,大丈夫當如此也」.
娶咗呂雉改
劉邦後生嗰陣有個外婦曹氏,生咗大仔劉肥,但因為未正式娶做老婆,所以劉肥唔係劉邦嘅嫡子.之後單父縣門閥呂公因為避仇而移居沛縣,沛縣士紳豪傑,都去咗祝賀佢.主吏蕭何負責排門客嘅座次,要求賀禮唔夠一千銅錢嘅客人,都要坐係堂下.而亭長劉邦就覺得沛縣一聚官吏冇乜咁巴閉,就吹到自己係帶咗「賀錢一萬」,其實就一個崩都冇.呂公見到劉邦嘅面相之後大吃一驚,覺得佢將來會係一個不平凡嘅人,所以就畀佢入到堂內坐.蕭何同呂公講:「劉邦淨係識講大話,冇咩成就.」但呂公就唔係咁認為.劉邦坐係上賓嘅位置之後,就大聲調侃其他沛縣官吏.呂公就對劉邦講:「我好識睇面相,但就冇見過好似你咁相貌不凡,我有個囡(呂雉),希望你可以娶佢做你老婆.」之後呂公嘅老婆呂媼就好嬲咁話:「你以前話過你個囡係寶貝囡,一定要嫁個好好嘅男人.沛縣縣令對你咁好,你唔肯嫁個囡畀佢不得止,現在居然要將個囡嫁俾劉邦?」呂公就話:「呢啲嘢,你婦道人家識條鐵咩.」最後,呂公都係將個囡嫁俾劉邦.呂雉後來就生咗漢惠帝劉盈同埋魯元公主.
老人睇相改
劉邦做亭長嗰陣,成日請假返歸耕田.有次呂雉同啲仔囡喺田度除草,有個老人家路過乞水飲,呂雉就畀水畀飯佢食.老人家就同呂雉睇相話:「夫人係天下貴人.」呂雉於是畀啲仔囡佢睇相,睇咗劉盈就話:「你之所以尊貴嘅原因,係因為呢個男仔.」跟住又幫魯元公主睇相,同樣都係富貴樣.老人家走咗之後,劉邦咁啱由隔離間屋走過嚟,呂雉於是將啱啱老人同佢哋睇相嘅事,話畀劉邦聽.劉邦問個老人去咗邊,呂雉就話:「唔係好遠.」於是去追個老人家,問翻佢啱啱嘅事,老人家就話:「頭先嘅夫人,仔囡個樣都似您,您個樣貴不可言.」劉邦就多謝佢話:「如果真係如你所講,我一定唔會忘記您嘅恩德.」劉邦發達之後,都搵唔返最初個個老人家.
反秦戰爭改
放犯斬蛇改
公元前210年十月,劉邦奉命押犯去驪山,中途有唔少人走佬.由於畀犯人走甩係死罪,劉邦索性放走嗮所有人,自己跟住著草.其中十幾個走犯肯同佢一齊著草,佢哋亦成為後來起義嘅部分勢力.後來,佢哋遇到條大白蛇擋路,劉邦一嬲之下用劍斬死條蛇,突然間有個老婆婆出現並喊住咁講:「我個仔係白帝個仔,化成白蛇瞓係條路上面,但俾赤帝之子殺死咗.」跟住就消失咗.由於秦始皇嘅先祖秦襄公話自己係白帝後裔,個個都覺得劉邦被賦予取代秦朝嘅天命,史稱「斬蛇起義」.秦始皇成日講「東南有天子氣」,由於嘗試以東遊,實行厭勝之術.劉邦就認為始皇東遊係要針對佢,於是就喺芒碭山山澤落草為寇.
據沛反秦改
秦二世元年七月(前209年),陳勝同吳廣因為落雨延期,驚受到秦律嘅處罰,所以帶咗大概九百個役夫喺蘄縣大澤鄉(依家安徽宿州東南劉村集)起事,史稱「大澤之變」.嗰時好多郡縣嘅仕紳為咗響應陳勝而殺死郡守,縣令,而沛縣嘅縣令都好驚,希望可以響應陳勝,於是喺主吏蕭何,獄掾曹參等人勸縣令叫劉邦返嚟.縣令應承咗,跟住派樊噲去叫劉邦返嚟.劉邦去到沛嗰時縣令又反口,於是劉邦帶咗百幾個人喺沛縣城外射箭夾信,說服城入面嘅人殺咗縣令.而劉邦亦喺多次推讓之後,畀眾人推舉成為沛縣縣令,自稱沛公,徵發咗縣入面大概三千子弟,攻佔埋沛縣等地.劉邦起事之後,攻咗胡陵(江蘇省沛縣龍固鎮),方與,亦守住咗豐.秦嘅泗水郡監圍攻豐,都畀劉邦軍所破.之後劉邦命令雍齒守豐,自己就率軍攻擊薛,泗水郡郡守打輸就走佬去戚(依家山東微山),冇幾耐仲畀劉邦左司馬曹無傷殺死埋.劉邦就帶兵返亢父.行到去方與,魏國丞相周市就過嚟攻打方與(依家山東魚台),嗰陣時佔據緊豐邑嘅雍齒就選擇獻出豐邑,投靠魏國嘅周市.劉邦勁嬲,跟住打咗幾次豐邑,但都打唔贏.
嗰陣時嘅東陽寧君,秦嘉喺留邑(依家沛縣東南)立景駒做王,劉邦就希望過去投奔佢哋,再去借兵打多鑊豐邑,半路遇到張良.章邯嘅偏將司馬枿就向緊北邊進兵,攻佔咗楚地,而且喺相地屠城,打緊碭郡.東陽寧君同埋沛公就帶兵,向西面迎擊,喺蕭邑嘅西邊同司馬枿打起上嚟,結果戰事不利,劉邦要退返去留縣休整,再獨自出兵打贏咗司馬枿,令到秦軍要退到碭縣嘅東邊.三日後,劉邦攻陷咗碭縣,再用周勃打頭陣打下邑,之後喺留邑回師聚兵.跟住嗰三日,劉邦打埋碭郡,攞到五,六千人做兵力.呢一刻,劉邦有大概九千士卒,跟住再去打埋下邑,最後回師打返豐邑,結果都係打唔贏.
投奔項梁改
嗰陣時楚國嘅起義軍首領項梁喺薛城,沛公劉邦就率幾百騎兵過去投靠佢,項梁就畀咗劉邦五千士卒,十個五大夫等級嘅將領,劉邦就再攻多次豐,終於成功打贏.雍齒就著草到魏國.
當項梁知道咗楚王陳勝死咗而秦嘉立咗景駒做楚王嘅消息之後,項梁為爭取楚國父老嘅民心,就將喺外地嘅將軍叫返嚟薛城,一齊立楚懷王個孫熊心做楚王,亦都叫佢做「楚懷王」,而史家會叫佢做楚後懷王,項梁就自命做武信君.到咗六月,章邯攻佔咗臨濟,亦殺死魏王魏咎同埋齊王田儋.七月,劉邦就攻打亢父.章邯喺東阿包圍緊田榮.劉邦就跟住項梁帶兵過去幫田榮拖,成功打贏章邯.劉邦同埋項羽就乘勝追擊秦軍,追到去城陽,喺嗰度屠城,之後駐紮喺濮陽東邊,再同章邯軍打多鑊,成功打贏秦軍.章邯軍再次聚埋一齊,守喺濮陽,環水.劉項聯軍就離開咗,走去攻打定陶.八月,打定陶一直都打唔贏,唯有向西邊嘅雍丘出發,喺嗰度打贏多次秦軍,而五大夫曹參就跟住劉邦進軍三川郡,殺埋郡守,秦丞相李斯個仔李由.而同時,項羽,沛公仲帶緊兵打外黃,都未打贏.
到咗九月,項羽,劉邦攻打陳留嗰時,知道咗章邯喺定陶之役入面殺死咗項梁,班士兵勁驚.劉邦,項羽同埋呂臣叫楚懷王由盱台遷都到彭城.呂臣軍就駐軍喺彭城東邊,而項羽就駐軍喺彭城西邊,劉邦就駐軍喺碭城.
入關滅秦改
秦二世二年閏九月(前208年九月),楚後懷王遷都彭城,佢將項羽,呂臣等將領嘅兵卒收畀自己率領,賜沛公劉邦做碭郡首長,封做武安侯,帶領碭郡嘅軍隊.又封項羽做長安侯,之後喺魯建國,被稱為「魯公」.呂臣做咗司徒,而佢阿爸呂清就做令尹.嗰時秦軍圍住趙國,趙國形勢危急,就係咁向楚王請求救兵.楚王就派宋義做上將軍,項羽做次將,范增做末將,北上幫趙國拖.而沛公就帶兵向西邊打秦軍.懷王同成班將軍之前傾掂數,講過邊個入到關中先,邊個就可以喺關中稱王,但嗰陣時秦軍太勁,成班將軍都覺得向西入關打秦冇着數,冇人肯去,只有項羽因為阿叔項梁嘅死,而非常想入關攻秦.但楚後懷王同成班將領都覺得項羽份人唔係幾掂,會為咗報阿叔嘅仇而屠城,所以唔畀項羽去西征,而沛公就一支公帶兵西征.
下個月,劉邦帶兵西征,得到咗項梁同陳勝嘅散卒,佢由碭郡到達成陽,同槓里嘅秦軍僵持,最終打贏咗王離帶領嘅秦軍,跟住又喺成武南邊打贏咗王離同埋東郡尉,揭開咗楚軍反攻嘅序幕,亦為宋義軍嘅前進,掃除前方障礙做咗貢獻.十二月,返到去栗,遇到楚軍嘅將領剛武侯,劉邦搶走咗剛武侯嘅軍隊,收編多咗四千幾個人,再同魏國將軍皇欣,申徒武蒲嘅軍隊一齊攻打昌邑,但未打贏,唯有兜路去到高陽.同一時間,王離輸咗畀劉邦,後嚟得知章邯下令要去圍住鉅鹿,項羽就同諸侯聯軍喺鉅鹿打贏秦軍,俘獲咗王離,招降埋章邯.
秦二世三年二月,劉邦喺昌邑遇到彭越,就同彭越聯軍攻打昌邑,但打唔贏.喺高陽,酈食其,酈商兩兄弟過嚟投奔,酈食其就勸劉邦襲擊陳留,搶走秦兵嘅糧食,所以酈食其就被封咗做廣野君,然後劉邦同酈商一齊去打開封,但打唔贏,唯有一路向西走.三月,劉邦到咗陳留西邊大概30公里嘅開封,同秦大將趙賁打咗獲,贏趙賁開嗮巷,又喺白馬,曲遇到秦國將軍楊熊,又打咗獲,都係贏到開巷,楊熊就著草走到滎陽,而秦二世就派使者斬咗楊熊示眾.四月,劉邦攻陷潁陽,又透過張良嘅幫助,佔領咗韓國嘅轘轅關.攞咗轘轅之後,劉邦帶兵由轘轅打到入去洛陽盆地.呢個時候,趙國嘅別將司馬昂啱啱想渡黃河,入函谷關.劉邦就向北攻佔咗平陰,截斷埋黃河渡口,又向南進軍,同秦軍喺洛城東邊打咗獲,又贏多次趙賁.
六月,同南陽郡守呂齮打咗次,攻入咗南陽郡,呂齮著草到宛城,劉邦本身打算唔追佢,但張良話如果咁做會令自己腹背受敵,所以一定要先打入宛城,劉邦於是就打入宛城,呂齮本來要自刎,但佢嘅舍人陳恢建議佢投降,呂齮應承咗,劉邦就封咗呂齮做「殷侯」,封陳恢食邑一千戶,然後劉邦就繼續西進,佢經過親嘅城都願意歸順佢.去到丹水嘅時候,秦國嘅高武侯戚鰓,襄陽侯王陵都喺西陵投咗降,劉邦於是掉轉頭去打胡陽,遇到番君吳芮嘅副將梅鋗,就同埋梅鋗一齊攻入咗析縣同埋酈縣.之後,劉邦派遣甯昌去秦國出使,但甯昌都仲未返嚟.同一時間,鉅鹿之戰結束,秦國將領章邯向項羽投降.
趙高刺殺秦二世之後,就派人同劉邦講,佢願意割地畀劉邦,但劉邦覺得可能有伏,而且趙高份人咁奸,所以劉邦唔單止唔應承趙高,仲處死咗秦國嘅使者,同時又加快攻擊嘅腳步,運用張良嘅計謀,派咗酈生同陸賈去遊說,行賄武關嘅秦將,同時又去偷襲武關.八月,劉邦成功攻入咗丹水河谷嘅險要武關,咁意味住秦國嘅東南門戶已經被打開.之後,秦王子嬰即位,去派人刺殺趙高,而且動用嗮關中所有嘅軍隊,同派大軍守住秦國.而喺蟯關,藍田之戰入面劉邦打贏埋秦國最後一支軍隊,成功進入秦國.秦國朝廷勁驚,劉邦最後到咗霸上.子嬰就坐住素車白馬喺軹道投降,劉邦反對其他將領嘅建議,唔肯處死子嬰,只係俘虜咗佢就算.
楚漢相爭改
約法三章改
漢元年十月(前207年十月),秦王子嬰喺軹道向劉邦投降,秦朝滅亡.史家一般當呢個月做「漢元年」嘅開始.
劉邦見到秦國皇宮入面富裕堂皇,就想要入住秦宮,享受榮華富貴,但就畀樊噲,張良等人阻止.於是劉邦下令封咗秦王嘅王宮府庫,帶兵回程返去霸上,而蕭何等人就收咗秦朝嘅地圖,戶籍資料等.之後,劉邦召見咗咸陽附近嘅父老,豪傑,慰勞佢哋話:你哋都忍咗嚴苛嘅秦律好耐,然後就同佢哋約法三章,將嚴苛嘅法例全部廢除,而且官吏仲可以繼續做返舊職.同時劉邦亦拒絕咗秦人嘅犒勞.劉邦咁做,大得秦人嘅民意,百姓反而仲驚劉邦第時做唔到王.
鴻門宴改
有人同劉邦講:「秦國比六國富裕十倍,而地形又易守難攻.聽講章邯投降項羽,項羽要畀章邯到關中稱王,如果章邯咁做,你就冇得稱王啦,你快啲去守住函谷關,唔好畀班諸侯有機可乘.」劉邦採納咗個提議,命人守函谷關.十一月中,項羽帶住諸侯聯軍行到去函谷關,而佢得知劉邦已經派人守住咗關中關口就好嬲,下令黥布等人去攻破函谷關.十二月,項羽去到戲(依家陝西西安),準備攻打劉邦.而劉邦軍嘅左司馬曹無傷派人同項羽告密,項羽就更加嬲.而項伯因為同張良係好朋友,所以就去咗劉邦軍度希望勸告張良走佬,唔好畀亂軍殺咗,而張良就因為項伯求項羽唔好出兵.所以就發生咗鴻門宴嘅故事.鴻門宴中,項羽冇聽從亞父范增嘅計謀,令到劉邦可以逃過一劫.(而俗諺「項莊舞劍,意在沛公」就係嚟自呢一度.)
紀年改
家族改
參考改
- 《史記·高祖本記》
- 《漢書·高帝紀》


text:
7 OCTOBER 2014(TUE)今日煲左個靚湯俾小小豬飲,飲到個豬仔"Lam Lam脷",依個靚湯就係合掌瓜紅蘿蔔粟米雞湯啦~
我成日都覺得啲雞湯係比較油膩,所以都比較少煲雞湯俾小小豬飲.
不過有一次我地去酒樓食晚宴時,小小豬飲過一次燉雞湯,當時佢個津津樂道個樣,比平時飲我嗰啲瘦肉湯真係滋味好多,好明顯依隻為食豬係好鐘意飲.就係依一次,我就打算有時候煲啲雞湯等小小豬滋味一返.
剛好小豬爸今日為我準備左一隻新鮮雞,不過我地三口子又點會食得晒呢?所以就決定嚟個一雞兩食,啲雞脾雞翼就留嚟煮餸,個雞殼就用嚟煲湯,咁就完完全全食晒隻新鮮雞,唔好浪費嘛!
買左啲合掌瓜,紅蘿蔔同粟米嚟煲靚湯啦~
粟米及紅蘿蔔去皮切件~
合掌瓜除核後切開一半,唔洗去皮的,因為連皮一齊煲係會潤好多呀~
首先將個雞殼汆水,咁煲嘅時候就唔會太多油啦~
水滾後將所有材料放入加入煲中~
先用大火煲半個鐘,之後再轉用慢火再煲將一個半鐘~
雖然未煲之前有將雞殼汆水,不過係煲嘅過程唔多唔少都會有雞油出現,所以係落鹽之前"避"咁啲雞油,咁就飲得更加健康啦~
最後跟個人喜好加鹽,咁就飲得啦~
依個小小豬真係好鐘意飲雞湯,食完一大碗飯之後,仲可以飲兩大碗湯,真係有幾鐘意...睇佢咁出力飲就知啦...哈哈哈!


text:
九龍塘
九龍塘(Kowloon Tong,舊譯Kau Lung Tong)係香港新九龍一個地方,九龍市區裏面一個低密度住宅區.一般來講,界限街伸到去煙墩山南面山腰,都可以當係九龍塘.行政上面,九龍塘東西兩面,分別係歸九龍城區同埋深水埗區管.九龍塘原本係一條村名,即係界限街警察遊樂會一帶.今時今日九龍塘,位置,範圍都同原本位置好唔同.九龍塘除咗出名係中上階層聚居之外,亦都出名時鐘酒店.
九龍塘有兩間大學,中間有香港城市大學,東面九龍仔一帶,有香港浸會大學.其中城市大學好近港鐵九龍塘站,同區裏面大商場又一城拍埋.而隔籬又一村都當係九龍塘.
九龍塘近九龍仔嗰邊,除咗有浸會大學,近山一啲係廣播道,以前係香港所有電視台電台集中地,不過因為唔夠地,唔少已經或者就快搬走.
歷史改
九龍塘原本係一條大村,響界限街今日警察遊樂會一帶.北面有座窩仔山,佢東面山谷有涌有田地.條村西面無幾遠,有塘尾同田寮兩條村.1910年代,九廣鐵路(家下嘅東鐵綫)穿過條村東面,而鐵路東面個山谷另有條村,叫九龍仔,今日禧福道南面一帶.
1920年代,香港政府決定發展九龍塘同九龍仔做住宅區,成個住宅區發展跟英國模式起,裏面差唔所有街都係用英國郡名,而當時住嘅,多數係英國人.因為個計劃係九龍塘住宅區,好多人都當埋九龍仔呢部份係九龍塘,到咗今時今日,亦好多人唔識分原本九龍仔同九龍塘響邊.
敎育改
響未有普及敎育之前,喺九龍塘住嘅多數受過敎育,好多學校都起響呢度.而且愈來愈多國際學校同直資學校.九龍塘裏面亦有兩間大學,香港城市大學同香港浸會大學.
交通改
路呢,屬一號幹綫嘅一段窩打老道穿過九龍塘,北面通過獅子山隧道去到新界沙田,大埔,粉嶺,上水.而窩打老道向南,就通去旺角,何文田同油蔴地.


text:
所以!!!我要好好咁獎勵自己呀!!!((目的達成XD
終於到我去旅行啦!!!
今次仲係同班好姊妹去可以瘋狂食食食同shopping既韓國!!!
超級期待:)
但我旅行前總會有「未出發‧先網購」既病XDDD
明明去到都係買買買,但我出發前永遠都忍唔住要買左轉先既>.<"
今次就同大家分享下我買左D乜啦XD
去旅行一對舒服嘅鞋仔絕對唔少得!
對鞋好唔好着真係好重要架,所以買鞋係我落足本嘅一個項目.
TIERNEY Slip On Plimsolls
Nine West雖然以舒服嘅女裝鞋款見稱,但佢原來出左我最愛著嘅布鞋,真係完全唔知道^^"
呢對好artistic感,亦都夠百搭,行路應該都唔會辛苦.
最近ZALORA仲減緊價,唔係唔買對看門口呀?
明明係睇緊舒服嘅布鞋,不過又唔多覺咁睇埋...
哈哈,大大獲^^"
我又跌左落網購旋渦啦>.<
你地快D陪我一齊沈淪啦XDDDD
買完對靚鞋,為左慳返D彈藥都係平平地淘寶XD
第一件:
旅行收納袋 ¥10.8
我個人呢就比較不修邊幅嘅,但係同啲姊妹去旅行,如果將啲嘢周圍定,其實都幾唔好意思架^^"
過到去韓國,應該會係秋冬時節嚟嘅,所以都入左少少秋冬系列嘅衫,為求留返多D彈藥,我淨係揀左啲百搭款.
棒球風V領毛衣外套 ¥65.00
一件外套走天下XD
試過上身,質地都幾唔錯,cutting幾修身,不過就有小小味,好在洗完就OK者.
秋冬新款日系小清新背带半身裙 ¥47.77
呢類裙好百搭架,配搭T恤或者恤衫都已經超好睇,感覺仲好有氣質添.
但係新屎坑嘅我已經忍唔住,着咗去海洋公園哈佬喂玩咗轉啦.
眼利嘅朋友仔,應該會發現我去海洋公園哈佬喂用左個新袋,其實都係淘寶貨黎架咋XD
上次去街街嘅時候,見過呢一類型嘅包包好似容量幾多咁,但問價之後發現要成$3000,原來係Coach,不過係一間小店嚟架,又唔知係真定假,所以我都係放棄左.
淘寶嘅時候就順便淘左呢一個估計係抄Kate Spade款嚟嘅,我點知?
因為佢串錯字囉XD
但價錢不過係40幾蚊人仔,用來襯下衫幾好呀.
先唔理佢係咪抄款,但個袋真係幾靚, 之外佢個型同埋個款都幾好幾實用架.
今次既分享係咁多啦,下次就係我韓國返黎再同大定分享下我到時既戰利品啦XD


text:
(音響評測)LUMIN T2 聽感報告 – 人聲富味道而不過火
今次既人造木耳大測試算係最特別一次 !!! 之前既大測試產品, 好多時都係小弟見多人玩就問代理借, 睇吓出邊啲文章或者各師兄睇法同小弟有咩分別,但係今次既大測試主角, 小弟知道係全港或者都懷疑可能係全世界首試既機 – 仲未出街既 LUMIN T2.真心講, 小弟都幾欣賞 MagicTV 公司, 作為本地之光, 除咗借機永無 Say No 之外 (上次一次過借晒 U1/A1/S1), 仲唔介意小弟寫乜… 有認識小弟又或者睇過小弟垃圾文都可能知, 我係聽乜寫乜既. 而呢部 LUMIN T2 既全港首試, 竟然交比小弟呢個口沒遮攔既人, 唔知係 MagicTV 對呢部機既信心好大, 定覺得小弟之前試過晒 U1/A1/S1, 可以做一下比較咁呢…
首試 LUMIN T2 的心路歷程
從來既人造木耳大測試報告, 都只係講小弟對部機既聽感 Only, 有關咩技術咩設計咩新鮮嘢都全部只係求其搵啲寫手 Post 出嚟. 今次既然係首試就大碌喇, 大家唯有睇吓官網算喇~!! 如果真係想知多啲技術同內部結構之類既師兄, 等吓啲寫手 Post 出既時候應該會交代既, 請恕小弟實在太懶, 同埋唔多識呢啲嘢, 亂 UP 嚟真係無乜意思… 係咁咦比張內部圖大家睇喇.先講明, 小弟既人造木耳個人聽覺報告基本上都係以試聲為主, 目的係想盡量以同一套器材環境設定之下, 用同樣既歌去聽吓每一部借返嚟既 Network Player/DAC 表現出嚟既聲音特性. 當然係無可能咁多部機同場 A/B/C/D/E/F … 咁 Test, 但呢個機會真係唔錯~ 不過對於每部機每一個粉唇每一個輸入/輸出都未必會試晒, 呢啲功能既嘢小弟諗都有好多大師或者專家會有報告, 我乜都唔識就無謂搞埋啲不知所謂既 “教學"啦~!!! 長氣都再講, 小弟唔識太多技術嘢唔係睇數字做人, 只係一個 “唔理乜 7, 啱聽就得" 既永遠新手~~!! 所以分享都好少講咁多咩技術, 純係個人既木耳報告 Only.
測試器材
再一次介紹吓小弟既垃圾屋企器材比大家知, 只供大家參考呢次既分享報告, 並無任何試圖或意圖展示或示範家居 HIFI/AV 器材, 或提供任何器材擺位指示或示範, 小弟亦唔會對任何有關以上類似或疑似提問作任何回應, 如任何人試圖或意圖根據以下器材作任何自身家居添置, 當中既後果本人一概乜都唔會負責:
♦ NAS: Synology DS718+ (Mistral EVA-U13 抗震板, SANWA cat7 lan 線)
♦ LPS: 7 輸出 LPS 比 NAS/router/clone switch/光纖盒/nowtv (自製 4N 純銀溝純銅 DC 線)
♦ 訊源: Fidelizer Nimitra Signature (Kenneth Lau牛, Supra Cat8 Lan + Telegartner 頭, Entreq Challenger USB 接 DAC, brimar fuse)
♦ DAC: Antelope Zodiac Platinum (原裝 DC 線, 自製 4N 純銀溝純銅古河碳纖頭尾美式電源線, brimar fuse)
拖板: 超厚鋁殼+IeGO Pure Silver IEC 座+Wattage 381 RH EVO+古河 GTX-D 鍍白金肉+2mm 4N 純銀接線+自製 4N 純銀溝純銅古河英頭電源線直入牆身獨立電+Synergistic Research black fuse
♦ HIFI架: TAOC ASRII
♦ 前級: Mark Levinson 26s XLR版 (5N 純銀古河 balance 頭接 DAC, 自製 4N 純銀溝純銅古河頭尾美式電源線, Synergistic Research black fuse)
♦ 後級: Mark Levinson 23 (Sommer Excelsior XLR 接前級, Neotech 3200 古河英頭電源線直入牆身獨立電+Infinity Power 3 Platinum fuse)
♦ 喇叭: ATC SCM40 (自製 4N 純銀溝純銅+STAR純銀蕉插+WBT0681Ag 叉插喇叭線及 jumper, Harmonix RF-909X-B 喇叭墊)
♦ 補品: Synergistic Research Grounding Block, Taiko Audio SETCHI ground box
斤兩十足的選料
LUMIN T2 係 CAS 一體機, 所以今次既人造木耳大測試就係 T2 VS. NimitraS + 白金鹿喇.LUMIN 機既外殼一向都係好重手好重料, 而個盒又唔會太大, 睇吓陸寶企上去都好似唔多夠位咁~打開外盒, 裡面個盒都係一貫既 LUMIN 設計.再打開裡面都係同樣既包裝, 都好安全咁將咁重手既機保護, 仲有電源線同lan線跟埋, 同埋一對通常貴價機先有既手套~ 所有 LUMIN 機既設計都係咁上下, 小弟係幾 Like 既, 只係個 Monitor 就唔 Support 封面囉.注意, 今次 T2 既電源 PSU 係內置既, 唔會好似 A1/S1 咁仲多件嘢, 好處係簡單慳位, 唔好處咪就係無得玩換牛囉.Patpat 位好簡潔, 輸入就只有 Lan 同 USB, 如果只當佢係 Streamer 既數碼輸出可以係同軸或者光纖, 而用埋 DAC 部分就可以 Balanced XLR 或者 RCA 出. 最特別係有個 Ground 可以接地盒玩.
代理真係好招呼, 驚死小弟無歌播, 仲送多隻 Music Server L1 嚟. 呢隻 L1 細細件, 連陸豆都大過佢.盒仔細細都有 Lan 線 USB 線同電源線.睇落件L1好似之前 A1/S1 隻 PSU 咁, 呢啲樣真偷運入屋換咗, 老婆都未必知 !!
LUMIN App 暢順度有提升
好耐無開過 LUMIN App, 睇落好似有啲唔同, 同埋感覺都暢順咗.點擊 LUMIN T2, 可以 Set 返 Tidal/Qobuz/Spotify Account. 呢部 T2 仲要係 Roon Ready… 有留意小弟人造木耳報告既都知, 小弟玩咗 NimitraS + Roon 後就已經加入咗 Tidal 既大家庭, 基本上大部分時間都係聽 Tidal, 所以今次測試用 Tidal 歌都可以話係主力~ 同樣煲機都係狂 loop Tidal 歌.LUMIN App 真係唔使多介紹, 玩 CAS 既師兄們都可能會覺得佢隻 App 係 One of 最好既 CAS App, 所以今次小弟都唔使搞咁耐, 基本上插完線開 App, 幾分鐘就聽歌仔喇 !!!
↑ 好耐無開過 LUMIN app, 睇落好似有啲唔同, 同埋感覺都暢順咗,點擊 LUMIN T2, 可以 set 返 Tidal/Qobuz/Spotify Account.
↑ 呢部 T2 仲要係 Roon Ready… 有留意小弟人造木耳報告既都知, 基本上大部分時間都係聽 Tidal.
試聽報告
如果有睇過小弟之前既個人聽覺報告, 都可能會對小弟呢個 Song List 有少少熟悉, 基本上所有個人聽覺報告都係用佢去作為聽覺報告既參考.首先試既係小弟喺 CD Rip 出嚟既 16/44.1 PCM file.先試人聲 – Angel《2014 原音精選》,The Prayer《Andrea Bocelli – Sogno》.擺好機插線, 好快就是旦喺小弟 Tidal playlist 到 Click 首歌仔聽吓先, 以小弟經驗計, 呢部 T2 都算係開機 Play 歌都好暢快, 需知道有啲機 (好似小弟既 NimitraS + 白金鹿), 有啲都唔知佢搞乜鬼, 個 Roon 會搵佢唔到, 有時係 NAS個 Roon Server 自己熄鬼咗, 有時唔知點解又要重開 NimitraS 甚至重開幾次 NimitraS + 白金鹿, 個 Roon 先 Connect 到, 始終 Window 既嘢, 用過 PC 既人都知, 佢有幾咁 Reliable 啦…講返一開機感覺, 先嚟小弟好喜愛既 Ed Sheeran.
背景安靜 三頻平均
有聽過呢首歌既朋友都知聽呢首歌係會 “Un", 雖然唔係咩好 HiFi 歌試機歌, 但嗰啲節奏感其實都可以聽到部機既速度同大約平衡度 (當然小弟都聽咗 N 咁多次~). T2 既交待的確係唔錯, 幾接近小弟本身既 NimitraS + 白金鹿.之後連環不停不休咁煲咗好幾日, 小弟坐定定咁聽返之前既人造木耳 Song List. 第一個感覺係 T2 都幾靜, 小弟並無插佢個 Grounding, 又無比咩補品佢 (小弟既 NimitraS + 白金鹿係有用 Synergistic Research Grounding Block, Taiko Audio SETCHI Ground Box), 內置 PSU 都做到呢種靜, 相信 LUMIN 喺呢隻 PSU 都做咗啲功課; 第二個感覺已經覺得比小弟之前試過既 LUMIN A1 好, 當時試 A1 時, 雖然三頻都算平均, 但當有啲高低頻去到盡時, 個尾會有啲變弱咗散咗, 好似去到盡時唔夠力咁, 但 T2 整體三頻既平衡度嚟得 A1 好, 無呢個感覺. 三頻較 A1 平衡, 唔多音染, 而中頻處理上都有少少既加強, 令人聲感染力加強咗, 多咗少少沉厚而有味道, 但呢種加強感並唔係好大又唔會好似 N-70A 或者 NT-503DAB 咁誇張, 絕對係接受得到而適合聽 Pop/Jazz 既程度 (以小弟個人而言). 比起 NimitraS + 白金鹿, LUMIN T2 既人聲定位較前, 而速度非常適中, 同 NimitraS + 白金鹿差唔多~ 聽人聲其實 LUMIN T2 都幾唔錯 !!!
再嚟樂器測試 – 春江花月夜/新版十面埋伏《聆聽中國》
Jazz Variants《Manger CD》… 喺樂器聲既交待, 節奏感同埋速度上, LUMIN T2 既處理都恰到好處, 背景靜而黑. 無多餘既拖尾餘音, 無話有咩誇張突出, 其實口味上同 NimitraS + 白金鹿都有啲相似.如果同 NimitraS + 白金鹿比較, T2 既音場闊度同高度都較 NimitraS + 白金鹿少咗 1 圈, 整個聆聽既空間感都係細咗少少, 同埋 NimitraS + 白金鹿既三頻的確係嚟得較為鬆容及大氣既.除咗人造木耳 Song List, 近期小弟都幾鍾意開隻 The Greatest Showman 既 Soundtrack 裡面既 “The Greatest Show" 去試吓機. 首先想講, 呢首歌並唔係有咩錄音特別好, 甚麼 HiFi 聲之類, 相反, 雖然 Soundtrack 版本同電影版有啲唔同, 但喺混音上, Soundtrack 版本仍然係貪心想將電影版咁多咁複雜既聲 (主角聲, Side Cast 聲, 群聲, 動物聲, 鼓聲, 火聲, 樂器聲, 表演時發出既聲, 觀眾聲, 同埋一大堆雜音) 盡可能入晒落 2CH, 講真要播呢首歌係吃力既.但小弟本身鍾意套戲, 每次套呢首歌時個腦會出現電影畫面, 更加令小弟知道嗰啲係咩聲, 有咩感情之類. 同埋小弟發現, 喺唔同組合之下, 呢首歌各種唔同聲既定位同清晰度, 的確係會考起系統.喺呢首麻煩的歌之下, LUMIN T2 係有啲吃力既, 對比 NimitraS + 白金鹿, 主角聲/ Side Cast 聲/群聲既定位分析得唔夠明顯, 而去到多重聲音出現時, 聲音既分離就唔及 NimitraS + 白金鹿明顯.
DSD file 實試
小弟利用 LUMIN L1 music server 比 T2 拎 DSD file 播, 而轉換 PCM/DSD 時, 都唔會有個別機種既 “得" 聲.LUMIN App 將本身 Music Server 同 Tidal 歌既整合都唔錯, LUMIN 仲 Support Spotify, 真係大把歌可以聽.LUMIN T2 最高 Support DSD 2.822MHz 1bit, 聲音出嚟既順滑度, 處理上相當唔錯, 感覺都好自然, 速度又啱啱好. 咁當然, 喺大掤嘢上, 聲音定位分離度不足既情況仍然存在.
↑ 小弟利用 LUMIN L1 music server 比 T2 拎 DSD file 播.LUMIN App 將本身 Server同 Tidal 歌整合都唔錯.
Conclusion: 「三頻平均 不溫不火 人聲有味道不跨張」
作為本地之光, LUMIN 今次既全新作 T2, 個人覺得都算係好有進步 ! 佢既定價好似係大約 3 皮頭, 而整體表現上比起同廠定價 4 皮既 A1 仲要好 (睇嚟有可能會出 A2 喎咁).聲音取向方面, 一向 LUMIN 走既都係平衡, 有分析, 三頻平均, 不溫不火, 人聲有味道但絕不誇大, 還原度算係唔錯, 個人覺得呢種聲音係比較易夾機同夾人. 而整體表現個人覺得比 Esoteric N-05 更好 (當然可能係喜好問題啦), 而同 Cary Audio DMS-500 既表現可以話係差唔多 (DMS-500 再平實平衡啲, 但分析無咁好). 仲有一個可能同 T2 爭一日長短既可能係 Aurender A10, Aurender 既鬆容度始終係佢既獨門武器, 不過當年方浪仲係 Aurender 代理時 A10 已貴過 LUMIN A1, 宜家轉咗代理就唔知喇.當然 LUMIN T2 整體表現同小弟既 NimitraS + 白金鹿仲有少少距離, 但以價錢計, NimitraS 賣皮 6, 白金鹿宜家定價貴咗要成 5 皮 2, 仲有小弟既農夫 USB 同線之類, 計計埋埋全新價都要8皮甚至更多, 同定價 3 皮 2-3 既 T2 比較, T2 有咁既表現, 小弟個人覺得其實絕對係值回票價既.唯一可以話係好, 又或者唔好既地方, 就係 T2 今次係內置 PSU, 咁鍾意換靚電既師兄可能就會覺得 A1/S1 過癮啲, 但其實今次內置 PSU 都做到幾黑幾靜, 一體機玩 CAS, 對好多人嚟講其實足夠有餘, 需知道玩 HIFI 或者比 HIFI 玩既, 沒有最好只有更好, 個人覺得因應自己需要同實際情況, 去揀啱自己既器材先好玩既~!! 以上純係個人經歷及個人睇法, 並無任何強制建議或指示, 不喜勿插, 謝謝觀看 !!!
🙋 ★ 想睇版友討論以上文章?? 《點我進入討論》
🏠 ★ Post76網店經已開幕 《store.post76.hk》


text:
Wikipedia:政策同指引
維基百科發展咗一套政策與指引,咁多年來幫咗助我哋步向我哋嘅共同嘅單一目標:我哋響維基百科嘅目標係建設部自由嘅百科全書.所以喺討論版,計劃空間,電郵,元維基,互聯網駁信管度辯論維基百科嘅政策好尋常.歡迎大家參與.
雖然我哋會尊重大家嘅共識,維基百科唔係民主組織,管理亦有時前後不一.因此人哋總有咁嘅分歧:有人認為原則應該明文公佈,有人認為書面形式嘅條文響覆蓋每個爭議話題時有先天不足.但唔理係點,如果用戶違反咗我哋嘅書面政策嘅精神,就算冇觸犯邊條具體規則,亦會被懲罰.
然而,如果用戶遵循咗假定善意原則,採用文明嘅編輯方式,努力尋求共識,並追求緊建設部優秀嘅百科全書嘅目標,佢就會受到歡迎.維基百科好欣賞嗰啲能夠惠及全民嘅編輯工作.
關鍵政策[編輯]
你唔使睇完維基百科每項政策先開始寫嘢.然而,以下政策對呢項目尤其重要,你越早理解並使用佢哋越好.
- 維基百科係部百科全書.佢冇其他嘅目標,所以同呢個目標無關嘅內容實會被移到其他維基媒體項目或者直接清除.(睇下維基百科唔喺乜嘢.)
- 尊重其他貢獻者,維基百科嘅貢獻者嚟自唔同嘅國家同文化,有唔同嘅觀點.尊重其他貢獻者係高效合作同建設維基百科嘅關鍵.
- 唔好侵犯版權,維基百科係部自由嘅百科全書,領有GNU Free Documentation License嘅牌照.如果提交咗侵犯版權嘅版,會妨礙我哋嘅建設部人人可分享嘅自由嘅百科全書嘅目標,而且重會引起法律糾紛.(睇下維基百科嘅版權)(呢個亦係涉及所有維基百科基礎項目嘅基礎事務)
- 避開偏見,寫嘢應該採用中立嘅觀點,代表個話題嘅全部睇法,採用客觀同陳述事實嘅語調,呢係為咗使人哋易於達成共識.
幾種精華版[編輯]
推薦次序:
下面嘅目錄包含咗維基百科嘅每項政策:
- Category:維基百科嘅官方政策:普遍接受嘅政策,每個人都應該遵守.
- Category:維基百科指南:並唔死板嘅被普遍接受嘅重要規則,喺多數情況下都適用.
程序問題[編輯]
政策係點發起嘅?[編輯]
而家政策嘅變動嚟自三個渠道:
- 對當前慣例同常見嘅實踐操作嘅記錄同分析.呢啲嘢形成咗記錄維基百科點運轉嘅提案.當然,單一用戶無法獲知「常見嘅實踐操作」係乜嘢,但係,對經常使用嘅操作過程嘅常見結果進行記錄係制定政策嘅好方法.
- 經大家提出,並達成共識需要遵守嘅政策.(睇下點提出新政策.)呢啲通常係關於改變維基百科運轉方式嘅提案.
- 嚟自占美·威爾斯(Jimmy Wales),董事會或開發者嘅宣言,呢啲宣言主要關於版權,法律事務或服務器負載等方面.
當下提出嘅同埋已經被否決嘅政策可以喺呢度揾到:
- Category:維基百科嘅提案:有關新政策嘅想法
- Category:維基百科已經否決嘅提案:已經否決或廢止嘅政策
政策,指引,評論文(essay)等嘅分別[編輯]
- 指引係(1)可操作嘅兼且(2)由共識授權嘅頁.指引並唔係一成不變嘅,亦唔係由常識同埋一啲例外組成嘅嘢.指引嘅修訂應該喺佢嘅討論頁度討論,而唔該唔好通過開新版嘅方式,儘管人哋普遍同意可以通過編輯頁面嘅方式補充一個指引.人哋有時會希望通過投票表決嚟決定嘢,但係呢係個糟糕嘅想法,因為咁會將事情極端化(諗知細節請睇WP:VIE).相反,指引嘅制定要聽取並解決多方嘅異議.
- 政策同指引相似,只係更正式,並且例外情況好少.同指引一樣,對佢哋嘅修訂嘅討論應該喺佢嘅討論頁度進行,如果篇幅太大,可以分出若干分支.如果冇得到共識,唔該唔好去編輯政策.
- 一定嘅流程係做嘢嘅核心嘅有序嘅方式,並且應該遵循一定嘅政策同指引(例如,「關於刪除嘅政策」講述咗「刪除之流程」點運轉).
- 提案係人哋提議嘅但重未得到共識並喺度討論緊嘅指引,政策或流程.對提案嘅修訂應該喺佢嘅討論頁度進行(唔係通過開新版嘅方式),但係人哋普遍同意通過編輯頁面嚟補充提案.提案應該大力宣傳並徵求反饋,以便達成共識.提案嘅狀態唔該唔好由投票計數嚟決定,但係民意測驗係個好工具,可以用嚟幫助評估意見同埋使有關嘅討論成形化.民意測驗並唔可以代替話題討論,亦唔係話民意測驗嘅數據來源就能夠說明達成咗乜共識.
- 功能請求係關於更改維基百科軟件嘅請求.呢種請求應該喺Phabricator提交.開發者永遠唔會喺冇徵求人哋嘅意見嘅情況下採納啲嘢.因此,如果你要提出一個功能請求,首先要同開發者討論,然後先能夠徵求大眾意見,以免使佢變得毫無意義.
- 「點樣」型文章——或者話幫助頁——係話畀人哋知點做嘢嘅說明性文章.佢哋由對關於點做嘢有唔同觀點嘅人寫成.
- 評論文(essay)係一啲唔係可操作嘅亦唔係說明性嘅文章,唔理佢哋達冇達成共識.評論文傾向於係評論性嘅.評論文無須向邊度提交,亦無須宣傳,你要明評論文並唔總係代表成個維基社區嘅聲音嘅.如果你唔希望你嘅評論文俾人哋改寫,就將佢放到你嘅用戶空間度.
政策點執行?[編輯]
你係維基百科位編輯.因為維基百科冇責任編輯同文章審核系統,活躍嘅參與者會製作編輯副本並修改佢哋睇到嘅格式同內容嘅錯誤.因此參與者即係作者又係編輯.
因此個人用戶響編輯頁面時應該遵守政策同指引,並作相互討論.管理員會通過封鎖用戶嘅方式執行例如反破壞嘅政策.喺極端情況下,仲裁委員會有權處理有嚴重分歧嘅問題,如同普通嘅解決爭端過程嘅步驟.
軟件啲功能好容易被濫用,例如刪除同鎖定頁面(禁止編輯),因此呢啲功能只有管理員先能夠使用,佢哋係維基社區嘅有經驗嘅同被信任嘅成員.如果想瞭解更多信息,睇下Wikipedia:管理員嘅閱讀一覽.
指引[編輯]
除咗上述普遍受認可嘅政策之外,有一大片被提出過嘅指引已經俾維基友採用咗.佢哋為喺維基百科遇到嘅唔同情況提供指引.佢哋包羅萬有,從命名嘅慣例同應該迴避嘅敏感詞語,同埋咪嚇新人.
其他關於維基百科嘅文獻同討論[編輯]
- 元維基網站包括好多關於維基百科同相關話題嘅社論風格嘅文章.
- 喺維基百科中開創「點樣」型文章.
- 維基百科應唔應該包括嗰啲文?Wikipedia:集中討論有好多關於建立呢方面嘅共識嘅討論.所有用戶都應該堅持呢啲政策.
參看[編輯]
- Wikipedia:城市論壇 (政策),去討論現有嘅同埋建議緊嘅政策.
- Wikipedia:城市論壇 (提議),去討論同政策無關嘅提議.
- Wikipedia:忽視一切規則
- Category:維基百科政策同埋指引 已被接受,被否決或者被提議嘅政策一覽.


text:
觀塘海濱公園都開咗幾年,而因為價值5000萬嘅音樂噴泉嘅啟用令到更多市民想去觀塘海濱公園睇吓.
註:觀塘海濱道公園亦會在本文後半部介紹,泊車位置跟觀塘海濱公園相同.
觀塘海濱公園位於觀塘繞道天橋底,有多種康樂設施,包括有1000米長嘅海濱步道比你跑步,亦有特色塔樓地標,兒童遊樂場,健身站,觀景亭同感官花園等等.
一般人都諗住佢近住觀塘碼頭,所以就會諗泊車泊去萬兆豐中心或者絲寶國際大廈或者宏基資本大廈.咁諗就錯晒啦,又貴又少位.今日泊邊好為你介紹兩個比較新開嘅停車場,當中仲有女士專用車位比女車主用添,咩黎?一齊黎睇落去啦.
1. 綠景NEO停車場(按我導航)
綠景NEO停車場其實就係喺絲寶對面,亦即係觀塘海濱公園對面.有中速充電器,又多位,極少爆滿.時租只需$20,又有日泊,不過未係最平,陣間再講.而佢最特別嘅係有"女士專用車位",有去過泊嘅女司機話啲位真係闊啲架喎.我都泊過呢個場,不過見到咁樣真係唔好意思泊埋去,上多一層泊充電位好過.價錢詳情請參閱泊好先.
2. 海濱匯停車場(按我導航)
雖然海濱匯停車場就遠咗少少咁多,其實真係好少.過多一條馬路咁大把.但係佢係全條海濱道最平嘅停車場.星期六日黎泊只需$16,日泊仲要係$60.所以喺呢度泊車真係完全唔駛睇錶.揸電動車嘅朋友仲開心,呢個場係全場都係充電位,有慢叉13A,有中叉仲有中電快叉.車位又多.絕對無介紹錯架.價錢詳情請參閱泊好先.
觀塘海濱道公園
觀塘海濱道公園位於綠景NEO旁邊,觀塘海濱公園對面,所以你只需要參考上面嘅泊車介紹就可以.海濱道公園算係一個比較靜態嘅公園,所以你睇相見到除咗少量健身設施之外,都係以大草地為主.
(圖片來源:康文+++Facebook Page)
相關文章:
觀塘泊車泊邊好 – Parkbin 泊邊好
The Wave / 觀塘工業區 泊車泊邊好? – Parkbin 泊邊好


text:
開季圍爐訪問~CAMPING 達人聚首一堂!分享最愛裝備Part 1
已更新:10月26日
開季啦~ 天氣咁舒服梗係去露營,應該有唔少人已經開始咗啦.今年露營嘅熱潮越嚟越濃厚,各個品牌都有唔同嘅露營活動,完全係百花齊放!作為露營媒體嘅HKCAMP喺香港露營文化祭過後,各小編都忙住訪問唔同活動及新場地,其中一日比較特別~就係同各CAMPING達人一齊做咗個圍爐訪問,今次邀請咗唔同CAMPING達人一齊圍爐取暖,吹吓水! 分享自家裝備同喜好,我哋會分開兩Part介紹. . 當日仲拍攝咗好多有趣片段,就連HKCAMP谷主都有被採訪,想睇就留意holimood,而HKCAMP就主要訪問大家露營開季嘅裝備, 一齊睇吓佢哋有咩分享?
CARPUS主理人分享 今次嚟到場地Carpus拍攝, 場地位於上水虎地坳村以Car Camp為主,HKCAMP亦都有同佢哋合作過,係一個唔錯嘅地方.今次就搵咗兩位主理人Kobe & Ronan傾吓計,分享最愛露營裝備.
訪問中小編問到有咩露營裝備可以同大家分享吓? 兩人不約而同咁講「車」就係佢哋最重要嘅露營裝備,幾位主理人其實都係愛車之人,所以車絕對係佢哋嘅最愛裝備,亦都因為呢個熱情所以佢哋開咗Carpus,比揸車嘅人士有更好嘅露營環境, 加上私心等自己同朋友都有個地方可以隨時露營.
期間佢哋仲透露咗,早排用咗好多心機將一㗎舊版Jimny裝上車頂營比大家試,就係上圖紅色呢架啦! 好有Vintage嘅味道,如果想試吓佢哋最新嘅車頂營,可以搵佢哋問問,感受下佢哋嘅心機,打卡都唔錯.
講完車,小編就叫佢哋開啲露營裝備嚟睇吓啦!當中小編發現有唔少咖啡用具,的確對好多人嚟講去露營點都要嘆杯咖啡, 因為時間許可亦都可以即時磨豆, 相比起平時繁忙嘅感覺樂得輕鬆, 有時去露營就係想放空舒緩一下緊張嘅生活情緒, 感受大自然嘅美好. 其實Carpus兩子大部份裝備都同大家差唔多, 例如DOD帳篷,木製營枱都係類似嘅嘢,因為以Car Camping為主,所以重啲都唔緊要,最重要係車嘅容量同埋夠唔夠型 (笑~) 同佢哋傾偈離唔開都係講《車》, 所以愛車嘅人士可以到Carpus感受一下佢哋對車嘅執着同熱情,仲有原來Carpus都有一啲自家製嘅產品, 入嚟露營嘅時候不妨買啲紀念品做手信,當中汽車香薰牌最愛歡迎.
車中泊CAMPING BoBo分享
自從HKCAM香港露營文化祭後都未有機會再同BoBo傾偈, BoBo可以話係車中泊露營界嘅KOL,仲有佢囡囡真係好可愛, 除咗架靚車之外,今次藉住呢個機會要問問BoBo有咩露營裝備分享先?
車中泊係佢嘅主場場所以都要講吓車中泊先,關於車中泊所有裝備,其實都係經過自己裝嵌及改良先達到現時嘅效果, 好多時候佢會睇住YouTube一邊睇一邊整, 用落嘅時候又會發現某啲位需要再改良,仲要顧及囡囡嘅需要, 所以Bobo嘅裝備其中之一就係自己製作嘅車內裝置.
小編真心佩服可以將一架車變成一間屋,由水源,雪櫃至微波爐都齊晒, 完全可以解決香港住屋嘅問題 (笑~), 希望下年香港露營文化祭會有更多車中泊展示比大家睇睇.
小編問BoBo仲有咩好物分享? 眾所周知佢最鍾意就係露營煮美食,仲要成日煮好靚嘅牛扒, 當日Bobo就帶咗一個小烤爐到場烤牛扒俾大家試試,呢個新玩意好似好有趣! 呢個原來係NuBroiler高温牛扒烤爐,佢可以高溫用短時間烤牛扒, 只要用一罐Gas就可以達到800度高溫,而且因為高溫,所以可以做到外脆內軟嘅效果鎖住肉汁, 小編睇住成個過程非常簡單而且個爐真係好細,好適合Car camping人士, 試食嘅時候真係覺得好正. 對於好多人嚟講露營必須食,係戶外煮美食係必須,煮完又可以同朋友分享再飲杯就過一個camping holiday,唔知大家認唔認同呢?
Part 1暫時分享住咁多先,Part 2會有柴火野炊達人David @ D&E Outdoor同小朱EE @ runningbabywild 同大家分享唔同裝備,另外最近我哋都去咗好多唔同嘅場地,會有影片可以訂閱定我哋YouTube.
約定大家, 我地營地相遇~
編: Sky 設計: Add
**以後關於露營圖片及分享,記得打Hash Tag(#HKHKCAMP)


text:
「熱誠」
有一份高薪厚職唔去做,就去創業希望改變市場,希望有突破.當初嘅一份熱誠竟然變成自己嘅負累!相信好多人都有試過!有啲人會怪市場,有啲人會怪時機,我只會怪自己!因為無做好自己!就算幾有熱誠,面對不斷嘅挫折,不斷嘅失敗,終有一日係會將嗰份熱誠磨滅.當然回望過去,自己有無揀錯?點解唔輕輕鬆鬆,自自在在咁過每一日?嚟啲問題不斷係腦入面出現!
「疲累」
究竟係自己嘅熱誠不再,定係已經身心疲累?我相信係後者!不斷重複同樣嘅情況其實真係好厭惡,心懷大志希望可以做啲嘢去嘗試改變,但係點都改變唔到大環境.開發藍海係一件幾艱辛嘅事,如果自己唔去開發,邊個會去幫你?只不過一年又一年咁過去,有時會開始質疑自己.當然自己好失望,但係更失望嘅係因為個城市毫無進步!所以真係對嚟個城市有少少心灰意冷嘅感覺!
「起點」
自己七年前嘅目標都今日都仍未實現,高低起跌在所難免.有乜嘢風浪未見過,只不過環境改變咗,心態改變咗,顧慮多咗!有啲人一等就等十年,但係自問到七年就已經開始質疑,亦都會不斷問等唔等?我係一個唔鍾意等嘅人,所以先至去開發,只不過感覺係行一步,退兩步!不單止回歸起點甚至乎在倒退,所以再一次問自己究竟自己想要啲乜!因為終點亦都係起點!
Also published on Medium.


text:
Crema 油脂的誤解
上面兩杯咖啡,邊一杯比到你香濃既感覺?
我相信大部份都會揀有crema果杯,正所為輸人唔輸陣,唔飲得都要睇得.呢個其實亦都係咖啡界一個商業秘密,無視覺刺激既咖啡,幾好飲都唔會有人買.無他嘅,我地嘅購物決定,都係先靠視覺比指引大腦去做判斷.
商家睇到呢個現像,就將crema包裝成美味既指標:
明明咖啡係比條脷享受既商品,變佐由對眼主導.
本來呢個唔係咩問題,但當以訛傳訛嘅進化下,出現咗追泡族,crema被人神化佐,以為佢越多越好,完全離開條脷嘅感受,對眼話晒事.
先了解咩係crema,超級簡化版:炒豆加熱落咖啡豆嘅過程中,產生咗好多二氧化碳氣體 (下稱 co2)困住係豆既結構入面.越炒得深,就會越多co2.
加水沖咖啡時,水就會將氣體推出黎.手沖blooming就可以睇到呢個排氣過程.
咁點解手沖無crema? 呢個就係espresso用壓力沖啡嘅分別,因為高壓下,co2排出既過程,同時將咖啡油乳化,簡化去睇就係:壓力+氣+油 = crema.手沖其實都有油懾取到出黎.
crema有幾多,主要係睇粒豆有幾多co2;而crema嘅顏色,就係取決於烘焙度同咖啡豆本身特性,最好例子就係robusta係可以有好靚既crema.
一粒咖啡豆入面嘅co2係會喺儲存過程慢慢排出,烘焙後頭兩日,係會排得最快,跟住就會慢慢排,一個月內就會走得七七八八.
crema多少,最多可以代表粒豆有幾新鮮.亦可以係烘焙度嘅一個參考,但係同味道係無直接關係.
除佐咖啡豆因素,沖espresso嘅setup亦都會影響crema多少.一個好例子就係平價espresso機先見到嘅帶壓粉碗 (pressurised basket),因為佢會用高壓(>9bar, ~15bar)去做懾取,變相多佐co2乳化到d油.你試過同一包豆,係帶壓粉腕同正統無壓碗沖出黎嘅分別,就會知道多crema同味道係幾無關係.
玩espresso其實有好多理論要打好基礎,同玩影相一樣,唔係話你買部靚相機就影到靚相.有問題上群組問,下一編寫咩題材就睇下大家問d乜.
英文聽得明可以睇片


text:
打機係唔少人嘅興趣,趁住近年日益增長嘅電競趨勢,唔少人屋企都買返部打到機嘅電腦.要打機,一張好嘅顯示卡或不可缺.但係,顯卡市場上其中一個大商家——NVIDIA 旗下軟件,GeForce Experience 今次就被發現嚴重嘅安全漏洞,可以令 Windows 同 Linux 嘅電腦面臨資料盜竊,亦可能受到 Denial-of-service 攻擊.GeForce Experience 功能包括自動優化遊戲運作﹑下載驅動程式同錄影,對玩家同直播主有好大嘅幫助.早喺2017年,世界上使用 NVIDIA 顯卡嘅電腦已經超過兩億部,而今日只會有更多.而用NVIDIA產品嘅電腦好多時已經直接裝有 GeForce Experience,加上極大量嘅用戶,今次漏洞影響人數多到數唔曬. 打機當然成班人一齊先好玩架啦,但係網吧又貴又焗,加上疫情影響,大家都唔會坐埋一齊打機.呢個時候當然要出動語音聊天軟件——Discord 自稱為玩家度身訂造嘅語音軟件,支持極大量嘅用家同時在線,仲可以直播同建立自己嘅 server.不過,千其唔好放低戒心——你永遠唔知同你講緊嘢嗰個係「豬隊友」定「神黑客」﹗ Discord…
Browsing: 打機
電競熱潮直捲全球,唔少後生仔都夢想成為電競選手,可以靠打機搵食.不過,真正嘅電競手一啲都唔易做,日日都要打十個鐘頭機,仲要操體能,所以連香港跳高隊代表楊文蔚都話:「電競同田徑一樣咁難行,跨得過你就係運動員.」 啱㗎,所以大部分人打機其實志在 kill time,邊會覺得可以靠佢搵食.之不過,有啲無 game 品嘅人明明唔夠人打,但又唔肯認輸,於是就想靠邪道威威,上網搜尋有無秘技或程式可以修改遊戲,情況就等於運動員食禁藥一樣. 最識得利用人性弱點嘅黑客又點會放過機會?早前網絡安全公司 Cyren 專家就發現,網上有一個連線射擊遊戲《Fortinite》嘅遊戲修改程式 Syrk,聲稱只要下載及執行 SydneyFortniteHacks.exe,就可以提升玩家嘅開槍準繩度,但實際上 Syrk 係一隻勒索軟件.當用家執行檔案後,就會發現電腦內的圖像,影片,文件同埋音樂檔案全部被上鎖,同時畫面會顯示一段「你已經被綁架」嘅訊息及聯絡電郵地址,要中招者用電郵聯絡,商討俾幾多同點樣俾贖金.為咗加強真實感,黑客仲喺畫面上加咗個計時器,指兩個鐘內唔採取行動,所有檔案就會被刪除. 專家指出 Syrk 其實係以一隻開源勒索軟件 Hidden-Cry 為基礎修改而成,佢嘅源碼喺上年放咗喺 GitHub 俾人下載使用,所以話呢個世界真係乜都會有人分享,只要有心機喺網上面搵就得.幸運地,專家發現用嚟解鎖嘅工具同時放埋喺受害者嘅電腦入面,只要打開一個叫做…


text:
超級英雄
超級英雄(Superhero)係幻想出嚟嘅英雄角色.唔少地方都有佢哋嘅超級英雄,但因為文化唔同,所以超級英雄分成幾種地區嘅類別.
美國改
美國嘅超級英雄多數都着緊身衣,以凸顯肌肉,好似超人,美國隊長等,但都有啲唔着緊身衣嘅,好似變形俠醫,雷神奇俠等.女嘅就多數着短袖嘅緊身衣,以凸顯身材,好似She-hulk同Wonder Woman等,亦都有啲會好似Spider-woman同Scarlet Witch咁樣着長袖嘅.
美國嘅超級英雄分三類:
多數超級英雄都係後天超能力者,而冇超能力者就多數用高科技裝備或後天訓練彌補先天不足.用高科技裝備嘅超級英雄嘅例子有鐵甲奇俠,佢發明唔同嘅裝甲嚟對付唔同嘅敵人,例如發明過Hulkbuster嚟對付變形俠醫同Thorbuster嚟對付過雷神奇俠.而後天訓練嘅超級英雄就如鷹眼,透過訓練箭術同武術成為超級英雄.又用高科技裝備同後天訓練嘅超級英雄就例如蝙蝠俠,用高科技裝備同靈巧嘅身手成為超級英雄.
美國嘅超級英雄多數住喺同一個世界,例如驚奇漫畫嘅正統世界係Earth-616.
美國嘅超級英雄鍾意講力量,例如超人至少有1,000,000噸嘅力量.
日本改
日本嘅超級英雄多數都係靠「變身」獲得超能力,好似幪面超人或戰隊之類.
有啲日本嘅超級英雄都鍾意講力量,好似幪面超人嘅拳擊力係3噸咁.


text:
2023意大利·雷焦艾米利亚玩具展览会
欢迎进入意大利雷焦艾米利亚玩具展览会信息网,这里是意大利玩具专业展会服务平台,玩具展览会参展企业来自全球多个国家和地区,届时众多知名品牌亮相,展示前沿产品与技术及创新解决方案,现场还将举办玩具行业的精彩活动.
汇聚玩具业内权威人士与专家,把脉未来发展趋势,引领行业不断突破升级.意大利雷焦艾米利亚展会信息还在实时更新中,请关注搜会了了解更多展会信息.
展会列表
展会名称展会时间展会地点
参展范围
长毛绒填充玩具 玩具船 挤压玩具 充气沙滩球 玩具木琴 玩具食物 万圣节面具 电子活动玩具 玩具车轨道 音乐玩具 模型汽车 坐姿娃娃 化妆舞会面具 杠杆玩具 樱花娃娃 玩具家具 婴儿摇铃 玩具钟琴 动作人偶玩具 聚会用玩具 玩具滑板车 玩具显微镜 玩具面具 洗澡玩具 玩具喷水枪 金属发条玩具 玩具发光棒 玩具炊具 比例模型飞机 玩具动物 玩偶套装 玩具帐篷 玩具娃娃帽子 摇头娃娃 陀螺 玩具火箭 玩具圣诞树 弹簧单高跷 玩具胸针 建筑类玩具 填充玩具动物 手操作智力玩具 婴儿玩具 沙滩玩具 玩具钱币 拼图 发条玩具 塑料发条玩具 欧式玩具娃娃 玩具豆袋 玩具口琴 玩具屋 拼插玩具 喷水玩具 狗用玩具 可动人偶 家养宠物用玩具 可充气玩具 玩具钢琴 玩具棱镜 模型直升机 玩具哨子 玩具球 魔方 沙滩球 玩具钟表 玩具婴儿车 沙箱玩具 玩具娃娃用鞋 戏剧面具 玩具房子 比例模型车辆 装饰用吸血鬼牙齿 填充木偶 儿童自行车 玩具LED灯棒 犹太光明节游戏用陀螺 玩具运载工具用轮子 充气加油棒 纸带喷射器 手工逻辑智力拼图玩具 手工逻辑游戏器具 指尖陀螺玩具 层叠玩具 成套的模型火车玩具 沙包 达摩娃娃 欧式玩具娃娃的衣服 日式人偶的服装 玩耍用玩具娃娃 玩具小屋用家具 可充气薄橡胶玩具 日式人偶 日式木娃娃 拼插玩具积木 建筑玩具套装 木工工具玩具套装 着传统服装的西式玩具娃娃 玩具用服装 玩具模型手工制作套装 会讲话的玩偶 玩具吊索飞机 模型玩具蒸汽机 玩具音乐盒 吹泡泡棒和溶液套装 聚会风格的帽子 玩具烟花 新奇面具 玩具建筑构件 动作玩偶玩具 织物制玩具娃娃 马赛克拼图玩具 腹语术艺人用玩偶 填充式玩具娃娃 可收藏的角色玩具 聚会用吹龙 圣诞元素造型的玩具娃娃 无线电控制的比例模型车 造型橡皮泥 磁力片(玩具) 聚会用新奇发声玩具 玩具娃娃头盔 儿童游乐爬行隧道筒 化学实验玩具套装 玩具头盔用面罩 儿童用多功能活动玩具 遥控飞机(玩具) 玩具捕虫网 玩具彩泥 圣诞袜 玩具昆虫笼 磁力橡皮泥 仓鼠跑轮 夜光橡皮泥
为何参观
参加2023玩具展览会寻找新客户,了解玩具行业创新和发展新趋势,把握新商机
前往意大利参加玩具展览会请报名后根据展会时间提前办理签证
为何参展
2023玩具行业盛会,汇集全渠道买家,开拓意大利市场的选择,覆盖玩具行业全产业链
玩具展览会参展企业来自世界各地将新鲜,前沿的产品带到现场
玩具展览会还将邀请玩具领域专家和权威人士,通过全方位,深层次的交流,为全球建筑企业的商务拓展需求搭建商贸配对,互动合作的广阔平台.
重要提醒:这是搜会了专用招商信息仅供参考,在线登记后免费对接获取展会具体详细资料,参观参展前请认真核实!


text:
TVB女神李若彤系大家好熟悉嘅一位演員,當年佢喺《神雕俠侶》中與古天樂合作,佢哋所飾演嘅楊過,小龍女,真系讓好多粉絲都好回味.
李若彤嘅氣質同演技毋容置疑,喺中國古典嘅形象中,一直強調一種中和平淡之美,講究哀而不傷之美,講嘅就系李若彤噉樣嘅美人.
回顧1995年全盛時期李若彤《神雕俠侶》小龍女仙氣造型:
李若彤已經好耐冇出現喺觀眾面前,最近佢就客串咗內地劇《陳情令》,出場嘅時候唔單止將大家驚艷到,一襲藍衣氣質超群,唔少嘅粉絲睇完都話過癮.
《陳情令》喺劇情上有一個好大嘅特點,有兩個男主角,呢個對於好多電視劇,電影嚟講比較少見,再加埋肖戰,王一博兩大男神坐鎮,為呢部劇造勢唔少.
呢排呢部劇迎來咗一個新看點,噉就系李若彤喺其中飾演嘅藍翼,佢出場嘅時候,身穿一件淡雅嘅藍裙,真系清新又迷人.
李若彤今次喺劇中發型同男主角系同款,噉樣嘅發式都讓佢增加咗唔少嘅英氣,額頭上仲戴住一個簡單嘅抹額配飾.
較早前李若彤接受魯豫嘅專訪,凍齡仙氣不減嘅佢令唔少人驚嘆,喺節目上佢自曝曾經被導演暗示潛規則,令佢驚到喊咗出嚟.
佢又喺訪問中透露咗自己唔結婚嘅原因,坦言問過前男友一兩次幾時同佢結婚,但系對方就答佢仲未系時候,所以佢就放棄再追問對方.
然而,佢坦言真系後悔冇生小朋友,佢好鐘意小朋友,都認為自己好啱做媽咪.
對于佢嘅感情生活,好多粉絲都好關注,佢好少傳出緋聞,唔知幾時可以聽到李若彤好消息,希望佢可以早日揾到自己嘅真愛.
Like MisshkNews Facebook!不出门也能知天下事~


text:
今年萬聖節對英格蘭倫敦東南部奥平頓嘅一啲居民嚟講,可能要一段日子先至可以淡忘――當地時間2019年10月31號晚嘅一宗嚴重車禍,涉及兩架單層巴士同另一架房車,造成一人當場死亡.
根據第一時間喺事發現場影到嘅相片同影片,可以見到牽涉入今次車禍嘅3架車損毀非常嚴重,大量碎片散落現場一地,嗰2架巴士喺相撞後更各自剷上兩邊行人路.
倫敦消防隊向記者表示,佢哋喺萬聖節夜晚2212時經當地緊急報案熱線控制中心得知現場發生車禍,並且立即調派多架消防車連同60名消防員到場.
消防員到達現場之後,立即喺巴士車廂入面救出多名傷者,轉交倫敦救護服務處人員進行現場急救,但好可惜有一人當場證實死亡.
根據倫敦警察廳嘅資料,死者係駕駛其中一架涉事巴士嘅60歲巴士車長,現場有另外15名傷者, 其中3人情況嚴重,幸好其餘傷者只係輕傷;而24歲嘅房車司機現正以涉嫌「藥後駕駛」以及「危險駕駛導致他人死亡」被拘捕.
倫敦交通局巴士營運部總監接受英國廣播公司記者查詢嘅時候表示代表部門對死者致以深切嘅哀悼,並慰問佢嘅家屬,亦會向其他受影響人士提供輔導服務.佢亦承諾倫敦交通局必定會同巴士營運商Go-Ahead以及倫敦警察廳通力合作,一定要搵出今次車禍嘅原因.
該個路段喺車禍發生後被封閉幾個鐘頭,倫敦警察廳呼籲居民避免使用該個路段,期間有6條巴士路線受到影響需要改道,直至天光後當局移走3架車輛嘅殘骸.
倫敦警察廳嘅調查人員亦呼籲居民,不論係親身目擊事件,或者能夠提供手提電話,行車紀錄儀,閉路電視影片嘅話,就盡快聯絡調查人員,以協助釐清今次車禍嘅責任.
英國廣播公司記者喺事發現場訪問咗附近嘅居民,其中一名唔願意透露姓名嘅男居民表示,其中一架巴士喺車禍後撞咗入去佢哋屋企前面嘅花園.事發時佢喺屋入面嘅客廳聽到巨響,「其實聽落就唔似係撞車,總之係一啲好怪嘅聲音」,「我個仔得11歲,見到咁嘅情景佢好唔開心」;由於情景實在太令人傷感,「我哋全家都唔夠膽踏出家門」,「一諗到牽涉呢件事嘅人,內心就感到好苦惱」.
至於一名男居民就話「聽到有消防車同救護車嘅聲,一度以為係萬聖節有關嘅活動」,「但一見到現場嘅情景咁恐怖,個心感到好唔舒服」.
作為涉事巴士營運商嘅Go-Ahead喺網上表示會發起眾籌,務求協助喪生巴士車長嘅家屬.


text:
「讀書」
讀書其實係為咗啲乜?如果你問我就係將人類過去嗰幾千年所學咗嘅嘢逐一咁傳授俾我哋嘅下一代.希望將來佢哋可以用我哋所學咗嘅嘢再更進一步,等佢哋唔需要再浪費時間同遇到無數次嘅失敗先至可以學到我哋依家擁有嘅知識.但係現今社會就會用學識嚟評價唔同人嘅能力,但係讀書考試其實個原意係乜嘢?我相信一定唔係因為要小朋友背書,而係透過書本得到知識再加上自我理解書本嘅內容.
「原因」
點解讀書變咗係一種壓力同評論一個人嘅能力與價值?讀書叻啲就代表聰明啲?讀書叻啲代表人生會開心啲?當然你可以話讀書叻嘅人,前途應該會好啲,搵錢能力會高啲,最起碼有多啲工作機會.但係事實係唔係咁?其實自己嘅經驗係相輔相承,當然現今社會要有工作表現先至有機會,如果唔係再高嘅學歷都無用.而當然有時候真係要拋下書包啦,因為好多時比人挑戰嘅時候都可以用學識嚟反擊.
「分數」
係外國其實好多時都係睇啲小朋友嘅理解能力多過背書能力,所以好多香港嘅學生去到外國讀書都會唔慣,因為香港大部份都係死記死背,而外國係好睇學生嘅理解能力.咁點解要有評分制度?好明顯就係等我哋容易啲去分別好與壞,但係都係要整體去睇分數.如果大部份學生攞到差唔多嘅分數同大家有好大嘅差距,咁當然睇法就唔同.不過有時係好睇俾分個位人士,因為唔係選擇題,所以無可能用同一個標準!


text:
撲飛仲難過五月天既消防及救護學院開放日, 今日終於有機會嚟啦!
好多謝俾飛我既#呀傑同埋#Kiu Yan! 佢哋每人俾咗兩張飛我, 俾我哋一家四口可以嚟玩半日!
我哋由天后搭港鐵去到北角轉將軍澳線調景嶺落車
睇住佢哋兩個喺地鐵玩得咁開心, 真係一個「好」字, 最主要係哥哥唔駛再叫我陪佢, 妹妹夠大個識得同哥哥玩了
落咗車經B出口行到巴士站搭上X797, 係今次開放日預備的特別車可以直到學院
喺正門口落車, 望去山嗰邊見到好大霧, 好似仙景咁
仲一落車就見到舅父一家, 講都唔信, 喺度撞到好多朋友
無仔細研究每一座大樓係乜東東, 只係覺得呢度都真係好大!
一直行先見到一個小小嘅展區,有好多義工消防員叔叔喺度介紹消防員常用嘅裝備
仲有一邊有義工叫大家下載手機APP可以認識更多消防員嘅嘢,當然如果你肯下載就會送個銷匙扣同埋貼紙俾你
呢個裝備係喺人哋隻手受傷嗰陣可以固定佢隻手,好似人哋量血壓咁
呢個見得多啦,唔駛講都知係咩喇...
行到去攤位區附近有架貨車同巴士,改裝咗成為一架流動宣傳車,上去睇吓消防設備
但係其實上到去上面得個逼字,咩都睇唔到,你想停低後面嘅人又上緊嚟!唯有快D落車
因為時間冇多,我哋選擇唔玩攤位遊戲,去周圍參觀先!因為時間得三個鐘,而我哋又差唔多三點先到
嚟到呢度見到好大架船呀!原來呢度係水上事故訓練場,估唔到真係有㗎咁大嘅船俾學員訓練,唔知會唔會有飛機呢?
哈哈!真係有個假人喺度扮俾人救!
入到嚟呢區係投考資訊專區/調派及通訊組展示區,消防員就係要通過呢D測試先可以成為消防員㗎啦!
哥哥拎住塊乒乓波板喺度做咩?原來遮住其中一隻眼去測試視力
哥哥要伸隻左手手指公出嚟,當哥哥指住邊個E字,哥哥就要用手指公指出E字嘅方向
唔知係哥哥視力未發展得好定係差咗!好多個細E字都睇唔到
出番嚟就突然落一陣雨,我哋企喺度避避雨同兩架車影相
知道3:45會有表演睇,所以我哋早早去覇咗個位先,跟住我同佢哋兩個就周圍去參觀
見到呢個蛙人就即刻過去睇吓,原來我都幾多嘢問!耐心嘅消防員哥哥解答我好多問題,佢仲反而問番我手上嘅鎖匙扣喺邊度嚟?
行到嚟呢邊有個好大嘅廢墟,呢度係特種救援訓練場,佢哋問起我呢度係咩嚟,我扮專家咁答佢哋話消防員都要練習地震嘅時侯點樣救人
呢一邊係一陣間巡遊會出動嘅消防同埋救護車
成班消防員圍哂喺度唔知做咩呢?
呢一系列嘅車其實都好少見,今次有機會同佢哋影到相都幾開心
呢架車成架紙紮車咁嘅?....大吉利是
其實係我大鄉里啫,如果邊個知道可以話番我知嗎?
嘩 連西鐵都有,點解冇海洋公園及360䌫車?不過我知道佢哋真係要去現場接受訓練
嚟到呢個交通事故訓練場!果然開口中,真係見到飛機
不過呢架飛機唔係咁像真喎!咩型號?我估佢係扮空難現場
哥哥見到呢個場景問消防哥哥係咪真嘅!消防哥哥答佢全部都係真㗎!不過撞車就係假嘅,因為要俾消防員練習點樣拯救傷者
呢度係空中拯救隊嘅訓練場,呢個哥哥好有耐性咁同我哋解釋好多嘢,其實我只係禮貌地唔想影張相就走,所以問咗一個問題,點知...哈哈哈,巡遊時間就快開始㖭.....
好在番到去都未正式開始,真係好多人呀!好在我哋都坐喺一個有利位置!
全部車總動員一次過出哂嚟!
最後嚟一張全家幅,場面好震撼呀!
向後望番過去真係多人到不得了,坐喺看台上面嘅人驚落雨所以坐到咁後,咁遠唔知佢哋睇唔睇到!
之後有三隻調查犬同埋佢哋嘅訓練員出嚟!以為會有咩表演睇,原來只係出嚟同主持人傾幾句
抬頭望上去消防徽章,其實依家都好少用斧頭,係咪要改過佢呢?
跟住壓軸表演就係滅火及救援示範,本來預定咗4:15先開始,但係大會提早咗開始,可能因為有上晝開放日嘅經驗,所以知道好多朋友都趕唔切玩攤位遊戲,時間太趕!所以下晝呢一場先有咁嘅調動
整個演出睇哂每一個部門的工作,不論係拯救被困傷者或救火,睇到呢個工作真係好需要Team Work,做指揮工作那個更加唔講得笑!
表演完畢lu...仲有大半個鐘我哋就番去攤位遊戲嗰邊繼續玩
估唔到呢邊都有得童夢城一下...大會又幾諗得幾週到喎!真係適合一家大細
大會預備咗好多套衫,所以一行埋嚟已經有得著,咩尺碼都有!叔叔一睇就知佢哋咩Size,冇得輸!消防員叔叔仲好細心預備多一套俾媽咪,如果唔係我哋都本來冇打算要著嚟影
結果就產生咗呢幅相出嚟!又真係幾靚
真係講都唔信,喺呢個開放日裡面撞到兩個舅父,媽咪同事同我舊同事幾家人,真係約都冇咁啱!
呢個場好壯觀!我同哥哥講呢個係消防員叔叔玩嘅遊樂場,係咪勁過你平時喺公園玩嗰D
離開咗之後我哋就搭番X797番調景嶺轉乘港鐵返歸啦!
呢D全部係我哋嘅戰利品!勁
Photo by CANON 5D Mark III, Len | EF 24-70mm f2.8L USM
呀劍評分: 8分
呀劍評語: 鍾意消防員嘅小朋友一定啱哂佢哋!地方好大,可以睇哂所有消防救護車,有遊戲玩,有表演睇,有消防員扮,真係無得頂!而且今次大會各樣安排都好好,交通方面一流,幾乎唔駛排隊,幾分鐘就一班車!不過三粒鐘真係唔夠喉!(搭巴士嘅時侯聽到有人話呢個開放日可能唔會有下次,唔知係咪真㗎呢?)
消防及救護學院 簡介位於將軍澳全新的消防及救護學院於2016年第一季啟用,新學院設有多項不同場景和不同種類事故的模擬設施,提供多元化的救援訓練,屆時消防和救護學員將有更多一同操練的機會,提高他們在緊急事故中的應變及協調能力,從而更有效地發揮救援工作的效率.此外,消防教育中心會提供互動及多媒體資訊設施和不同的體驗區,例如火場逃生及模擬滅火體驗區,讓參觀人士作第一身的感受,以推廣防火,火場逃生及急救知識.
地址
將軍澳百勝角路11號
交通
港鐵:調景嶺港鐵站專線巴士X797直達
日期時間
2016年4月10日(星期日)
第一時段:上午10時至下午1時
第二時段下午2時至5時


text:
AirPods Pro體驗 降噪效果比預期好
話說我自己買咗AirPods Pro啦,咁經過一輪嘅等候之後終於喺12月底到咗我手了.
先事聲明,因為我比較懶嘅關係呢,所以我決定唔放圖了.
我買嘅時候並冇預計話自己會成日用Noise Cancellation嘅function嘅,不過我因為買完之後都係撘巴士走啦,所以正好有一個機會可以test out到佢noice cancelling嘅表現.
我嗰隻到今時今日仲係用緊2B588嗰個firmware,用咗個幾禮拜(我估有)佢都冇升到上2C54嗰個fireware度,我見網上對於2B588同2C54呢兩個fireware嘅評價都係褒貶不一啦,咁我唔知佢冇Update到係一件好事定壞事啦,但個人估計應該係Apple喺佢哋自己Server抽起咗個Update.
老實講我本來都唔預期佢一個咁普通嘅In-Ear buds 嘅樣可以做到啲咩出嚟,所以可能因為咁我會覺得佢嘅effect比我自己預期好,有人話2B588呢個firmware搞到佢個active noice cancelling嘅效果比上一個版本差啦,但我自己冇用過上一個version嘅firmware所以喺呢方面都冇嘢好發表
佢filter到嘅其實好單純咁係「噪音」,例如引擎聲呀,你坐緊部車喺馬路上面行駛緊而抖動嘅聲音嗰啲都係冇問題可以filter到,佢對於佢認到係噪音嘅雜音係可以filter得幾好嘅,即係行緊落啟德隊道嘅嗰條天橋嘅時候都唔會話聽到有架車行緊所產生嘅聲音,一閂咗Noice Cancelling嗰個功能,就咁用乜都唔開嘅function都可以即刻聽到出面好大聲,佢大聲嘅程度係去到我一閂咗Noice Cancelling都嚇咗一嚇,完全冇expect過佢filter嘅能力係咁強.
不過其實我一攞到手自己試嘅時候係的而且確有啲失望,睇啲test嘅片話可以連人哋同你講嘢嘅coversation嘅內容都聽唔到,我想講其實係可以聽到少少嘅,並冇話與世隔絕咁誇張.同埋喺巴士上面其他人拍八達通嘅時候同樣係會聽到嗰啲嘟嘟聲嘅,唔知係因為佢個algorithm唔當嗰啲係noise定係因為佢出現嘅時間太短佢filter唔切喇.
不過啱啱開noice cancelling嘅時候係會唔慣,個耳膜初頭係會feel到幾強下嘅vibration嘅,但開耐咗之後就會適應,好似係.
撘單講埋,其實Active Noise Cancelling嘅原理就係發出同Noise相同但180º Out of Phase嘅聲波嚟達成嘅,呢個好似係中學物理嚟(掛?)
(咩係180º Out of Phase?大家知道聲波其實係一個Sine Wave嚟㗎嘛.咁其實Sine係講緊一條線喺個圓心度拉條直線出嚟,同個Unit Circle重疊嘅嗰一點嘅y-axis嘅value就係sine value嘛,咁你±180º咪就係令佢啱啱好個y-axis嘅value會正負調轉囉,咁出嚟就係啱啱好有一個相反方向嘅sine wave囉,咁兩個wave間嘅interference就係一個destructive interference,所以出嚟嘅整體會係0囉.咁如果in phase又點?好簡單啫,啲雜音會大聲咗囉.呢啲嘢,大家熟過我啦,係咪? 🙂


text:
電影宣傳tagline係 “香港真係好靚”,但我睇完其實唔太覺得拍得啲地方好靚,或者我本身對土地無太大連結,又或者香港真係太熱,就算香港真係好靚,我都唔係太想行出無冷氣嘅地方(sorry林超英🙂).
不過,我有被連結,我都覺得戲院入面嘅觀眾有被連結.畢竟100分鐘入面,大家有一齊笑咗好多次.愛情小品做到咁,合格有餘啦.
有被連結嘅位係貼地囉,本土囉.
呢套戲嘅用語,劇本設定,節奏,笑位etc 如果賣去大陸或者台灣,觀眾唔會睇得明,係拍畀香港人睇嘅.就係本土囉.
至於貼地,就係research做得好足.
我屋企喺康盛花園附近嘅,完場之後我google咗康盛花園去梅子林,真係exactly要四個鐘頭兩分鐘.
當然唔止呢啲細眉細眼嘅位,入面講茶果嶺歷史,梅子林駐村藝術家,澄碧邨新聞,全部都有根有據.
睇睇導演係咩料(sor 我真係孤陋寡聞嘅),公開大學人文社會科學院高級講師,拍過港台外判單元劇同紀錄片,包括 ,唔怪得啦.再回想好似入咗異度空間咁嘅  就好明白劇情可以虛構但research要做足嘅重要性.
唔好意思,我知其實冇乜好比,但我仲未嬲完  .
而我覺得最有驚喜嘅位係,五個女角色雖然篇幅唔多,但好立體,性格設定終於似返呢個香港嘅現代女性.
到底我哋睇咗幾多年英雄救美,嫁個好老公,bitchy港女,八卦OL,賣弄美色 etc呢啲either一式一樣 or 性格模糊嘅女角色?戲入面五個女角色代表五類現代女性,仲好可能係連登仔最憎嗰啲添.不過拍出嚟一啲都唔討厭,或者正正因為男主角係岑珈其,如果女角太完美反而唔合理;亦正正男主角係岑珈其,佢冇搶到女角嘅鎂光燈.一男五女,竟然做到平衡.(期待呢個point有更多討論)
總括而言,值得一睇嘅.如果你本身對呢套戲冇興趣,又或者睇完之後覺得唔好睇,可以試下問自己一句 - 要唔要重新連結?連結返呢一刻香港嘅人同事.


text:
- Goodbye HK Hello UK
英國移民改革初初初探
Updated: Mar 9, 2019
推銷大灣區一般嘅英國移民改革,難咗又易咗?
剛公布嘅英國移民政策改革,好多朋友嘅著眼點都放响T1 Startup同T1 Innovator.反複睇咗個草案兩三次,我覺得大家應該先了解下英國政府推行呢兩個,全新嘅居留簽證背後嘅理念係咩?到底乜嘢係對自己有利,而難度變化又响邊度?對某啲朋友可能覺得難咗,但對一啲人何嘗唔係滿足幾個願望嘅出奇蛋?都係講創新,可行性同發展潛力(innovation, viability and scalability)咁啊嘅口號,揀好呢?
其實今次嘅改革,門檻表面上的確調到好低.T1 Startup 係無投資額要求(T1 Innovator係5萬鎊),亦唔需要任何經驗,無一定要响指定嘅英國院校畢業,仲可以比兩年時間申請人試下自己個Business Plan(雖然唔計入5 year route居留時間裡面).但到轉到T1 Innovator嘅時候,業務投資額都連嗰5萬鎊都豁免.坦白講,呢個門檻對於好多車未上到,「困」响香港呢個無乜「夢想」可以講,亦好難創業機會嘅年青人,同樣都係一條大膽嘅出路.呢個睇黎正正係英國政府,推呢個改革其中一個深層用意.
簡單啲講,就係想用一個低嘅門檻,然後用高嘅審查標準去吸納國際人材.當了解到當中嘅審核準則,就知英國政府唔想要死實實嘅舊式生意嘅錢,而係要啲人材嘅生意或者創業頭腦,去發展唔同嘅經濟效益同就業.英語水平要求係提高到B2,但係有英文教授嘅大學學位,有機會豁免.兩個簽證嘅Business Plan都係要指定嘅Endorsing Body(暫時未公布,但一定包括啲大學,創科基金公司同商界)認可.佢地仲會响T1 Innovator成功申請後第6,12同24個月去評估個業務係咪正常運作.
而重點就係响續簽證嘅要求,申請人嘅業務要滿足幾個要求之中嘅兩個,包括投資額(5五萬鎊),客戶數量增長,營業額,聘請本地員工數量之類.係咪難?唔否認一定係比從前難!不過,只要細心諗下,就會覺得其實結果嘅總支出,可能同之前差唔多.最大嘅分別係咩?依家唔只係要真係營運,仲要用腦同用心有火咁做!
#GoodbyeHKHelloUK #英國移民改革 #T1Startup #T1Innovator #無夢想 #同鹹魚有乜分別


text:
香港貴為美食天堂,歐美日韓台等等各地嘅美食都匯集喺度,點可能冇西班牙Churros先得架?最近就有間正宗Churro專門店登陸尖沙咀啦~
根據嚟自美國南部嘅老闆講,正宗西班牙churros用料簡單,就只係得麵粉,水同鹽去製作,佢哋仲特地喺西班牙採購咗部機器返嚟,務求將最原始嘅churros帶畀香港人.
想試出真功夫,當然就要經典原味啦.每條churro都係即叫即製,炸起後再攤放一陣,散走多餘嘅油分之外,亦令churro變得更脆身,蘸埋肉桂砂糖就食得.Churro外脆內軟,口感唔錯,肉桂味較為淡咗少少,不過好就好在整體感覺都唔太甜.老闆話知道香港人唔喜歡太甜,所以調低咗糖度呀.
不過,淨係得單調嘅原味又點滿足得到貪靚又貪新鮮嘅朋友仔吖?佢哋仲有多款色彩繽紛嘅醬料同toppings,加上去變糖衣系列又得,連埋雪糕一齊上都仲得!
夏天總係會想食下椰子椰絲咁,Coconuts呢款就啱晒,焦糖牛奶醬配椰子絲及杏仁片,椰香滿滿.
抹茶控睇完menu多數都會揀Crunchy Matcha,炸香後搽上抹茶醬,再灑上彩虹糖碎,靚係幾靚嘅,不過抹茶味就唔算好濃郁.
夏天加配雪糕絕對理解,但雪糕暫時只係得雲呢嗱一種口味,不過配埋各種toppings同churros就有好多變化咯.好似ALOHA咁,加入芒果粒同熱情果醬,雪糕嘅奶香中,又有陣陣酸酸甜甜嘅味道.
Wonderland 嘅churros搽上鮮紅色嘅士多啤梨醬,特別sharp醒,粒粒新鮮士多啤梨仲有frozen嘅感覺,夠晒冰感.
另外舖頭亦有提供一系列鮮製Lemonades特飲,有啲仲會加埋蝶豆花落去,清新解渴得嚟仲好靚添.
Twist & Buckle
地址:尖沙咀漆咸道南29-31號溫莎大廈地舖
文,相,片:Kar


text:
55
2
1
4-min walk from Exit A1, Hang Hau MTR Station continue reading
Payment Methods
Above information is for reference only. Please check details with the restaurant.
Recommended Dishes
or#Tm66329756 Level1 2022-04-16
733 views
本身買咗粢飯同椰汁糕,粢飯10分難吃,啲飯好硬,冇味道,配菜勁少,椰汁糕麻麻,原本想買其他糕試吓,但係見到個粢飯咁樣已經唔想再食其他嘢,唔明點解佢有咁多好嘅食評 continue reading
新都城2期開左間成日見排隊今日試下買左齋滷味$30(偏甜,有種代糖味既甜,唔係幾啱自己口味)4件$26紅豆糕(好挺實,有口感,但唔係幾啱自己口味)芝麻糕(好芝麻,都ok)椰汁盧薈(正常口感,甜水盧薈粒)紫芋糕(粉狀口感,好有芋頭味,呢個不錯)全部糕點都覺得偏甜,可以試下減甜. continue reading
依家好多餐廳都唔做晚市,覓食艱難,剛好收工經過呢間清心齋,專賣齋菜,亦都有多款甜品及糕點,有桂花糕,芝麻糕,香芋糕,紅豆糕,見到糕點厚厚地,大大件,裏面又有各種不同的餡料,收工時分,居然仲見到有人龍喺度排隊,應該都好受歡迎,因為未試過,所以唔夠膽嗌太多,淨係買咗佢嘅黑芝麻糕,$8一件,大概手掌心嘅大細,買返屋企,隔咗一兩日先食,發覺糕點仍然煙韌,芝麻味濃,係真材實料,好好味,下次都想試吓佢其他嘅齋菜同埋甜點😋 continue reading
一開頭見到好多人排隊以為間野應該唔錯啦咁就買咗啲齋同糕點返去食齋我就覺得麻麻地 食齋既資歷尚淺 我就唔評論了但係啲糕點 一食真係把鬼火買咗6款糕點紅豆糕 馬豆糕 芝麻糕 紫芋糕 芒果西米同椰汁蘆薈糕先講馬豆同紅豆糕 真係好糕唔知以為呢兩份甜糕係要拎去煎返熱黎食得個死甜芝麻糕就偏硬無咩彈性芝麻味唔岀紫芋糕 我第一睇就話啲色好假 開飯喇評論就話顏色好假但好味跟住我就信咗照買啦點知一買返到嚟 味道好似溶咗嘅雀巢香芋味雪糕 自己諗下點喇芒果西米糕同椰汁蘆薈膏我都試咗一啖就冇食了沒有一件甜點可以繼續吃下去太嬲了 continue reading
一聽到呢個舖頭名就知道呢間餐廳,應該都係食齋㗎啦!間中食下齋都好既!一來可以減少二氧化碳排放!今次入到黎將軍澳.買咗包笑口棗食下,仲有一個芒果布甸!芒果布甸就唔記得影相!但係味道都唔錯!唔會話太甜!仲有啲芒果味Tim!買咗笑口棗返屋企!我個人就覺得攞個氣炸鍋炸返熱佢會好食啲!至於炸幾耐,大約兩三分鐘就可以!炸左之後就會脆口啲!更加好食㗎啦!佢嘅味道就適中嘅,唔好話太甜,而且又唔會太多粉.新年食真係一個好好嘅意頭! continue reading


text:
楊過
楊過,字改之,人稱神雕俠,係虛構之金庸武俠小說《神鵰俠侶》嘅男主角.佢老豆叫楊康,佢阿媽原版係秦南琴,新修版係穆念慈.佢老婆叫小龍女.佢係南宋人.
生平改
佢未出世佢阿爸已經死咗,十一歲時佢阿媽亦都死埋.後來拜歐陽鋒做契爺.同一年俾佢阿爸嘅義兄郭靖帶去桃花島.因為衝突所以再被帶到去全真教.
後來因為喺全真教俾人蝦而入咗古墓派,並同師父小龍女日久生情.後來佢哋出終南山後喺歸雲莊英雄大會打低咗蒙古國師金輪法王.但因為楊過想同小龍女一齊而俾郭靖趕走,後來由於黃蓉同小龍女傾楊過嘅事而令佢哋兩個分開.後來楊過同黃藥師做咗朋友,而從傻姑口中誤會黃蓉喺佢嘅殺父仇人.
為咗報仇,楊過經金輪法王邀請加入咗忽必烈陣營,仲識咗周伯通,為咗救周伯通而去咗絕情谷,後來得知絕情谷谷主公孫止想娶小龍女,為咗爭返小龍女,佢喺裘千尺相助中打贏公孫止.並應承裘千尺會攞郭靖黃蓉人頭嚟換取半粒絕情丹.
當楊過去到襄陽,佢唔忍心殺郭靖,甚至幫佢對付忽必烈嘅手下,後來為咗解決武氏兄弟嘅衝突而俾郭芙誤會臂斷咗右手,後來喺神雕指引下學識「劍魔」獨孤求敗嘅玄鐵劍法,並用玄鐵重劍喺重陽宮力戰群魔並同小龍女喺重陽宮成親.後來雖然小龍女喺公孫止手中攞到絕情丹,但因為楊過唔想獨活於世,所以小龍女同楊過立咗十六年之約.黃蓉為阻止楊過自殺而話小龍女係俾南海神尼帶走,而一燈就勸楊過食斷腸草解情花毒.喺呢十六年,佢喺海邊苦練劍法,發明黯然銷魂掌,佢仲行俠仗義,喺江湖中有「神雕俠」外號.
十六年後,由於佢令到周伯通瑛姑重逢而化解咗西山一窟鬼同史氏兄弟嘅衝突,並認識郭襄同應承佢三個承諾.喺郭襄生日嗰日,楊過先後斬咗一千個蒙古先鋒對耳,指使江湖人士火燒蒙古糧草同識破霍都陰謀並同黃藥師駕臨英雄大會,但後來喺黃藥師口中得知原來冇南海神尼呢個人.後來佢喺嘉興鐵槍廟從柯鎮惡口中得知佢阿爸嘅為人.後來佢為搵小龍女而跳崖,最終喺絕情谷底同小龍女重逢.佢哋重逢後得知金輪法王打算攞郭襄做人質逼郭靖投降,為救郭襄,楊過用黯然銷魂掌打贏金輪法王,再用飛石射死蒙哥,延遲蒙古滅宋.最後喺第三次華山論劍晉身「天下五絕」,頂替義父「西毒」歐陽鋒成為「西狂」,拜別眾人後同小龍女退隱江湖.
武功改
- 桃花島:
- 彈指神通
- 玉簫劍法
- 白駝山莊
- 蛤蟆功
- 丐幫
- 打狗棒法
- 全真教
- 全真教內功
- 全真劍法
- 古墓派
- 玉女劍法
- 玉女心經
- 玉女素心劍
- 美女拳法
- 天羅地網陣
- 獨孤求敗
- 玄鐵劍法
- 驚濤駭浪
- 其他
- 黯然銷魂掌
人物關係改
- 阿爸:楊康
- 阿媽:秦南琴(修訂版),穆念慈(新修版)
- 義伯父:郭靖
- 義伯母:黃蓉


text:
個個都問去東涌泊邊好?咁泊邊好網站當然要幫吓大家手啦!
首先教吓各位新車主一個有邨泊邨既道理.一般屋邨既停車場都必定有時租,車位多又唔會貴得去邊,領展旗下既屋邨場大部份都有12/24小時泊添.以下落黎你就會睇到,我地由最近東涌市中心既停車場講起:
1. 東薈城
去得東涌,都應該會行東薈城或者喺東涌巴士總站轉車去大嶼山其他地方,所以東薈城係首選,再加上佢本身收費平.南面S1停車場$22,南面S2停車場$18,北面停車場$16.所以依傢逢六日假期必定爆滿.(註:免費泊車優惠不適用於南面S1停車場)
東薈城南面停車場(按我導航)
東薈城北面停車場(按我導航)
2. 東涌文東路體育館停車場(按我導航)
首先,唔好奇怪點解有個近啲既富東商場停車場我唔講,咁快黎咗呢個.因為富東商場停車場長期無位,講都無用.
講番東涌文東路體育館停車場,體育館之中佢都算幾貴,首兩小時既價錢係每半小時$9 / $12,請參閱泊好先.不過如果你只係想去東薈城行一陣街,而東薈城又無位的話,近近地呢個場泊得過既.
3. 映灣薈停車場(按我導航)
時租價錢$18一個鐘,唔算太平.但係逢星期五六日及公眾假期有日泊優惠,只需$100.仲平過泊逸東邨轉巴士出黎,不過泊映灣薈你都唔會行番去東涌架啦,都係會搭巴士,價錢詳情請參閱泊好先.
4. 逸東商場停車場(按我導航)
一開始教咗大家有邨泊邨,咁耐以黎泊逸東邨都係我首選.因為佢有12/24小時泊,以前去機場做野定去旅行,泊逸東轉的士/巴士都係唔錯既選擇.價錢請參閱泊好先.
明知依家東涌咁爆,介紹多兩個冷門選擇比大家.就係兩條房委會既新屋邨滿東邨同迎東邨,只有時租不設日泊,收費同樣係$14一小時.
我知,總有人教你泊喜東街爛地場,$10一個鐘嘛.但係你睇吓佢喺油站旁邊,行又遠搭車又唔夠邨方便(邨係總站到東涌巴士總站,班次又密).如果你考慮呢個,不如睇埋下面個終極大佬先.
終極大佬,欣澳露天停車場(按我導航)
欣澳露天停車場真係無敵.大家好好記住佢,價錢平仲有日泊兼唔會無位.無論去迪士尼定愉景灣我都推薦大家泊欣澳露天停車場.價錢請參閱泊好先.
如果大家有邊區既泊車資訊想我地介紹的話,歡迎去泊邊好facebook Page留言架.
其餘熱門泊邊好文章:
大嶼山自駕遊泊車泊邊好?
D2 Place滿晒附近泊車泊邊好?
港外線碼頭搭船去離島玩泊車泊邊好?
全港Donki尋寶地圖
海洋公園泊車泊邊好
The Wave / 觀塘工業區 泊車泊邊好?


text:
老海鮮樓價KOL衝出嚟7
話說日前睇到曾淵滄寫文話美國研究全球housing affordability嘅權威機構Demographia研究報告極盡誤導,嚴重高估香港樓價嘅負擔難度.
我唔清楚曾博士係英文太差,唔識經濟定係唔識上網做research,聽講呢位老財演係香港樓價KOL,連個好多香港經濟學教授參考嘅中原城市指數佢都係創辦人之一,可惜佢好明顯唔知點解Demographia咁多人引用.
其實,有瓦遮頭係基本人權,housing affordability亦係全球民主政府以至國際組織都關注嘅議題,由上世紀80年代開始已經喺歐美廣泛討論.而美國機構Demographia用嘅Median Multiple indicator,亦即係樓價中位數除以家庭年收入中位數,正正係World Bank同United Nations推薦嘅計算方法.所以,曾老(海鮮)喺話人誤導前,係應該上網用英文做少少research嘅.有無其他計算方法?有,不過唔普及啫.咁可唔可以學曾老咁搬龍門?得,你夠厚面皮咪得囉,香港政府成日搬龍門㗎啦.
曾老海鮮話香港有一半家庭住係政府資助嘅公屋同居屋,所以條數無理由咁計,仲話香港公屋量係世界第一,西方國家幾乎無公屋.唔好意思,香港公屋量唔係世界第一,西方國家仲個個都有公屋或資助房屋,香港真係第一嘅可能得學者英文水平低同埋學者鳩噏程度,而且價格同私人市場掛勾嘅居屋亦都唔可以當係affordable housing.
其實香港嘅公屋人口係啱啱不足30%,英國嘅公屋就喺60年代經過首相Wilson嘅工黨政府由全國住屋嘅42%增加到50%.法國喺1998年立法每一個城鎮都要有不少於20%HLM提供嘅social housing,到2006年為止HLM佔據咗租務市場嘅46%.而根據Confédération Nationale du Logement嘅Stéphanie Sotison喺2010年所講,理論上以官方定義,法國人口有大約60%係可以”have access to social housing”.曹博士認為比香港更unaffordable嘅溫哥華就麻煩啲,因為聯邦政府將責任下放到省政府,部分省政府由將責任下放到市政府.以溫哥華所在嘅BC省為例,佢哋其實有唔同嘅資助計劃,包括同收入掛勾,只交家庭收入30%做租金嘅計劃;年收入$35,000加幣或以下,有一個需供養小朋友嘅家庭更加可以申請租金資助;另外仲有為老人而設嘅資助計劃.咁當然,你睇番全加拿大三千幾萬人口只有一百七十萬有住屋問題就更加不值一提啦.澳洲亦都係政策跟番所屬嘅州,悉尼所在嘅NSW就係資助範圍去到Sydney入息中位數嘅120%,同樣係交家庭月入收入30%或以下為租金.美國就弱好多,公屋加埋政府資助大概只佔總住戶嘅百分之十;不過最出名嘅新加坡,2016/17年度公屋人口佔82%,低於歷史高位87%.
其實喺阿曹博士自創搬龍門計法話香港唔係全球最唔affordable城市,而只係排第三之前,佢要對affordable housing有更清晰嘅理解:唔可以單以公共房屋所佔嘅比率而話個城市嘅住屋係唔係affordable.如果好似新加坡咁公屋夠cover近85%人口,咁當然無論樓價幾貴都唔影響大部分人;而如果政府政策本身唔鼓勵炒樓嘅,或者有租金管制,八,九成嘅工作人口都可以輕易用不多於三成人工就租到或者供到私樓,自然就唔需要由政府提供大量公共房屋.而香港嘅問題正正係公屋只係幫到極低收入人士,而樓市又係自由市場,令大部份人處於兩極之間,既得唔到政府或NGO資助/補貼,亦負擔唔到自由市場租金.所以,喺佢夠水平做World Bank 揸旗人再重新設計一個全球通用嘅Housing Affordability Indicator之前,佢都係進修下英文,經濟,同學下點上網做research先啦.


text:
Super creamy🥺食譜之前打過不過係全素cream version!每次晚餐都覺得要飲返個湯先至圓滿😜西餐有時都唔例外😗呢隻黑松露醬係我用咗咁耐都覺得最好用嘅一隻💕菇粉和日本菇是我額外加上的,可以省卻😗
▶可以加入不同香草如parsley和thyme, 但係我太懶無加🤣
▶我今次就咁用水去煲,無加到雞湯或者蔬菜煲湯,味道都好好
▶加入薯仔係因為我鍾意有啲粉粉地嘅感覺,都係optional
材料:
啡菇 300g
白菇 200g
乾菇 少量 (optional)
洋蔥 半個
薯仔 20g (少少便可)
蒜頭 1瓣
素牛油 20g
水 / 蔬菜高湯 700ml
忌廉 50ml
黑松露油 2茶匙
黑松露醬 2茶匙
海鹽 適量
黑椒 適量
做法:
1. 菇類切片,乾菇菌浸15分鐘後洗淨,洋蔥切粒,蒜頭切碎,薯仔切粒
2. 熱鍋下牛油,加入蒜蓉和洋蔥粒炒2分鐘,然後再加入薯仔和菇類炒至軟身(約3分鐘),之後倒入水或蔬菜高湯,慢火煮20分鐘!
3. 熄火!可以先拿起少少蘑菇做裝飾,然後用手動攪拌器把所有材料打碎!之後重新開火,轉小火加入黑松露醬和忌廉,煮3分鐘後加入海鹽和黑椒調味!熄火後加入黑松露油,再加少少忌廉同菇在表面做裝飾便成!
#betiskitchen湯水#betiskitchen西式


text:
由細到大,因為筆者外貌唔太討好,加上同人地想法與別不同,所以好多時都會被稱呼為毒撚.筆者係到要先旨聲明,唔係人人想法與別不同就會比人叫做毒撚,通常被人叫做毒撚都有兩大原因.
第一,你個樣真係好毒,內向.你的樣子如何你的命運也必如何,當筆者個樣生得毒,加上性格又唔識同人地溝通,自然就被稱呼為毒撚.你中意自己一個人?呢d叫做毒撚!你既想法與別不同?怪人!你中意睇書?自閉!如果係依d活動係一個高大的靚仔中意呢?所有野都會唔同哂!依個靚仔係一個自由獨立的浪子,佢好有主見,好有學識.
第二,你既想法最後做唔到咩成果出黎.世界係行緊效益主義論,最重要就係成效.香港係笑貧不笑娼既社會,有錢就係大哂,冇人得閒理你所謂既理想!係網上留個言,比個like去支持你,當然冇問題,但到我有實際行動?就會有千萬個籍口.當一個毒撚有特別既目標同埋興趣果時,如果佢做唔到咩野成果,最後都會淪為笑柄.「你做咩諗既咁奇怪架!」「你做依d野有咩用啊?」.
當一個人做既野唔可以迎合大眾口味果時,佢就會被人叫做毒撚!因為冇人了解依一班人,冇人想去了解依一班人,冇人有興趣去了解依一班人.毒撚依個字,最容易用黎形容依班人.
你有冷門興趣?你一定係毒撚黎!係毒撚先會中意依d野!好似中意去博物館睇展覽,就會有人話「咁毒撚,成日掛住死讀者,好悶啊!」,你中意玩搖搖,你中意玩手指滑板?咩你咁毒架,玩埋依d咁既野,係毒撚先會玩架!其實點解我既興趣係要大路野呢?依家係我既興趣定係你地既興趣呢?作為一個人,係唔係連有自己既興趣都要比人叫做毒撚呢?
你中意享受一個人既時光?你唔好咁毒啦,可唔可以合群小小啊你?成日都自己一個人.人大個人,好自然唔想再就呢個,就果個,好想享受一個人既時光.放假最緊要就係令自己放鬆,人人放鬆方法都唔同,有人中意約哂成班朋友去吹水,去玩.有人中意自己一個係屋企聽音樂,有人中意自己一個去旅行,想點就點.但往往換黎既下場就係「毒撚你唔好咁撚毒啦,成日自己一個人!」.人生番工番學已經夠辛苦,如果連放假都要迎合社會,咁人生又有咩意義?點解自己一個人就係錯,就要被人笑呢?
你一心一意為朋友,你唔好咁on9啦,你唔好咁真心膠.好多時朋友之間都會開玩笑,但一定會有人比較上心,呢班人唔會係你相識好耐既朋友,佢地大部份只係識左你冇耐,但人地都係想交個心出黎同你做朋友,維繫關係,但偏偏有時會比人覺得佢地煩.當一個人太過重視新相識既朋友,或者聽到有咩事就好緊張朋友既人,佢地會比人笑為真心膠.通常真心膠既都係毒撚,佢地會被人笑唔識交際,唔識分真假,佢地會比人笑佢地因為冇朋友所以太重視,太得閒身邊既朋友.唔知由幾時開始,真心膠,為朋友付出已經成為毒撚.
你想寫文章?有冇人睇架?一個post有幾多個like啊?原來你冇人睇架?又唔係出名!好心你唔好咁毒啦,成日掛住係到寫文.筆者人世入面,寫文就係興趣,可惜文筆太差,一直冇咩人睇,但一日用左唔少時間去寫文.變左要放棄唔少活動,回報同付出完全唔成正比,就算比人話冇人睇,垃圾都好,筆者都冇放棄,我寧願比人話係死毒撚,唔出街,都要堅持自己做既野.
有時我會諗,社會上要既唔係堅持自己既人,唔係一個好人,唔係一個有與別不同既普通人.社會上係要一個識得投機既人,要好活躍,人地做咩佢就做咩,最緊要唔好離群,失去自己唔緊要,最重要係融入朋友!
但今日既筆者,仍然唔想因為融入社會而改變自己與生俱來既性格.我冇去害人,我冇搞到人地唔開心,我有能力係社會生存,點解我都要改變自己去遷就呢個社會?就係因為比人笑毒撚?人地笑你毒撚唔緊要,最重要係你知道自己冇錯!今日筆者想寄語自己,同時想寄語被嘲笑為毒撚既讀者,你地要為自己而緊持.
中意動漫冇錯,中意cosplay冇錯,中意畫動漫都冇錯,中意自己一個人更加冇錯!因為毒撚唔係罪,被人笑你地毒撚唔係問題,係冇啦啦成日笑你地果班人先有問題,唔需要因為人地既說話而傷心難過.
只要唔係殺人,放火,強姦,傷害別人,令到人地唔開心既話,職業無分貴賤,興趣無分貴賤,性格都係無分貴賤.


text:
唔同年齡,唔同發展階段嘅小朋友對做家務嘅態度係唔同嘅:2歲嘅小朋友想證明自己,想要參與大人嘅事情,所以佢哋好想幫忙,家長唔肯比佢哋做還會唔高興,生氣;3到5歲嘅可能仲想積極參與,亦更有能力學習.如果之前冇做家務嘅習慣,小朋友到左5歲之後,佢哋嘅認知就變成係家務同佢哋無關,做功課,學習同遊戲先係屬於小朋友嘅事情,唔會看見有家務要做就主動幫忙.
但係,好多父母唔比2,3歲嘅小朋友幫忙,直到小朋友5歲嘅時候開始要求佢哋幫忙,但可能已經要用催促嘅方式啦.所以,要訓練小朋友做家務,應該由佢哋2歲開始賦予佢哋做家務嘅責任, 比佢哋抺枱,收拾餐具,做完之後比佢哋讚美同感謝.咁樣佢哋從小就參與做家務,同父母合作整理家居,完成之後感到滿足﹐自然會一直喜歡呢件事,並培養習慣.
如果小朋友喺大約5歲以前,仍有興趣參與嘅嘅時候冇養成做家務嘅習慣,就需要重新定義做家務嘅正面意義,引導小朋友參與.因為好多家庭定義家務係媽媽嘅工作,或者如果小朋友做家務之後冇得到成就感,會覺得家務係苦差事.父母可以一步一步鼓勵,比小朋友重新認識做家務嘅意義:
1. 要求佢哋幫忙嘅時候改變講法
唔好講「幫媽媽收拾」,「幫爸爸抺枱」,改為「我哋一齊去收拾」,唔好比小朋友覺得家務係大人嘅事,而係全部家庭成員一齊完成嘅.
2. 唔好強迫佢哋做家務
唔好因為小朋友拒絕,唔認真而催促,或者責罵,咁樣佢哋只會覺得係負擔同埋害怕.可以一齊安排時間同次數,亦可以比佢哋了解現況或者後果,好似「你選擇唔做,其寶媽媽亦可以唔做,想休息一下.」,「你唔想做,我唔會嬲,但咁樣我哋嘅屋企就會愈黎愈污糟.」
3. 強調做家務嘅原因
鼓勵小朋友做家務嘅時候,話比小朋友知將地板清潔乾淨之後會好舒適;整理完衣櫃之後衣服會更加整齊,容易搵到.亦可以喺完成之後,同小朋友分享成果,比佢哋明白做家務嘅好處,亦會覺得因為做家務可以得到滿足.
4. 喺小朋友參與之後多加鼓勵
喺小朋友參與之後馬上表示讚賞,肯定佢哋嘅進步,例如,「呢次摺T恤摺得好好,有進步左喎!今次我哋一齊摺外套啊!」,「你先由拖地開給學,下次再一齊掃地.」,佢哋完成之後得到肯定,就可以維持對做家務嘅熱情.
家庭嘅價值觀好影響小朋友嘅想法.只要小朋友心目中唔覺得做家務係苦差事,而係對「我哋」美好家庭嘅付出,亦係大家都有責任完成嘅,小朋友就自然會主動做家務啦!


text:
頭版
博弈論(game theory),粵文又有叫對策論或者賽局理論,係應用數學嘅一個分支領域,專門研究理性嘅決策者喺策略上嘅互動:博弈論會將一場博弈想像成一件數學上嘅物體,一場博弈由某啲規則同若干個參與者組成,每個參與者手上都有一柞可能選擇同埋特定嘅資訊,而對於一個參與者嚟講,佢每一個選擇都會引致某啲得失,呢啲得失由場博弈嘅規則話事;每一個參與者會想令自己嘅利益最多,並且按照呢條原則做決策.捉棋,打機,以至國際關係等好多嘅現象都涉及博弈,而原則上,所有人類之間嘅互動都可以想像成博弈,所以博弈論能夠應用落去所有嘅社會科學(尤其係經濟學同政治學等)嗰度,解釋各式各樣嘅社會現象.到咗廿一世紀,就連邏輯學,生物學同電腦科學都會用到博弈論.
除咗俾人攞嚟做解釋性嘅研究,博弈論仲有俾人用嚟做一啲規範性嘅研究:有學者運用博弈論嚟分析喺某啲情況(例如係某啲使錢上嘅決擇)之下,一個參與者有邊啲選擇同埋應該要點樣做決策先至可以令到自身利益最多-有好多經濟分析師都興用博弈論分析企業彼此之間喺市場上嘅鬥爭,並且用呢啲分析嚟向企業提供營運方面嘅建議.
博弈論源於廿世紀初:博弈論係喺廿世紀上半橛由馮紐曼等嘅大數學家諗出嚟嘅,打後呢個理論喺廿世紀中期俾經濟學家同生物學家用嚟分析佢哋各自嘅領域當中嘅現象,而且仲有多個經濟學家靠住佢哋用博弈論對經濟現象進行嘅分析攞到諾貝爾經濟學獎.到咗今日,博弈論上嘅發展令到佢出咗大量嘅專有概念同子理論,成為咗一門獨立於第啲應用數學領域嘅領域. (成篇文章……)
- 幫助櫃枱 — 問下點用維基百科.
- 詢問處 — 好似個圖書管理員.有唔同志願人士解答你各科疑難.
- 城市論壇 — 傾下維基百科本身嘅嘢,例如技術同方針.
- 社區大堂 — 維基百科唔同方面嘅壁佈板,計劃,資源,活動.
- 網站新聞 — 維基百科同維基基金會嘅宣佈,更新同新聞發佈.
- 本地大使館 — Tourists are most welcome to the embassy district of the Cantonese Wikipedia. You can find the ambassador for your language. And if you have any question, just ask.


text:
你聽過伙煲劇嘅必備三寶?零食,嘢飲,支架好!
而家手機支架種類越嚟越多,圖案樣式亦越喛越得意,到底點先可以揀到啱自己,又鍾意又好用嘅手機支架?
今天集比就嚟幫大家做快速分析,以後面對五花八門嘅手機支架唔洗心驚眼花啦!
快啲睇下手機支架點揀,先最符合你嘅偏好同需要!
一張圖就清清楚楚睇明唔同手機支架嘅優勢分布.
- 手機指環扣
作為手機支架系列嘅始祖──手機指環扣可以話係最堅固耐用嘅支架啦.
金屬質料支撐力強,扣環又大,就算係最粗嘅拇指都可以一秒勾住手機帶住走,超方便.
部分款式嘅金屬扣環仲會設計成扁平底,令佢放喺枱面用得更穩固.
金屬指環扣除咗具備堅固特質之外,仲有高級質感嘅優點,對於追求時尚感或者整體搭配嘅人嚟講,手機指環扣會係最經典成熟優雅嘅選擇.
- 手機指環貼片
有體積細,唔掗空間而且觸感舒服三大優點嘅手機指環貼片,係目前勢力逐漸崛起嘅人氣款!
指環貼片引以為傲嘅輕薄度,令使用者就算將手機放喺衫褲袋都唔會卡住唔舒服,好多習慣將手機放入袋嘅人都話,指環貼片係最方便舒適嘅支架.
另外,手機指環貼片高彈性同高適應性嘅優點,可以更貼合使用者嘅手指,觸感亦比金屬扣仲要軟.
手機指環貼推薦給常把手機放喺口袋,或會因為指環金屬造成手部疼痛嘅人,唔論係超省空間或還係彈性觸感都能滿足你嘅需求.
- 手機氣囊支架
前排伴隨住社交媒體,藝人明星嘅打卡同廣告,帶住超高討論度,氣勢磅礡嘅手機氣囊支架,令年輕男女紛紛跟上潮流爭先入手.
氣囊支架最大嘅優勢係可以將手機完全橫放,唔會因為支架黐嘅方向產生角度障礙.
氣囊支架嘅多角度適應性,原因嚟自於底部可以轉動設計,令佢就算有千百種造型都可以即刻調整到最fit角度,唔洗整嚟整去整成日.
而且各位知唔知?氣囊支架嘅施力點因為更接近掌心,作用力方向同手指呈垂直,所以相當啱成日橫向碌手機嘅用戶,好似係音樂GAME,手機遊戲或者係翻頁式漫畫等等,成日用呢啲app或者係上網頁嘅人都超啱用氣囊支架.
當然手機支架種類仲有好多,但而家主流款式仲係以呢三款居多!
集比簡單幫大家整理出唔同嘅優勢,以後見到手機支架係咪更加好揀呢?
如果唔想揀市面上嘅撞款手機支架,歡迎嚟搵集比製作屬於你絕無僅有嘅訂造手機支架!


text:
💜半年Thankful Event💜
2020-4-18係一個好特別嘅日子,我哋間廠第一日正式投產.今日踏入左半年,我想好好咁樣記錄下.
本身我哋係賣母嬰產品,二月嘅時候,見到大家周街撲口罩,年初二,身在馬來西亞旅行嘅我,喺條街度諗住買幾盒返香港比屋企人都開始冇,行左幾條街都見到啲香港人跑來跑去搵口罩.
年初三,我不嬲都入咗一啲批發嘅群組,見有一啲印尼,台灣嘅口罩就諗住幫啲客人掃貨.好啦,最後掃咗幾千盒,淨係幫親戚朋友都幾百盒.呢度已經俾咗二十幾三十萬.
年初四,又入咗一批3M 1860,諗住用成本價俾醫護人員.又幾十萬.
十日八日後,收到消息,普通嘅口罩喺碼頭俾人用高價搶晒.3M 更加俾人呃左啲錢去投資,根本從頭到尾都冇貨源!
好,唔緊要,錢是少,但係嗰時十萬火急,咁多親戚朋友客人都冇口罩用點算?
二月有一晚,去咗個好朋友屋企打邊爐,傾傾吓飲醉酒,即晚就決定自己生產口罩.第二日開始買機,買材料.係咪要賺疫情錢,唔係,係要還債,還人情,你哋明唔明爭人野嗰種感受?明明大家都指望你,跟住你令人失望箇中難受?唔知大家仲記唔記得二月三月嘅時候香港人有幾痛苦?應該冇人記得,因為而家周街都係口罩!仲好記得當日有人同我哋講話,而家政府都派口罩啦,我唔會收你哋貨😌
三月,機買左,原材料又買埋,clean room 亦差唔多裝修完.真心諗住所有到哂,一插電啲口罩就會自己飛出黎.當然最後,原來部機係虧嘅!
首先第一批原材料,好辛苦咁買返嚟,俾100%錢,最後一卷都收唔到,但係嘥咗我兩三個星期等,最後冇貨.嗰刻即刻好想自殺,唯有又用另一個天價買另一批原材料,收到貨,同版嘅完全唔同,要求退貨,唔認數,依家啲貨喺邊?係堆填區,而家仲搵律師告緊嗰個人,但係最後應該都搞唔掂.我發誓一隻口罩都冇出過街.呢度講緊嘅係一百萬港幣!第三批原材料,Nelson Lab 3E 98% , delta P over 咗,點解?因為我地屎,唔知原來部機拉力同速度影響好大!但係大貨已經一早解決咗呢個問題.Report 係over , 因為個report係我哋一收到貨第一日整出嚟嘅最差嘅產品.但其實你收到嘅貨基本上沒事.但有人同我哋講話佢帶出街焗到想暈低,又點解呢?我終於明白咩叫做perception.好簡單,等如你出邊買一盒寫住低糖檸檬茶,你真係覺得佢唔甜,但係其實一樣甜到死.你見到啲咩,你設定咗啲咩就係咁.點解我哋唔解釋?有用嗎?重新入Lab要兩個月.既然你都咁憎我,我做啲咩都一樣係憎㗎啦.跟住開始俾人搵啲所謂黑材料.連屋企人都俾人炒埋出嚟,屋企人什麼顏色關我咩事呢?呢單生意投資又係用我自己啲錢,佢哋嘅諗法我又控制嗎?我相信香港好多家庭都出現呢個問題,咁如果政見唔一樣,你哋全部都離家出走嗎?當然,好老實講,一個平時連新聞都唔係太睇嘅人,根本就冇政治立場.相不相信由你,認識我嘅人就會知道.但係≠有啲人公開晒你屋企人同仔女嘅相,我就唔識發火!
生產初期,係,我哋成班人咩都唔識,目測見到個口罩冇事,就以為冇事.講真,邊一個人會識.生產,根本都唔係香港嘅核心工業.冇人識production , 淨係諗住快快快.雖然我哋全部都係摸石過河,但係我哋真係出自內心同埋好努力.工場每日開21個鐘,我自己本人都每朝7:00返屋企,朝早8:00先瞓覺.跟住晏晝一兩點就繼續返工場.一開始質量差, CS唔好,我知啊.但係當成Team人每日都瞓一兩個鐘,心情也會好嗎?冇人生出來係鍾意日日俾人鬧.仲要係講個身體狀況,心理壓力情況下,請原諒我哋,當初真係得罪咗好多人.由頭到尾都冇諗住賺錢,仲好興奮諗住頭嗰排捐去慈善機構,之後當然捐唔到,仲要比客人鬧到傻話遲出貨,有時真係覺得自己好蠢好傻,做咁多嘢都係抵死.香港人冇口罩咪由佢囉,自己咁辛苦做咩,係屋企舒舒服服睇電視唔好咩?俾人鬧完,退咗錢,原來都可以繼續喺出邊唱衰你,之後咪嬲嬲地全部唔退囉.跟住咪繼續惡性循環囉,總之成件事錯晒.
我哋之後好努力去改善產品質素,都係為咗補償返俾大家,.每個人都有自己崩潰嘅時候,block咗你耳根清靜,你可能淨係對住我哋一個,但係我哋一Team人係對緊千千萬萬個客.所以,We are very sorry if we didn’t use nice words or have blocked you.
唔係扮可憐,好多人以為我哋香港口罩廠賺好多錢.可以同大家講,就算balance 到條數已經偷笑.其實好開心而家認識到好多行家,大家都會分享返呢幾個月嘅辛酸史.有一大部份都係真心想為香港,真係唔係諗住賺疫情錢.大家身為香港人,可唔可以體諒我哋呢啲只係成立左幾個月嘅生產線,每間都大大話話投資1千萬或上.冇咁大勇氣同膽量其實真係做唔到!好多負能量嘅人,覺得我哋唔賺錢開嚟做咩,咁你有冇諗過如果當初冇人開,今時今日就要死死氣用天價買一啲唔合規格嘅口罩,所以凡事都應該抱着一個感恩嘅心.
呢條路,唔知可以行幾耐,行幾遠.況且一開始根本就冇諗住做得長,都唔希望呢個疫情直到永遠吧!開咗半年,淨係想記錄低一啲心底嘅說話.我其實仲想個疫情快啲完結,我可以返返去正常嘅生活.當然,係我有限度嘅能力下,唯有出多啲花樣,等大家喺疫情下都多添一啲色彩.
你選擇繼續鬧,我都會繼續block 你,🤣因為呢個除咗係做生意嘅page,亦都係我自己一個小小嘅回憶page,.
所以任何人選擇唔買唔緊要,但係我都可以保持我個page嘅清潔度,this is my choice.
之前有提過,紫色同橙色都會係我哋嘅Permanent color想當初我係直接係pantone 用咗好多次佢染我自己喜歡嘅顏色.趁係呢個半年嘅Thankful event, 我哋會以超低價賣我哋長run嘅顏色.
https://mommyliciousclub.com/collections/limited-products
今晚分享完,希望大家以後可以對我吔及所有香港口罩廠高抬貴手,我哋一班員工真係每日工作得好辛苦.記住呢個疫情下,有一班無名英雄喺後邊為香港出心出力!🙏
你唔買我個牌子唔緊要,都可以盡量買香港製造,支持本土!
請留意,在本網站購買所有貨品,價格一律不包含運費,如選擇順豐寄運,運費一律為到付!!! **運費限時優惠期 📦在此優惠期間,只要一張單購買滿HKD600或以上,就可享有免香港本地運費優惠(此優惠不能與其他優惠同時….
Source


text:
為咗慶祝米奇老鼠九十大壽,日本航空JAL同米奇合作推出「JAL DREAM EXPRESS 90」航班! 作為米奇迷嘅小編真係覺得非常興奮呀~ 先睇下今次機身嘅圖案設計! 由於採用懷舊造型米奇,所以設計只用咗紅白黑三隻色,加上日航Logo之後可以話係毫無違和感! (小編齋睇外表已經好想坐喇~) 再回顧下以往crossover嘅設計. - 初代(1994 ~ 1995年) - 第二代 (2001 ~ 2002年) 今次活動除咗機身,機艙亦都會有特別安排. 例如機艙內用嘅紙杯就會有6款唔同嘅米奇圖案,由乘務員隨機派發....
飛機
飛機起飛降落點解要打開遮光板? 搭飛機冷知識! | 關於旅行的事 | 放假去邊
有無諗過點解飛機起飛同降落之前,空姐會要求乘客幫手打開遮光板? 知道咗真相之後,以後你絕對唔會嫌呢個動作麻煩啦... 飛行服務業界流傳一個『黑13』嘅講法 , 就係 : 飛機起飛後6分鐘用降落前7分鐘係比較易發生意外 , 所以喺呢段時間要為逃生作好準備. 點解要打開遮光板同收餐桌? 1) 盡可能於意外發生時作採用自然之用,就算機內照明系統不能使用也不至於漆黑一片 2) 一旦發生意外,可讓機外拯救人員清楚知道機內情況 3) 同時亦讓機內乘客睇清楚機外意外情況,更快選擇合適逃走通道 4)...


text:
響應式網頁設計
響應式網頁設計(英文:responsive web design,通常縮寫做RWD)係一種網頁設計嘅方法,主要係畀啲使用者喺唔同嘅電子產品度睇得更清楚,以前啲網頁設計師為咗方便啲平板電腦同埋智能電話使用者可以喺畫面度睇得清楚啲,佢哋就會將電腦網頁嘅畫面縮細喺中間,又或者縮咗喺左邊,所以自從平板電腦同埋智能電話面世之後,好多網站都縮細咗,嘥咗畫面嘅空間,響應式網頁設計係網頁設計界嘅革命,佢可以令啲網頁喺唔同嘅裝置自動轉換大細,唔使改尺寸.
用響應式網頁設計嘅佈局排位可以喺唔同嘅環境度睇,因為佢哋用咗液態技術以比例式網格做佢根基,彈性影像處理,佢哋唔再定死咗尺寸而用百份比,字體又可以根據畫面放大縮細,主要因為佢哋用咗最新嘅CSS3層叠樣式表 media 同埋 @media 媒體資詢擴展技術.
液態網格概念用嘅係相對式單位例如百份比來取代以前嘅絶對尺寸單位如pixels 或者points等,彈性影像都係用相對式單位等佢哋縮細時唔使定死咗大過啲裝住佢哋嘅邊距,標籤或者元素 @media 媒體資詢技術使到啲網頁喺唔同嘅裝置度就用唔同嘅CSS層叠樣式表,而最普遍嘅就係瀏覽器寛度.
伺服器端嘅元件(RESS)同埋客戶端嘅元件例如(media queries)媒體資詢擴展可以令到啲網頁喺智能電話度下載得更快,電話發放嘅功能更强大,唔使靠晒啲電話裏面嘅軟件運作.


text:
係香港,要數而家最多人考嘅大學試莫過於DSE同IB啦.但係你又知唔知其實IB係讀乜嘢呢?讀緊IB嘅你哋想搵補習係咪發現選擇不多呢?想知多啲IB同埋IB上門補習嘅就同我哋TutorCircle 尋補睇真啲啦.
目錄
IB 國際文憑大學預科課程(International Baccalaureate Diploma Program)
IB係一個兩年制,對象為16至18歲學生嘅大學預科課程,廣泛被世界各所大學認可.要考IBDP,學生必須係IB學校學習.學生從六類科目,包括語言和文學研究,語言習得,個人與社會,實驗科學,數學與計算機科學,同埋藝術中選取6項科目,然後要完成相應嘅評估.仲需要完成三項核心科目,即係CAS(Creativity, activity, service),TOK(Theory of Knowledge)同埋EE(Extended Essay).
各科目嘅成績通常透過內部評估同埋外部評估兩種評估方式決定.每門學科係課程結束之後往往會包括二至三份限時筆試並且計入外部評估.內部評估則因學科而異,有可能通過口頭展示,實驗任務或者係寫作等方式進行.一般內部評估先由任課老師評分,隨後由指定的外部審核員(Moderator)進行確認或必要嘅調整.學生可以在IB中得到最多45分.所以我哋成日聽到嘅IB狀元就係指個啲考到45分嘅學生啦.
IB上門補習
圖片來源
因為香港主流中學普遍都係以開辦DSE課程為主,所以坊間無論係小型定係大型嘅補習社,都係以教授DSE課程嘅科目為主.加上DSE同埋IB嘅科目考核範圍差距較大,IB更加冇可能報讀DSE補習班「頂住先」.不過唔使驚,大小型補習社冇乜選擇嘅話,不妨留意下使用上門補習.
其實我地TutorCircle 尋補 都有好多專業IB補習老師㗎
1.學科組別(Subject groups) 補習
圖片來源
subject group嘅補習同DSE嘅學科補習大同小異,補習導師都係會同學生拆解每科嘅題型,同埋提供相對嘅paper比學生操練.大型補習社嘅所謂名師係IB補習方面嘅選擇較少,普遍連鎖補習社都係得一兩名IB補習老師,不禁令人覺得佢哋冇心經營IB補習呀.而小型IB小組補習社價錢偏貴,熱門嘅補習社又成日full,上門補習可以話係一個比較cost effective嘅方案.上門嘅IB補習價錢一般落喺$170-$400一堂,比起動不動就$700幾至過千嘅小型IB小組補習社來得划算.
你可能覺得讀得IB都唔差在果一萬幾千啦.但係,私人補習嘅另外一個好處就係導師自己本身有嘅source啦.一間有名氣嘅補習社無論係DSE定係IB,有時真係一位難求,有錢都讀唔到.例如Hkexcel Education Centre 港傑教育,佢哋係上年就出咗11個45分嘅IB狀元,係唔少家長同埋IB Students選擇補IB嘅first choice.因此,今年嘅學位好有可能已經好full.而好多IB嘅私人補習老師都係讀IB出身,以前讀書儲落嘅補習社就係佢哋最佳嘅資本啦.一個好彩,搵到一個以前學生時期去補習經驗豐富嘅導師嘅話,輕鬆攞到幾間名牌補習社嘅notes真係唔再係夢!
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
2.拓展論文 (Extended Essay) Consultation
圖片來源
除咗Subject groups補習,補IB仲可以做EE Consultation.冇錯,學校係會安排teacher做你篇essay嘅tutor,但係tutor有無heart幫你check你篇essay又係另一回事啦.如果你心入面覺得學校tutor廢廢地,不妨換個私人tutor同你check check 你份EE有咩問題需要improve.如果真係有需要私補,可以同我哋TutorCircle 尋補查詢一下,了解一下都無妨.
總結
IB成日比人話無DSE咁難,各位IB student真係有苦自己知呀.雖然話就話IB同DSE唔同,無咁填鴨式教育,但係無可否認subject group嘅科目少不免要操練㗎.如果係學業上真係遇到咩問題,有時補習都真係一個option.
如果大家有IB補習的需要,不妨考慮搵TutorCircle 尋補幫幫手,經驗豐富,信譽良好,免費服務配對,為學生提供最優質的私人補習導師.
(延伸閱讀)報考TOEFL托福要做什麼準備?一篇文帶你理清TOEFL考試
(延伸閱讀)(海外升學)香港IB學校一覽
(延伸閱讀)(學校資訊)國際學校小學知多少?
此文章純屬 Blogger 個人分享,並不代表本網誌立場.
想追返學校進度?Tutor Circle尋補有超過35,000個三大導師,最快兩小時幫你搵一個優秀既上門導師!
DSE讀得咁辛苦,想活用知識黎賺下外快?
緊貼尋補 Blog,Facebook同Instagram,想尋補?搵Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
*此文章由 Blogger個人/編輯團隊 分享並僅供參考,意見及內容並不代表本網誌立場,Tutor Circle 尋補 對信息或內容所招至的損失或損害,不會承擔任何責任.
其他人還看了……
中學排名 呈分試 升中面試 英文補習
大學收分 Jupas 副學士 DSE筆記
大學五件事 私補價錢 Ocamp 暑期工
生日好去處 IQ題 任坐Cafe
我係科大畢業嘅傻仔一名,鍾意砌CODE.


text:
Anson Lo太圓滑易被人誤會 花姐︰大家唔了解佢就會用虛偽兩個字
ViuTV新節目《調教你MIRROR》即將播出,MIRROR有11位成員出席記者會(Edan呂爵安因工作未能出席),為節目造勢.而節目的導師梁祖堯(阿祖)和經理人黃慧君(花姐)也有現身,二人一同接受訪問.被問到會否想再做一個《調教你ERROR》的節目,花姐明言︰「我諗調教ERROR你(阿祖)會更加辛苦,因為你應該搞唔掂佢哋4個,你講一句佢哋講十句.」二人異口同聲表示不用調教ERROR.
今次要一次過「調教」12個男生,阿祖直言比拍《調教你男友》更有難度,「因為佢哋唔係素人,同埋觀眾對佢哋已經有個expectation,《調教你男友》嘅時候容易做嘅原因係因為呢一班真係一班素人,而佢哋真係願意嚟參加.但係我唔知佢哋(MIRROR)有幾願意,(花姐︰佢哋唔願意㗎.)佢哋唔願意,因為演唱會仲有幾個禮拜就做,佢哋一開始嘅時候(心諗)『點解我哋仲要嚟拍啲咁嘅嘢』.」花姐爆料原來MIRROR更有因為要拍這個節目而怪責她,她說︰「我記得佢哋係有鬧我㗎,『其實演唱會已經唔夠時間籌備,點解你仲要我哋嘥10幾日入camp,你有冇體諒吓我』,我記得佢哋係有咁樣鬧過我.」阿祖指一開始時,MIRROR對整件事也非常有戒心,不願意投入,但製作組又不可以向他們解釋,因為整件事不可以「穿橋」,被他們知道拍什麼.
MIRROR在「被調教」完後,溝通增加了,被問到哪位成員的進步最大時,阿祖和花姐就各自挑選兩個人去點評.阿祖直言每個人都改變很大,但就有次序,有人先有人後,因為早前已講過Lokman(楊樂文),AK(江𤒹生),Ian(陳卓賢),Alton(王智德),所以阿祖就選了Jeremy(李駿傑)和Jer(柳應廷)和點評.他直言Jeremy的改變好大,以前他將所有事都藏在心裏不說,「因為佢個夢想係做一個男團,然後佢所有嘢都忍,所有嘢都我為大家付出,冇所謂,所以佢冇脾氣㗎,佢好關心大家,好愛大家,但係佢索晒所有嘅嘢自己受,但係而家Jeremy終於會發脾氣啦,終於大家講啲咩唔啱聽嘅時候,(佢會話)『我真係唔開心』,佢會直接講出嚟.」
至於Jer,阿祖覺得他本身也是一個慢熱和內斂的人,花姐苦笑說︰「但係阿Jer而家識駁嘴啊!」阿祖︰「佢話要同好熟嘅人,佢先會駁嘴,即係話佢同大家都真係開始熟.」花姐就講Tiger(邱傲然)和Anson Lo(盧瀚霆).花姐和阿祖都大呼︰「好鍾意Tiger!」花姐覺得Tiger是一個好禮讓和被動的人,他每次都會說︰「哥哥做先啦!」,「我大把機會,我第日大個」,將機會讓給隊員,花姐說︰「但係身為佢媽媽,你就會好忟憎啊,你可唔可以積極啲,你積極啲可能你得到更多機會呢,其實你係得㗎嘛,你有才華㗎嘛,如果唔係我都唔簽佢啦,但佢又要收收埋埋自己,就係為咗畀機會人.但係經過咗呢個節目之後,佢好似知道,我畀機會哥哥唔代表我自己唔爭取,咁佢就開始表達到好多佢嘅嘢畀我聽,呢個轉變係令我覺得,大個仔啦咁!」
阿祖又發現姜濤跟Tiger非常不熟,所以要成立「姜虎關注組」,他說︰「因為我頭幾日camp嘅時候,我發覺佢哋完全冇講過嘢,永遠都係姜濤坐呢邊,佢就坐另外一邊,直頭係唔識啊我覺得佢哋.」直到有一晚他叫二人一起對話,叫他們要和對方做朋友,每日要和對方講50句話,說什麼都可以,阿祖大爆一開頭他們就不斷在「猜枚」,是他們友誼的開始.他又大爆他對二人說了一番話,不知道鏡頭有沒有影到,他說︰「其實你兩個係MIRROR裏面最細嗰兩個,MIRROR第時係靠你哋兩個,然後嗰班哥哥係會攰,佢哋係會老㗎,你哋仲有好多路要行,但係你哋兩個就係之後要pick up呢件事,所以你兩個而家要做朋友,你哋而家要一齊mon住呢件事點樣行.」見到他們開始做朋友,阿祖笑言感欣慰.
花姐講到Anson Lo的改變,她說︰「Anson Lo以前大家會覺得佢係一個好有禮貌,好gentle嘅人,咁佢真係好gentle,但係佢gentle嘅背後係因為佢覺得咁樣就唔會得罪人啦,大家會見到佢最友善嘅一面,唔會令人難受,但係因為咁大家就會唔了解佢,就會用虛偽兩個字,世界仔(形容佢),都唔係好嘅term,經過呢個camp之後,我同佢相處,又係令我難受,佢黑我面而家,佢會表達畀我睇,以前佢唔會同啲兄弟講有咩唔滿意,但係佢而家會好真實咁同啲兄弟講,呢個真實嘅Anson Lo反而係令大家覺得近咗.」阿祖指現在Anson Lo會直接問Anson Kong是否黑面,以前他一定不敢這樣說.
再講到人氣王姜濤,他很多時接受訪問時,在團隊中不算多言,花姐就表示他是一個慢熱的人,阿祖︰「你會喺節目裏面會見到另一個佢,你會見到真正嘅佢.(花姐︰一個好成熟,好有諗法,好識照顧人嘅人嚟嘅,不過佢始終慢熱,佢未必可以對外表現到呢樣嘢就真嘅.)」而花姐在看完Lokman的一集也「爆喊」,現在說起也想哭,她說︰「我發覺原來好多嘢我唔係了解得佢咁深,我從佢把口(聽到佢)親自講呢番說話嘅時候,我有啲覺得我欠咗佢嘅,但係佢嘅改變又令我好感動,所以我喊得好緊要.」


text:
全馬喺成個渣馬最長最辛苦嘅路程,全馬含有大量坐巴士嘅危機,一個唔小心抽筋,或者不幸撞牆,就好容易會上巴士去終點,不過相信參加得全馬一定會做足訓練,訓練量充足只係基本野,能唔能夠挑戰成功,最需要嘅仍然喺當日狀態,想順利完成唔會比人DNF,比賽前最好做足以下幾點啦!
1.保持自己配速
期待咗咁耐,終於要落場比賽心情一定相當興奮,一起步人人都大把力衝當然無咩問題啦,不過自己知自己事,要了解自己能力,確保到最後都有力可以堅持落去,唔好人衝你衝,保持自己預期配速就得.
2.私家補給
雖然路上補給站好多,基本上唔需要擔心無得食,反而要擔心適唔適合食,路上補給站多數喺香蕉同運動飲品為主,而依啲食物未必能夠快速補充所需能量,帶定三兩包適合自己嘅Gel方為上策.
3.適當補水
比賽過程中會流失大量水份,如果當日天氣比較凍,身體會無咁口渴,但係千祺唔好等到口渴先飲水,因為有口渴感覺,代表身體已經流先1-2%水份,當缺水情況問題出現,有機會引發抽筋等問題,最後就只有坐巴士啦~
4.輕便排汗衣著
早上氣溫相信都會偏低,喺寄行李之前可以先做好熱身,等身體升溫穩定,外套連行李一齊寄,如果當日溫度太低,可以著打底緊身衫褲保暖同時排汗,成個著衫策略以唔會跑到一半過熱為目的,計錯咗可能想除都無機會.
5.帶定雨褸
過往都有試過跑跑下落雨,雨中跑步加上寒冷天氣,身體需要用大量能量保持體溫,持續落去可能會出現低溫症,最後就只有退賽一路.


text:
港女老婆caca出軌,係依兩日最爆嘅話題之一.
一個結咗婚咁多年嘅另一半,喺一個場合識到個男人,幾個月之後就一齊去旅行,如果曾經比另一半帽過嘅你一定知道當中有幾咁難受:你全心全意去愛嘅人,居然喺你背後做咗咁多不為人知嘅事,一直比帽你帶,仲可以喺你面前扮冇事扮恩愛.
咳神係咪好男人,我唔可以百份百肯定,畢竟我同佢並唔相識.但一個肯用自己老婆做題材一直畫咁多漫畫嘅老公,一個願意買層樓同你組織一個家嘅男人,甚至唔介意你生唔到小朋友只係想同你白頭到老,處處都將老婆放喺首位嘅人,一定唔會差得去邊.
或者你會以為只要你份人夠好,夠錫另一半,夠為佢著想,你同佢就可以平平穩穩咁過日子.事實係好多人雖然口講另一半錫自己係最重要,但更多時侯吸引佢地嘅係新鮮同刺激.同一個素未謀面嘅人會面,比同自己老公完全唔同類型嘅佢吸引,然後享受同第三者去旅行去迪士尼——依啲新鮮同刺激感,係一直陪伴住自己嘅「好男人」永遠都比唔到.你可以話咳神唔係靚仔,但個第三者又好得去邊?最多咪叫有身高182.明知人地有老公都要搞,件事揚咗冇企過出嚟講一句說話,咁樣嘅男人居然有港女願意話包養佢,用嘅錢仲可能係嚟自咳神為佢地而買層樓同咳神啱啱過身嘅爸爸留落嚟啲遺產,我都唔知話依個港女蠢定係醒好.
不過狠心同惡毒就一定.「最毒婦人心」依句嘢每日都有女人親身做證明.
難為咳神去到依一刻仍然喺聲明入面處處維護住依位港女,話大家一直都有問題解決唔到,唔好咁多猜測,留番啲空間比佢地兩個.咁嘅舉動夠唔夠好男人?但係點解港女依然要離佢而去?因為愛情從來唔係睇你好唔好人,只係睇你滿唔滿足到佢當下想要嘅嘢.就好似你返學想放假,但放得耐又掛住學校咁,當一個女人留喺一個好人身邊太耐,佢想要嘅或者就只係單單偷情比佢嘅刺激感.到某一日刺激不再又想要返平淡幸福日子,港女可能又會覺得咳神先應該係自己真命天子.
日後如果你被分手,唔洗再問係咪你有咩唔夠好,有啲咩你可以改,因為就算你再好都一樣有人唔會珍惜,又或者可以話因為你太好所以先係佢放棄你嘅理由.人總是犯賤,得到手嘅永遠唔及其它路人甲乙丙,格離飯永遠香過住家飯.當一個人唔肯定落嚟,當佢永遠唔會知足,就算有一個集所有好男人要素於一身嘅男人喺自己身邊,佢都總會搵機會同個一搞女人個肚就叫人落咗佢嘅休班警一齊,然後喺成為下一個受害者之後先抱怨男人都係咁賤格.
又係男人嘅錯?係啊,個好男人咪錯在曾經去愛你.


text:
喺1936年12月12日,發生咗一件對抗日戰爭,甚至未來中國政局意義深遠嘅事件,呢件事就係西安事變喇!
要知道早喺1931年9月18日,日本關東軍就發動咗九一八事變,中國東北三省就被日本關東軍全面佔領,並且利用咗前清廢帝溥儀喺東北建立偽滿洲國政權.所有嘅舉動亦都畀咗一個警號畀當時嘅中國,就係日本將會全面入侵.之不過,當時以蔣介石為首嘅國民政府並冇以抗日為首要職責,反而喺三十年代之時投入大量軍力去消滅中國共產黨嘅根據地.受到嚴重損失嘅共產黨當時就發動長征去到中國陝西,而當時蔣介石就調動東北軍同西北軍進行圍攻.
當時東北軍同西北軍其實已經對蔣介石嘅指令有所質疑,所以遲遲都未能圍攻紅軍.蔣介石眼見咁耐都未解決到,就自己親自去到西安督戰.喺呢個時候,東北軍同西北軍嘅主帥張學良同楊虎城為咗逼蔣介石停止攻打共產黨,於是响12月12日發動兵諫,將蔣介石軟禁喺華清池.
呢個消息當時震驚中外,而張學良同楊虎城通電全國,解釋捉咗蔣介石嘅原因,同埋要求停止內戰,一致抗日.最終,南京政府採取「和平救蔣」策略,經過多番斡旋同談判,蔣介石應承聯合共產黨抗日.之不過呢兩位發動兵諫嘅將領就冇乜好下場,阿史下回再同大家分解!
原圖嚟自網絡


text:
呢排「TVB花旦」黃智雯嘅作品接連不斷,先係喺《十八年後的終極告白》中飾演最慘Madam阿瑾,不論係心理戲定動作戲黃智雯都表現得淋漓盡致.
呢排,黃智雯正在忙住拍攝《刑偵日記》,都係難得抽出時間陪男友Anthony一齊去拍拖,呢日下午黃智雯就畀影到同男友一齊相約好姊妹胡蓓蔚夫婦飲下午茶.
四個人喺咖啡廳門口分開之後,黃智雯同男友Anthony一直保持住適當嘅距離,好似好驚畀媒體影到,然而喺呢個過程中,只見黃智雯緊鎖眉頭,突然當街向男友開火.
而一邊嘅男友顯得好無奈,仲不時用對手比劃住乜,但無奈黃智雯似乎冇因此而消氣.
最后只見到雙方各行各路,黃智雯嬲爆爆咁行向紅色愛車揚長而去,而男友Anthony就顯得好無奈,走向一旁嘅白色小車,跟住都消失喺人海當中.
據悉黃智雯男友Anthony係做珠寶生意嘅高層,而且佢哋已經低調拍拖8年嘅時間,感情都算係好穩定,喺舊年佢哋更加係開始同居,呢排更一度傳出好事近嘅好消息.
較早前黃智雯接受傳媒采訪時,佢都終于松口表示:佢已經視男友Anthony為終身伴侶,佢都做好準備隨時嫁人.
講到黃智雯,其實佢曾經參選2007年度香港小姐競選,當年佢係三甲嘅大熱門,不過最終都止步五強,由樣貌平庸嘅張嘉兒爆冷攞落冠軍.
喺比賽之後,黃智雯就獲TVB嘅安排,入讀第22期TVB藝員訓練班,畢業之後就同TVB簽約,正式做「TVB親生女」.
從一開始嘅茄喱啡到做到宜家成為TVB花旦,黃智雯比其他演員已經算運氣好,咁耐嘅磨練,艱辛唔係一朝一夕的,希望黃智雯喺之後嘅事業上可以有所成就,期待佢嘅表演!
希望黃智雯喺之後嘅事業上可以有所成就,祝福佢同男友早日拉埋天窗,都祝佢可以早日獲得視后.
Like MisshkNews Facebook!不出门也能知天下事~


text:
SUBARU IMPREZA WRX STI 22B 全車翻新計劃
係1998年SUBARU用咗雙門版本IMPREZA WRX STI做基礎,開發一部係現時極具收藏價值嘅車款「22B STI version」,比起一般雙門版GC8多咗大量專用零件同用咗74F Sonic Blue Mica代表性藍色之外 ,最大分別一定係重現當年征戰WRC戰車“Impreza World Rally Car 97”一樣嘅拋沙版嘅車身外型同埋22B獨有嘅EJ22改引擎,更被Subaru 官方廣告宣傳中冠上”Winner Road Car”之稱
當年新車推出時售價高達500萬日元,不過呢個價錢仍然冇阻一堆熱血車迷,將400個名額一掃而空.
時間返返嚟而家,當年限量400部嘅22B搖身一變成為各收藏家眼中要收藏嘅經典JDM之一,市場價格亦直線上升中,果然冇辜負到”Winner Road Car”之稱,而我哋人汽集團亦有幸為香港車迷引入多部22B,不過呢個都唔係今日重點.我哋其下嘅I Auto Racing為客人嘅22B進行翻新工序‧,今次客人呢部22B考慮到車齡已經超過廿年都埋有係日本都係日常使用,所以質素未算高質
我哋首先為客人搜羅22B原廠零件,但係22B始終都已經推出咗一段時間同埋屬於限量車型,大部份零件早已經停產,可以話係有錢都買唔到,但經過我哋經多方面嘅渠道仍然搵到大部份原廠零件,而剩下搵唔到嘅部份零件我哋都會進行雷射除銹同噴沙除銹方式翻新,務求令翻新計劃盡善盡美,大部份零件到咗之後,我哋就立即安排部22B上架翻新,今次翻新可以分為五個部份,分別係車身,內籠,尾箱,底盤同引擎倉
升高之後可以見到一個經歷23年嘅22B底部,不過我哋準備同呢啲用咗23年零件講再見,我哋首先同時更換引擎倉同底盤零件,升高之後將排氣系統拆除,然後將底擔拆除,同一時間更換排氣系統頭段部份同士摙
裝上全新頭段排氣
更換全新士摙
底擔拆除後然後準備安裝全新頭擔零件
裝上全新22B bilstein專用避震,橫濕,下搖臂,迫力碟等零件
終於完成前半部份
完成底盤前半部份之後,就開始到底盤後半部份
除咗要拆尾底擔之外,仲要拆埋尾牙同直濕
落哂啲嘢之後,就開始更換全新極力子
換完極力子之後,就開始整全新尾牙
砌完新尾牙後,就開始上全新尾擔零件
裝上避震,搖臂,連桿,迫力系統,尾牙等零件
跟住就裝上全新排氣系統
車底大功告成
完成車底部份後,就開始做引擎倉部份
由於之前引擎已經做過一定程度翻新,所以要換嘅嘢唔係太多,有水箱,火咀線,頂吧,各種膠壺等
完成引擎倉後,就只係爭內籠飾件
我哋更換咗手飾箱,中控台,馬鞍等內籠件,完成內籠後就可以落地試車,去片


text:
集比提供各種禮物訂造服務,可以依照你嘅需要同提供嘅圖檔嚟做結構圖.做結構圖嘅過程中,因為關係到弧度,形狀,線條嘅調整,所以需要你提供ai格式(可以無限縮放嘅檔)嘅design檔.(關於ai檔,麻煩參考→(設計前攪清楚先!圖檔類型同影像格式有邊啲?))
接住落嚟會簡單講解下繳交設計圖畀集比嘅檔案類型同注意事項.
-
目錄
AI
Illustrator原始檔案格式,是ai類型,圖喺用ai勾線嘅點,數學運算式成形,所以可以無限縮放,彎曲,圖都唔會變鋸齒.是做結構圖,打版或正式做貨時必備嘅圖檔.
※AI檔經常因為Adobe Illustrator嘅版本唔同或者冇得轉外框而導miss圖或字體偏咗嘅問題,所以需要平面圖嚟對稿.(咩喺文字轉外框?點樣做?參考→(點將AI檔嘅完稿文字轉外框曲線?))
-
EPS
EPS檔可以兼容多個美工設計軟件(例如Illustrator, CorelDraw, Photoshop)並且可以編輯嘅影像儲存格式,可以儲存點陣圖同ai圖.EPS檔唔會因為縮放,變形而有鋸齒.所以可以作為做結構圖,打版或正式做貨時必備嘅圖檔.
※EPS檔嘅完稿文字一定要轉外框,唔喺都會令到有miss圖或字體偏咗嘅問題.
-
PSD
Photoshop原始檔案格式,喺點陣類型.喺組裝圖時可以接受嘅圖檔,但唔可以用喺打版做貨!只可以做彩色列印嘅design檔,而且解析度一定要有300dpi以上.
※如果客戶無辦法提供AI檔,集比可以根據PSD檔嚟描圖,但需額外收描圖費.
-
JPG/JPEG
作為對稿用嘅平面圖.不可用於打版或者大量生產嘅貨上面,會產生鋸齒邊打格仔嘅效果.只可以用喺彩色列印(例如:USB手指卡),而且解析度要有300dpi以上.
※當客戶無辦法提供AI檔,集比可以根據JPG/JPEG檔嚟描圖,但要額外收描圖費.
-
TIFF
作為對稿用嘅平面圖.唔可以用喺打版或者大量生產嘅貨上面.只可以用喺彩色列印(例如:USB手指卡),而且解析度要有300dpi以上.
※當客戶無辦法提供AI檔,集比可以根據TIFF檔嚟描圖,但要額外收描圖費.
PDF檔喺唔能夠改動嘅平面圖,所以唔可以用嚟做貨,做結構圖,適合作為對稿用檔案.另外,PDF檔嘅解析度高,圖可以無限放大唔會矇,只可以用喺彩色列印.由於PDF檔喺轉檔後先會有嘅檔案,所以客戶最好要畀埋原始檔.
集比訂造造型禮物大多數都要依照客戶嘅原始design圖嚟製作結構圖.所以,線條,形狀無辦法自由更改嘅點陣圖同唔可以再次編輯嘅圖檔都喺無辦法繪製成開模需要嘅結構圖哦!


text:
第一次考車失敗咗,多少有啲氣餒.
同事們知道我第一次考車唔合格,大家都講咗呢句說話安慰我:「大部分人第一次考路試都唔合格㗎」.有個女同事仲好自豪咁分享佢當年喺playground zone踩油加速即肥佬既經歷 (Calgary既playground zone內限速30km/h).雖則從數據既角度去睇:其實喺Alberta,65%既人係一take pass路試既.
趁放假,屋企人陪我練咗幾日車.練習既重點只係喺屋企附近啲細街不停咁泊車.泊埋路邊,又出返黎,又再泊埋去,不停反覆咁等自己熟習車既空間感.
練習幾日,除咗信心大咗啲,更重要係忽然間覺得再肥都無所謂了 – 最多咪俾錢再考囉,又唔駛死既.
然後,又到咗第二次考車之日.
因為我慣咗用師傅架車,師傅俾我再租佢架車去考試.照舊半個鐘前去到試場,師傅俾架車我果時同我講:「今日我知道喺另一位考官考你.唔駛擔心,照平時練車咁去就ok.不過做多少少shoulder check,呢個考官會嚴好多.」
有少少一潑冷水既感覺:唉,如果上次pass咗就好啦.不過知道咗都要接受現實,又諗起我老細既金句:「順住去啦」.
考官來了,感覺比上次既考官年青.由於師傅一直俾我既印象係佢好嚴,所以我一直都key咗個訓導主任樣落佢度,真人反而比我想像中友善.
一直同師傅練車,師傅都有教我兩個考官會考既路;不過對於兩條路線既練習,我諗大約係7 vs 3之比 – 我其實比較唔熟今次呢個考官既考車路線.
不過今次考既過程比上次順咗好多.起碼今次埋去泊位同埋喺路面度行駛果時個位置感好咗,一泊埋去就啱位唔駛左扭右扭.
而且比起上次果位考官,呢位考官相對比較沉著,好少出聲.我唔知佢到底係驚得滯出唔到聲定係未瞓醒,不過反正都唔知佢諗緊乜,亦唔知自己有無做錯,反而令我自我感覺良好.至少我唔駛成日諗住:呀我已經俾佢扣咗幾多分呢?
揸咗二十分鐘左右就返到registry.停咗車之後,考官好認真咁解釋俾我聽我頭先有咩做得唔好:
- 一開始parallel parking,第一下倒車無shoulder check.我心諗我都好誇張下㗎啦喎啲動作.係咪要有埋偉仔既眼神?
- 泊車果時其實應該睇哂360度,就算對面街睇落無車,唔係淨係睇自己泊果一邊
- 全程開得太慢 – 我成日都係徘徊喺40km/h頭,應該至少要45km/h.後來睇返分紙發現我揸得慢都俾佢扣咗30分
- 泊位太貼一邊,隔離好難開車門.我心諗住如果用阿囡駁嘴既思維,佢應該會話:「可能隔離架車係用趟門呢」?
考官一路講,我一路諗:咪咁多口水,講咗俾我知我合唔合格先啦.我開始有啲明白我同阿仔平時講緊道理果陣點解佢聽唔入耳.
「不過無論如何,你合格了.」考官冷不防拋下一句.
我曾經無數次幻想過我合格既一刻:當場大叫加跳舞,但呢一刻黎到既時候,我只係有「oh, finally」既感覺.好似你諗住你劈炮唔撈果日會如何興奮或者攪大佢,但最後都係靜靜地喺個位度send埋個farewell email就走果種心情.
入返registry,埋去counter同個職員講我pass咗個路試.職員既一句「congratulations」,充分表現出佢果種好想俾戲熱情咁恭喜你,但又因為講得太多次而變得機械式既語氣.
Counter職員拎咗我張舊license,同我驗眼,再簽個名就俾咗一張臨時既class 5 GDL 車牌我 (好似一張便條).佢話過兩個星期內我就會收到信會有正式既車牌係入面.我本來仲以為佢會影過張相,點知佢係用返我上次class 7果張,明明上次個樣好衰塊面又肥,諗住今次可以修正下…….
拎住張臨時車牌,終於意識到我跨過咗一個我一直無想過我會跨越既障礙,儘管呢個障礙可能對好多人黎講,再普通不過.我估如果阿媽係隔離,我應該會好老土咁同佢講:「阿媽我得咗啦」.
呢一刻,覺得自己距離一個正常既加拿大爸爸,又近咗一小步.


text:
80後買樓記(11)
>>按此到上回:港版大富翁
入行做地產真係唔容易,我之前群埋班保險agent,到而家做左地產agent,係香港黎講,唔算
係「高尚」之行業,除左成日周街跑之外,唔客易之處係要受人「白眼」.做保險係2008年經過雷曼之後,個客見份單有咩唔合佢心意又話你誤導,做地產仲大鑊! 九成以上生意都係一個agent代表哂買賣雙方,咁即係買賣雙方是但一個會賣平左或買貴左啦! 衰到註定要比是但一邊鬧添.但我睇過諗樣網,知道專才庸才通才之道,明白世間九成既人都可列入以上三個類別,作為一個朝氣勃勃80後之香港仔,我不甘於做庸才,亦讀唔成書做專才,而家把心一橫,將自己訓練做通才.
專才與否其實廿二歲前都知,因為人既思考同吸收能力係該歲數之後走下坡,我知本人學識不多所以好決定不向專才之路進發.當然唔排除我晚有所成,到幾十歲學懂易經之術數做番風水師傅,成為專才而利用兩者知識不對稱而賺錢.
相反通才利用頭腦靈活,找出世界需和求去賺錢.專才可是有人走上門比生意佢做的,通才者有如老闆,政客,政府官員,都係靠自己代表雙方利益而從中搵食的! 我而家搵份(sales)銷售工作,就想試下訓練自己可成通才與否.其實香港十幾年既教育係「零考核」一個人之通才能力的,所以大家無講讀唔讀得成書,都可以奮鬥試做通才. 既然要表雙方利益去搵食,訓練梗係由做sales開始啦! 講句野都唔掂點可令人乖乖地將手上既錢交比你?
超市老闆介紹我去佢御用地產鋪學野,同maria cordero似到twins咁既肥嬸,就係我開山師傅.師傅即係師傅,返工第一日就帶我去買樓.肥嬸知道有間唐樓可租可賣,見我生面口去扮宅男買樓.我同agent行入業主門口前,肥嬸打比我話家陣係角色扮演,佢做阿媽我做仔,一路睇一路傾計.
業主係一個咩都唔識既阿婆,同埋個樣似「元氣sushi」logo咁炆既阿伯.我行入去經紀當然唔比我同業主講野啦.佢驚老人家唔醒目講漏風聲.我上黎之前已同肥嬸熟讀背景: 一個單親家庭長大既後生仔,想自己一個搬出黎住但又冇錢,唯有睇唐樓仲要頂樓冇lift ! 我行入去,終於知識點解香港仲有一百萬既樓,原來間樓細到得個房同廁所,廚房係極之開放的,就係屋中唯一既窗邊有罐石油氣加個爐.
講到呢度,同九十後之年青人講,如果你唔知咩係石油氣,請番睇劉華既「天若有情」,曾幾何時,石油氣同電單車呢兩樣無關係既野,係劉華「響朵」既象徵.
講返買樓,我為左墮入角色,好天真咁問agent點解間屋咁x細? Agent哥哥話呢間係拆契樓,即係原本一個單位但已將契改做ABC,每個unit可獨立買賣,就因咁所以你仲搵到一百萬以下既盤.Well,肥嬸叫我只要扮有興趣買,跟手出門口同agent講好想間但唔夠錢,天真嬌咁問佢有咩辦法.我當然照做啦,而agent哥哥心裡一句:「x !!唔買就梗係租架啦!」之後好sincere咁同我講:「你可以租住先架! 還掂大家行左六層樓,無謂令我空手而回啦.」我用左肥嬸比我既12張冇mark number既一千蚊港紙,遞左比agent,簽個名之後,Deal!
相知肥嬸有咩部署,請看下回分解.
>>80後買樓記: 12回


text:
熊狸
熊狸,英文名 Bearcat 或 Binturong(來自馬來語,另有講法來自他加祿語),學名Arctictis binturong.係一種靈貓科動物.熊狸屬於蹠行動物,行路嘅時候腳掌着地,呢點同熊相似;熊狸嘅眼一遇到強光會變成一道鋻縫,呢點就似貓.熊狸嘅名字就係由呢兩點相似性嚟命名嘅.
分布[編輯]
熊狸生活喺雨林,長年響樹上活動.熊狸分布喺東南亞,越南,婆羅洲,馬來西亞,印尼,菲律賓等.中國雲南都有分布.因為砍伐森林行為嚴重破壞佢哋嘅棲息地,加上偷獵令佢哋嘅數量驟減.而家熊狸喺好多國家正處於瀕危狀態.熊狸有三個亞種,半島亞種分布喺菲律賓,其餘亞種分布喺菲律賓以外嘅地方.半島亞種係體形最大嘅亞種.
特點[編輯]
熊狸係一種夜行動物,日頭喺樹上面瞓覺,夜晚出嚟.
熊狸身長60-95厘米,重9-14公斤.條尾同個身差唔多咁長.作為靈貓科成員,熊狸有好多特立獨行嘅地方.熊狸係靈科中體形第二大嘅種類,乸體形比公大20%.同時,熊狸亦係靈貓科之中唯一生素色皮毛嘅動物,其他靈貓科成員一般都帶斑紋.熊狸乸嘅性器官居然生得似公嘅性器官(因為有陰蒂骨,呢點好似鬣狗),事實上,雌雄性器官相似係貓形亞目嘅一種原始特徵嘅遺留.
另外,熊狸亦都係靈貓科之中唯一條尾有抓握功能嘅動物.佢嘅尾生有蓬鬆粗糙嘅毛,具有抓握功能,起到第五隻手嘅功能.實際上,只有兩種食肉目動物嘅尾有咁嘅功能,熊狸喺其中之一.而且喺東半球,熊狸重係唯一條尾有抓握功能嘅哺乳動物.熊狸生小圓耳,細眼.雖然屬於食肉目,但係犬齒唔發達,切齒亦唔似其他食肉類咁特化.主要食果實,亦都食鳥蛋,嫩葉,嚙齒動物同雀鳥.同熊一樣,熊狸係一種歸入食肉目嘅雜食性動物.
熊狸喺受威脅嗰陣會變得非常之惡,而喺開心嗰陣會發出咯咯笑嘅聲.喺人工飼養下,熊狸可以活20年,最高記錄26年.對同等體形嘅動物中已經算係長命.
熊狸識爬樹,能夠喺樹枝間跳躍攀爬搵食,同時利用條尾纏繞樹枝協助維持平衡.佢哋嘅後肢能夠往後彎曲好大嘅角度,以便頭向下由樹上爬落嚟.
熊狸用喺條尾嘅嗅腺喺樹上蹭擦來標記地盤,同其他同類進行嗅覺交流,爬樹嗰陣會留低一條嗅痕.熊狸嗅腺分泌嘅物質氣味經常被形容為「似熱爆穀」.
繁殖[編輯]
- 發情期:81 日
- 懷孕期:91 日
- 每次生:通常2個仔(最多6個仔)
- 性成熟期:1年
起源[編輯]
熊狸係靈貓科動物.靈猫科動物最早出現喺漸新世,係靈貓型亞目(包括貓科同埋鬣狗科)嘅共同祖先分開來的.
其他[編輯]
- 馬來西亞嘅原住民通常將熊狸當係寵物飼養.
- 美國紐約州立大學賓罕頓分校以熊狸作為吉祥物.
- 曾經有種講法認為熊狸唔識循逆時針方向轉圈,後來證實係錯嘅.
- 喺香港,以前嘅荔園動物園都養過(喺馬騮籠隔離),重係盲嘅.但介紹牌竟然話佢係「熊貓」.


text:
1. 搵網上即時評語
想搵最好嘅餐飲服務你一定會問朋友有咩心水推介,但每個人口味同要求唔同,點先搵到自己想要嘅嘢?快D打開手機同電腦check吓各大飲食平台搵吓唔同食評,由品牌到落單過程,客戶服務品質等,要搵真正啱自己嘅一定要樣樣嘢都要試下!Call車平台都係,Lalamove俾你揀電單車,Van仔同噸車服務,試啱咗以後叫車送嘢快過以前幾倍啦!
2. 睇叫餐方便程度
想快D訂到送餐服務,立即睇吓嗰間公司有冇為食客提供一站式在線問答,網上叫餐服務同完善付款方法,如果一間餐飲公司會重視客人需要,服務供應商一定會投放資源為顧客度身訂造最方便快捷嘅消費流程!無論係食客定係餐飲供應商,你都可以Download Lalamove手機App,用埋網頁版叫車,整個運送體驗一定俾其他平台更加流暢!
3. 把握優惠推廣期
鍾意試新款菜式?而家開餐飲服務門檻好低,每個月都有新嘅餐飲到會供應商為你提供新服務,把握每次新用戶嘅消費推廣優惠,用較低消費享用新供應商,新食物同新服務,分分鐘為自己帶來味覺刺激!如果新供廣商未有完善嘅送餐服務而你又想試下幫襯,不妨用Lalamove 1小時電單車速遞幫你取餐同送餐啦!幾秒落單,15秒司機即覆,無其他複雜程序,搵車既方便又快捷!
4. 食品重質亦重量
除咗品牌口碑,服務支援同食客體驗嘅貼士,其實講到尾,揀一間最好嘅餐飲公司,最重要嘅始終係食物質素:味道適合自己要求,食物材料新鮮優質,食品來源公開透明,收費同服務質素物有所值,質素同份量穩定等,無論係私人Party,商務聚餐或者節日慶祝等場合,都可以為你帶來稱心滿意消費體驗!
5. 超優質送餐服務
速遞運送係評價餐飲質素最重要一環,你幫襯嘅餐飲到會公司有冇用Lalamove即日速遞送餐?送餐速度越快,食物新鮮度,溫度同完整度一定越理想,運送原材料同煮食器具到府上用Van仔服務,速遞精緻食品用電單車速遞!Lalamove平台24小時服務,保證全港有車,無論你住喺邊,有用Lalamove送餐服務嘅公司一定將美食準時送到你門口!


text:
私人空間
不經不覺搬o左o黎呢個新 office 都接近一年了. 剛剛跟管理處續o左兩年約, 所以o黎緊o既兩年都要繼續留守係度! 希望可以係度將公司有咁大搞咁大啦!!
由於續o左兩年租, 即係代表有排係度踎, 所以我o地決定幫 office 裝修一下, 加返個水牌, 加返個公司 logo 係大門口. 今日就係裝 logo o既日子, 估唔到裝好之後, 成間 office 唔同晒, 靚~~~ 好 pro. 咁先似係一間公司o架嘛!!
公司整好個 logo 之後, 當我返埋位o既時候, 發覺自已個位原來都好亂. 唔知係咪受裝修o既影響, 突然間有股衝動, 加埋上個星期六公司剛剛大掃除完, 應該都係時候去執拾一下, 經過一小時o既努力. 嘩!! 都叫做執得好整齊, 除o左返工第一個星期之外, 其餘日子都未見過咁整齊啦!
其實一個好o既工作環境, 係咪真係可以比到你動力去做o野呢? 亦會增加你對公司o既歸屬感呢? 答案對我o黎講, 係一定有幫助! 而家我咁執一執, 成個感覺都唔同o左, 空間感大o左, 令到我都好似輕鬆o左, 工作都好似少o左咁, 搵o野又快o左, 實在太多太多, 講唔晒! 唔知係咪屋企剛剛換o左擺設, 搞到我都想替自己o既工作環境搞搞新意思! 等我得閒行街, 留意下有乜特別o既小擺設先!
唔知係咪執完o野, 見到乾乾淨淨, 心情都好o的. 心情好, 個肚就肚餓, 都係時候去醫下個肚! 跟住再返o黎開會!!
Hey~~ 大家仲唔去執拾下自己個座位!?
圖片取材自 iscan360.com


text:
今年已經48歲,前華姐鐘麗緹曾與兩任老公育有三名女兒,自從2011年同第二個老公離婚后,直到2015年佢先喺真人騷節目《如果愛》中遇到真愛,與張倫碩日久生情.
兩個人當時嘅感情更加系一日千里,不特畀拍到佢哋一齊喺香港著情侶裝,仲一同蜜游山頂,隨后更大方向傳媒確認拍拖關系.第二年9月份,鐘麗緹就同張倫碩拍攝婚照,11月就喺北京舉行婚禮,所有一切好似都嚟得好快.
喺2017年,喺兩個人嘅結婚一周年之際,鐘麗緹決定讓自己嘅三個女兒都改名跟隨老公姓張.而張倫碩都一早將鐘麗緹嘅三個女兒視為己出,同細女嘅關系,更加系好親密,甚至仲一齊參加過內地嘅真人騷.
而鐘麗緹喺結婚嘅時候,亦都曾經話過希望為張倫碩生一個系屬於兩個人嘅寶寶,讓心中得以圓滿,因此諗住人工受孕嘅佢一直喺調理身體.不過因為藥影響而身材走樣嘅佢,當時都畀唔少網民攻擊,佢話佢作為模特藝人都不能管理好自己嘅身材.
對此鐘麗緹就好痛心嘅表示自己并非懷孕或者幸福肥,而系因為喺嘗試做試管嬰兒,可能受藥影響,賀爾蒙或者內分泌出咗問題,導致身體有一啲變化,佢重直接表明自己嘅心意就系要一個寶寶.
一直得到家人支持嘅佢,最近就傳出佢20歲大女反對佢生第四胎嘅事,鐘麗緹都坦認「大佬」(大女)系比較擔心自己嘅身體,不過佢就話:“人生要開心,要挑戰,大家庭會更熱鬧.”
雖然年中嘅時候鐘麗緹都被拍到進出婦產科,因此引起咗大肚嘅疑云.不過到美國做試管嬰兒嘅佢就喺社交網上大曬剪短一頭長發嘅相,讓唔少網民懷疑佢做試管嬰兒有結果,再度懷孕.有網民指出短發,喺懷孕期比較容易打理.
唔理鐘麗緹究竟有冇成功受孕,仲系希望佢可以多多保重身體,話曬健康嘅身體先系革命嘅本錢.同時都希望佢可以早日傳出好消息,一圓再做媽媽的夢,祝福!
Like MisshkNews Facebook!不出门也能知天下事~


text:
疫情從2020年直到而家,身為幸福嘅台灣人雖然疫情比其他國家緩和,大家仲係好有默契咁保持安全距離,三餐多數外送或係外賣回家避免群聚.而喺屋企嘅時間變多咗,係咪想要好好咁整理改造一番?
(圖片來源:unsplash)
小編為你推薦5個入門屋企佈置小物,令房間質感即刻UPUP!
目錄
NO1.杯墊
細細嘅房間入面佔最大比重嘅係咪就係床同書檯,檯面放電腦同唔種文件,係咪有一角仔放屬於你嘅造型水杯.飲凍啡或者係凍水時仲用紙巾墊住?NONO!一個杯墊就可以令你生活更加便利亦更有質感!而家杯墊唔單止係生活用品,亦係一個好好嘅裝飾品,唔單止可以隔冷熱源,仲可以保護檯面,市面上已經有好幾種質料同造型嘅杯墊,可以依照房間嘅風格,揀最適合嘅質料及顏色.
小編心頭好小物推薦-訂造杯墊訂製禮品
NO2.檯燈
同樣係書檯必備,仲用緊普通嘅檯燈?呢個檯燈帶你返去80年代,復古嘅外型加上黃燈,最特別嘅係用手拉嘅方式開關,魔鬼藏於細節中,喺房間一盞燈就令質感UPUP!
小編心頭好小物推薦-銀行家檯燈
(圖片來自於: pchome)
NO.3公仔
前掛好hit嘅哥吉拉公仔事件,被大家拎嚟做成meme,小編返工忍笑到差啲得內傷.唔一定要限量公仔,小編覺得放幾隻自己鍾意嘅角色或者係可愛動物嘅公仔都係好好嘅擺設,唔單止療癒亦可以為房間添加唔同嘅色彩.
小編心頭好小物推薦-粉紅水蜜桃女孩公仔訂造
NO.4時鐘
滴答滴答,大家成日話時間就係金錢,喺現代社會鐘唔單止係睇時間嘅工具,亦係佈置屋企嘅單品之一.因為移動方便,無論係檯面定係牆上擺放嘅位子唔受限制,市面上時鐘嘅功能同造型亦多樣化.一日之中會睇好幾次嘅時間,所以揀一個順眼嘅鐘係好重要嘅事情!
小編心頭好小物推薦-復古翻頁時鐘
(圖片來源:生活倉庫)
NO.5地氈
入門口第一時間會掂到或者睇到嘅就係地氈啦,一個好嘅地氈唔單止搶眼,亦令客人馬上留低深刻嘅印象.柔軟手感,防水性好,防滑效果掂係基本,而圖案更係一大重點!依照房間想要打造嘅風格揀最合適嘅地氈,質感小物再+1.
小編心頭好小物推薦-懶洋洋毛絨動物地氈
(圖片來源:HEYA居家選物)
係咪急不及待開始改造房間呢!生活中其實有好多小物都係我哋冇注意,但其實輕輕改變屋企佈置就可以令風格及質感大大提升.想要特殊又創意嘅訂造小物?歡迎嚟集比行下!
集比係製作訂造商品嘅專業廠商,有任何特殊需求都可以為你量身訂做,製作獨一無二嘅小物哦!


text:
最近開Netflix,除左追睇「機醫2」之外,偶有興致都會搵套未睇過既戲黎餸下飯.每次見佢介紹新片都會彈《浪客劍心・最終篇》出黎.話晒以前都相當喜歡劍心呢套漫畫,又系網上見到佐滕健為左套戲練到好似真係識飛天御劍流咁.
即使動畫真人化擺到明伏,都會忍唔住支持下(但我對前篇即《浪客劍心》無興趣,所以無睇)
首先我強調,我唔理你有無睇,我都會有乜講乜,怕劇透既自己閃.
呢部最終篇,故事取自單行本14期152幕既「十字刀疤還在嗎」為開端,雪代緣浦頭然後搵鯨波開炮炸紅牛火鍋店為序.成個開場做得相當貼近原著,原本太平安逸既京都就因為呢一下頭炮(漫畫裡面只係開左一炮,電影開左好多炮…)變成左一片火海.
鯨波既外型我覺得可算不過不失,真係要扮得似既話我諗只有cosplay笠個膠瞉先得.但… 但係左之助呢?
每次見到左之助我就𨳒唔住要爆粗.先唔講我本身幾喜歡左之助呢個角色,尤其是成長後既左之助.
雖則高手都唔係事必要靚仔有型,但都唔係咁甩皮甩骨架!
青木崇高個外型除左似個邋遢大叔之外頂多似個丐幫卒仔,仲要系個場邊不停亂嗌… so sad
系漫畫中佢既型像係粗之大葉,不修篇幅,同埋即使佢成長完都仲係最弱雞果個,但都未至於成隻野獸咁,仲要被雪代緣打到變豬頭咁,名符其實變左隻野豬…
由紅牛火鍋店被炸後,故事好快就已經衝左入直路,警視廳四眼署張俾雪代緣既「六人同志」襲擊,齋滕一俾十刃阿張洗鑊金既等等.系漫畫中有輔陳交代既「六人同志」期本上都被輕輕帶過,變成雪代緣口中所講對劍心同樣懷有怨恨既「同志s」… 至於果班「同志s」對劍心懷著咩怨恨?
都係唔好幻想電影版會有篇幅去交代喇… 班同志連個名都無留低就俾人做瓜左.
雖則系電影中,仲會睇到某啲人物既掙扎位,如彌彥自覺幫唔到手,以及薰對雪代巴既同情同理解等等… 但去到電影尾段收功都唔見再有呼應位,即彌彥既獨立,同埋薰睇完日記後對雪代緣既同情位等等…
其實如果唔夠時間交代既話,呢啲細節野真係不如唔好落..
薰俾人帶走,劍心單人匹馬闖陣果幕仲要玩到勁老土VR戰隊咁…「劍心,去吧!前進吧!」 真係骨都痺埋.
最搞笑係亂入個瀨田宗次郎番黎幫埋劍心一份… 可能之前果幾集打志志雄果陣劍心收左宗次郎入後宮喇… 我都唔想再吐糟呢一幕…
當睇下特技算
當宗次郎自告奮勇幫劍心頂晒後面班二打六之後,呢部電影終於要去到最高潮既部份… 劍心 vs 緣
嘩,飛天御劍流 vs 倭刀術 喎,漫畫中畫到兩個人鬥輕功咁,真人版… 都預左唔會點吊威也架喇,取而代之用速度感同比劍既密度黎做出高手過招既氣勢同真實格劍感.
呢幕打鬥的確係做得唔錯的,只係當所有招式名都蒸發晒之後既鬥劍就變成左一片吶喊.而原本系漫畫中應該屢佔上風既雪代緣變左同劍心勢均力敵.
漫畫中雪代緣系最後一招輸俾已經俾佢破解過既天翔龍閃,主因係劍心系最後一刻消除迷網向前踏出一大步,果步重心腳越踏前,天翔龍閃既威力就越強咁解.作者深一層意思都係想講劍心唔再對雪代巴同自己既過去所迷網,要向前活出新既未來咁既意思…
系電影中真係提都無提過…變成佐滕健捉住新田真劍佑隻手臂,然後你眼望我眼咁講「我隊你唔住!」既大叔的愛… 頂你睇到我心都寒埋
一個姐控𡃁仔為左報仇遠走他鄉屯積實力番黎進行報仇大計,居然會系最後一刻良心發現,呢幕系原著漫畫就連作者自己都𨳒自己牽強,電影版呢幕直頭俾佢改到好似雪代緣其實暗戀左劍心好耐,嬲豬劍心上左佢家姐無上自己咁…
而雪代緣因為擄走薰之後發現佢有家姐影子,先會系最後一刻似本能反應咁救薰果幕都係奇乸怪,雖然漫畫都係咁交代,但系戲入面真係雪代緣活捉佢番黎之後等薰瞓醒就話想掐死佢完成人誅… 之後又一直手扣都唔落就俾薰自出自入…
做咩啫!
好地地一套漫畫改到甩皮甩骨咁,無睇過漫畫既我唔知睇完套戲會對本漫畫會提起幾多興趣,總之事實一再證明漫畫改篇真人真係好伏.
唯獨可以一讚既,佐滕健係演得幾入型入格,有村架純飾演雪代巴係正既…
雪地果幕回憶係拍得靚既
對呢部電影既機燈野鏡頭擺位已經無心機研究
完


text:
男人的Fantasy (一五三)《同另一半工作》
網上資料圖片
好多男人都好怕同女人共事,因為男人同女人天生嘅基因,思想,情緒處理等等等等問題都好唔同,如果有得揀,我諗大部分男人都係想搵返男人去做同事.
另一半就更加唔使講,男女一齊要決定一件事本來就已經煩,你仲要搵埋人生上已經要同你做大部分決定嘅人,去進佔埋你工作上嘅範疇?咁咪真正成條命都比埋佢?
好多女人唔講事理係真,但好多女人能幹都係真.喺一個父系社會入面,男人作為一個領導者角色,點都要相信世界上好多必然嘅定律,就好似無一樣事情係絕對壞一樣,就算係屎都可以用嚟施肥,女人做事又點會一面倒無用?
我個人好持平,我係好鍾意同另一半共事.先講,女人體質其實大部份都係外柔內剛,忍痛同捱苦都比好多男人好,好多時為咗証明自己存在,會主動付出更多去配合.
嗱,就係咁,男人咪做少好多嘢囉,比啲機會佢哋,去啦去証明自己啦.
男人同男人因爲太熟悉大家,所以當一件苦差大家都唔想做時,就會落入一個糾纏嘅漩渦,過程中鬥智鬥力,推卸責任,最後件事毫無寸進,不進反退.
我哋清楚女人脾氣,摸住石過河,發揮一加一大於二嘅精神,咁先係真正領導者嘅決策思維.
再者,有另一半同你衝鋒陷陣,喺事業上唔孤單係好重要嘅事.最起碼喺你打拼到好攰時,有一個人痛你所痛,一百巴仙咁明白你,我包你第二朝起身,又係開開心心咁繼續努力落去.
薛可正Facebook Page
http://www.facebook.com/sithoching


text:
Summer intern offer (HR VS 保險Claims)
Hello!+多謝你問題,介紹多啲non-business同學用我哋平台啦!先講下HR部分嘅問題先,其實雖然現實中有HR呢個學科,但現實中,其實好多做緊HR嘅人,本身都唔係呢科出身;或者你會見過有啲人後尾會讀個HR嘅master,不過個目的都唔太真係為知識,好多都係為咗認識返呢個行業嘅人,方便轉工跳糟.而grad時見HR工,其實學歷真係好其次,HR出身嘅同學,喺interview時可能會因為多啲從business+need角度出發諗嘢,又或者講得出一啲HR+terms而有更大優勢;作為non-business或者non-HR同學,花啲心機睇多啲article,其實都可以準備得到.而更加重視嘅,我覺得反而係性格同埋internship+experience,如果你有HR+intern嘅exp,其實絕對at+least幫到你爭取interview機會先,之後就真係純睇interview啦.
至於做claims方面,先提一提,好多人會將underwriting同claims搞亂:underwriting+=+核保,即係有人嚟買保險,負責睇佢background決定批唔批保;claims+=+理賠,即係有人買咗保險想claim錢,負責決定批唔批錢.搵咗兩篇article,覺得幾好睇又易明:
(Underwriting):+
(Claims):+
而人工同path方面,可以嘗試參考提升保險業人才培訓先導計劃(保險業先導計劃):
但會見到人工個range都闊,應該都幾視乎咩公司同埋際遇,參考下就算.以下仲搵咗少少做過claims+intern嘅path俾你望望:


text:
偶然間發現我嘅第100篇網誌原來係呢篇, 我將佢奉獻咗俾你呀 - 小藍!!!!
尋日係訓得4hrs 嘅時間我出席咗blogger小藍嘅婚禮, 我同小藍都有好多共通點, 其實大家已經係masa x 紅豆好姊妹了, 佢係我哋一班babies中第一個結婚, 我哋當然係好興奮一定要同佢一齊分享佢嘅喜悅啦!
一大早扑左出尖咀, 約咗MM, Carol, Fi, 阿風食早餐, 之後就去註冊處見証小藍同袁先生嘅重要一刻! 仲有見到我big day photography - 阿Jan添!! (佢都好意外見到我同阿Fi).
小藍真係好靚呀, 個樣好典雅, 仲有個MASA頭真係好靚好襯你, 恭喜你可以將佢帶左嚟香港!
下午我同MM, Carol就join埋紅豆班jm去咗Ease Cafe繼續參加wedding party. 第一次參加婚禮係喺cafe o架, 感覺好得意, 大家好relax好close. 感動嘅時刻就係度發生. 原來成長片段嘅歌係由小藍作詞同主唱o架..講述咗佢哋7年以來嘅經歷. 另外, 袁先生都為小藍帶來驚喜, 就係特登去學咗結他自彈自唱咗一曲Oasis嘅Wonderwall送俾小藍! 真係好sweet好幸福呀! 真係好感動, 袁先生仲喊咗兩次, 攪到我哋一班jm都眼濕濕.
仲有仲有, 小藍真係好利害, 有好多diy嘢, 回禮曲奇, cupcake, wedding cake, 相架, 簽名筆, 食物牌等等...真係好勁, 仲有係好好食呀!!
我哋成班留守到最後一刻先走. 之後就去左買貢茶飲, 多謝小車!!! 然後就去左金都同Ling Ling睇WG, confirm埋轉款, 係一班jm壓力下, 金都阿姐冇得say no. 最後就去左M 記DIM JACK, 多謝迪比呀! 食完之後就搭車返屋企繼續作戰. 完成埋我ZUJI份功課!!
今次Wedding party真係好特別, 我經歷咗好多我嘅第一次, 多謝小藍, 祝你永遠幸福快樂, 早啲同袁生有你哋嘅愛情結晶品!


text:
Jason仔,做咩又復出啊?大佬呀,作為一個慧眼香港八十後,一早就早過渾水投資緊大台灣區啦!
尋日見住各位後生咁勇武,就快去坐移民監嘅我如果講啲咩香港加油大家衝啦就同啲廢老仆街冇咩分別.不過如果繼續同班警犬鬥,你用你份糧同庫房鬥,又係蠢嘅.
係咪即係等死呀Jason仔?傻豬嚟嘅!
廢話唔講,今日Jason仔就教各位廢青同香港政府打消耗戰:辭職拎綜緩!
有手有腳後生拎綜緩得咩?嗱,我就問咗我老死Joey妹,呢條仆街就係社署啲仆街社工喇:「嗱,Jason仔,我尋日睇到警察咁做,都覺得好仆街嘅!」Jason仔我就話:「如果係咁,不如教大家攬炒煲爆政府拎綜緩啦!」
「首先,點樣拎晒啲錢出嚟再搵個冇錢嘅戶口出嚟呢啲新移民都識做嘅嘢我就唔講喇!後生仔即批綜緩同公屋首要條件係身體唔健康,唔係叫你去擋子彈擋到殘廢呀!係有啲病又會做唔到嘢,但啲病醫院又照唔到嘅!」即係情緒病啦?「嗱,你咁諗係啱嘅,不過你有張醫生紙,我都唔會批架,要『嚴重』架!」
嚴重?即係有marking scheme啦?
「Jason仔你果然係一個仆街仔呀吓~」佢繼續:「例如如果你張醫生紙寫有躁狂症,就要同屋企人扮鬧交嘈到拎住把刀話要斬你阿媽,你阿媽報警,Record有番兩至三次,警察要嚟到落埋record,咁我地社署先會認為你唔適合同家人居住同工作,我地就會批綜緩同特快公屋,只要你keep住覆診,就唔駛參加SFS(自力更新計劃)」
如果自己一個住又點呀?
「抑鬱症,扮跳樓,搵fd報警,聲稱財困,要警察消防都到齊開晒氣墊呀」佢話:「做多一兩次,夠record,跟你嗰個(社工)唔批我唔信呀~批完之後,不停扮自己有病返唔到工,咪可以豁免SFS,再搵d現金出糧嘅工唔好入到銀行咪得~」即係話…
「係呀,乜你唔知幾多扮跳樓嘅係啲社工教?係跳就晨撚咁早跳撚咗落黎啦,仲得閒等到消防吹氣墊咩?呢啲獲救撚身上都有case架~」會唔會畀人告?「我有醫生紙,我有抑鬱症呀,你質疑我?我去平機會告你呀~況且畀啲警察做番啲正經嘢,好過去金鐘打人啦!」
「記住呀,我地批唔批case份糧都係咁多,而且又唔係我啲錢,班新移民有組織教路,啲標準答案仲熟過你地班香港人啦!我寧願批畀班後生收政府錢日日搭港鐵去機場行吓買吓口罩鹽水,好過批畀班大陸西呀!」
嗱,各位廢青,Jason仔難得醒你,人地都開埋門引你入關,你都唔做,就蠢過蠢西喇!


text:
佢叫Oyster,而家歲半,我同女朋友由Oyster三個月大就開始養佢.個個一見佢就話佢好靚仔,但其實佢係女嚟.
啱啱帶佢返嚟嗰陣,佢好乖,好少吠,屎尿都識定點去.但幾日之後,可能佢已經摸熟架步,習慣咗新嘅地方,佢開始周圍大小二便,然後一聽到咩動靜都會吠一餐.如果痾完屎我地唔喺度或者唔夠快手執,佢仲會食屎搏我地唔知,但永遠食淨一嚿仔,名符其實食屎狗.因為依件事,氹佢鬧佢咩都做過,佢依然故我,反正手尾都係我同我啊媽執.
講開啊媽,當初我話會帶隻狗返嚟佢都唔多願意,講明唔會幫手湊隻狗;但好快Oyster已經取代咗我位置,成為最得我啊媽歡心嘅生物.因為未養過寵物,我同女朋友一開波就用罐頭加乾糧撈比Oyster食,搞到佢對食物嘅要求鬼死咁高,往後淨係比乾糧嘅話只會聞一聞,噴一噴氣然後行開,就好似同我講「依兜嘢比狗都唔食」.啊媽話罐頭食得多唔健康,結果親自整鮮食比佢撈糧,蕃薯,紅蘿蔔,粟米,白飯,雞柳,西蘭花,餐餐都有新驚喜,耐唔耐仲有幾粒飯後果食,做狗做到咁真係夫復何求.
自從Oyster出現,我女朋友個個星期五晚就會嚟我度同佢玩,然後到星期日晚先走,話希望可以陪佢多啲.亦因為Oyster,我地由「想搬出嚟一齊住」變成「決定搬出嚟住」,目標好快決定咗搵村屋,因為一嚟好多村屋都養得寵物,二嚟希望有個大啲嘅地方比佢活動.之前我同啊媽住嘅地方三百呎唔夠,冇人喺屋企仲要放佢入籠,都真係幾可憐.
上年年尾,我地終於搵到間啱價啱心水嘅村屋.租唔算貴,夠哂新淨.而Oyster亦正式由個籠度解禁,可以喺間屋自由行走,同時自由屎尿.當我同女朋友出門口返工,我地就要鎖好哂所有房門,喺梳化鋪哂毛巾,務求佢最多只會痾落地下,將傷害減到最低.而經過我女朋友用盡心力教佢定點屎尿,甚至不惜換塊大一倍嘅如廁板之後,總算令佢肯乖乖痾啱地方—雖然久不久都會痾屎落地下,或者佢痾啱地方但我地出咗門口,結果佢會咬嚿屎上梳化慢慢食,所以梳化都係要鋪毛巾.
唔知係咪間屋風水利佢,搬入嚟之後一係Home Office,一係我失業,搞到佢好似長期都有人陪,要佢孤單一個留喺屋企嘅日子加埋都唔知有冇三個月.佢本身都好鍾意痴人,例如喺梳化睇電視佢會跳上嚟痴住你大脾瞓,你喺檯做嘢佢會乖乖地喺檯下面陪住你,你行入廚房佢就以為有嘢比佢食乖乖跟住你然後坐定定望住你等食好西.每晚我放工返屋企,行緊樓梯上去(我住中層)嗰陣佢就開始吠,我一開門,佢望到係我就會先自轉兩個圈,然後由梳化跳落嚟,再飛奔埋嚟舔我.你以為佢掛住嘅係我咩?你錯嘞,我隻襪除到一半,佢就會一口咬住拉我隻襪出嚟,然後自己衝上床玩.如果我唔比佢直接放入廁所污衣袋,佢就會襯我唔覺意自己走入去,咬低個污衣袋再喺袋口摷我對襪出嚟再拎上床玩.
為咗得到我對臭襪,佢係無所不用其極.
唔知係咪因為份工收得夜所以小咗陪佢,我返到嚟沖完涼,坐低準備食飯嗰陣佢就開始咬住玩具要我同佢玩.佢同我玩嘅方法就係扯大欖咁,無數玩具都經唔起佢牙力嘅考驗,半個月貨仔就溶溶爛爛.甚至試過有嚿軟膠骨頭同佢扯扯吓斷開,中間啲綿花飛哂出嚟,執到我死.因為佢破壞力太驚人,所以我地已經唔會再買百幾蚊玩具比佢,而係上HKTV買啲十幾廿蚊,一買就買三四件,然後由得佢玩爛都唔肉赤.
最近因為武肺關係,少咗帶佢出街.以往九點半左右就會帶佢行街街,同附近啲狗玩吓放吓電.而家冇得出街,佢一到九點幾十點就會吠我,好似提我帶佢出街,見我冇反應仲會咬我.依個情況仲會出現喺我臨瞓前,仲有朝早沖涼準備返工.佢一見我換衫就會吠,然後死咬住我隻襪唔放口,好似唔比我出門口咁.有時真係比佢吠到燥咬到癲,我就會喝佢「NO」同埋大叫佢個名,甚至會拍佢屎忽.不過到而家佢每朝都依然會咁做,好彩我女朋友暫時都仲係Home Office,我出門口先冇咁辛苦.
雖然佢真係幾百厭,但佢永遠都會咁熱情等我(對襪)返屋企,我坐喺度就會自己行埋嚟痴住我,瞓教會自己跳上床,然後喺我同女朋友中間搵一個可以同時痴住我地嘅位置瞓.有佢陪伴嘅依段時間係快樂嘅,特別係當睇新聞睇到我想抽離一陣,陪吓佢,同佢玩吓就係最好嘅方法.
狗狗嘅生命有限,而佢總會視我地為佢生命中最重要嘅親人.養得佢就要負責任,唔好因為佢地好可愛就養,養落覺得麻煩就唔要.只要你好好咁對佢,佢就會為你帶嚟唔同嘅快樂同驚喜.
仲有好臭嘅屎.


text:
呢個package最抵玩個樣嘢,係會包入lounge同埋Petrus 早餐. 一行人明明啱啱先食完午餐, 即刻動物衝入lounge飲野.
豪華閣服務好好,佢真係會嗌你個姓.又會叫你scan一個code,然後入到去坐低先慢慢填資料.
咩都假,食完個burger好口渴,俾杯嘢飲嚟先.跟住再出去參觀下究竟有啲乜嘢小食.有箍臣比我i住坐.
下面仲有冷藏嘅三文治.
有曲奇同曲奇,相比起上嚟,房入邊送嘅牛奶曲奇更加好食.
甜品類,有朱古力cake同埋一個蛋糕仔, 仲有蝴蝶酥同埋檸檬撻(好似係),個蛋糕仔乾身咗啲,係外國人鍾意食嗰種乾身嘅蛋糕仔.
死都要望住海景chill一張.港香就是港香, 我可以嗌熱薑麥,又可以嗌室溫嘅萬越莓汁,仲可以嗌熱牛奶.哥哥嘅一句「隨時為你準備」,中二病發作,簡單尖叫出黎.
然後中場休息,去遊個水.之後再返嚟豪華閣坐.
哥哥走過來同我哋講,如果想繼續留喺度等Cocktail set係可以嘅,不過要等得耐少少,要等佢哋ready後先至可以攞嘢食.可以諗定嗌邊隻Cocktail. 趁佢一路擺緊位嘅時候,我已經出去偷影一相.
然後有燒賣,燒腩仔,串燒,唔知乜嘢餃.點知原來燒腩仔出一round之後就冇晒,好彩我都食到姐.
有大量甜食.好可惜唔知入邊有冇生蛋,所以我都唔敢食.
豪華閣真係好好chill,梳化又好坐,見我大住個肚,仲比箍臣我挨住添.
Petrus早餐
同club lounge share同一個廁所.
上次係響lounge嘅area去食Petrus廚房整嘅牛柳做早餐,今次晨咁早爬起身就係為咗入傳說中嘅Petrus食早餐.點知入到黎佢派咗個Menu而我喺Menu上面居然見唔到有牛柳⋯⋯問咗哥哥,但係懷疑佢係炒散嘅,佢一啲都唔熟悉,成日要幫我博上膊咁去問入邊嘅同事,但係人手又唔夠⋯⋯ 仲好似甩咗另一張枱嘅單,除咗個環境好Grand好靚,服務質素都比唔想入lounge嘅人員.
鍥而不捨咁追埋牛柳去咗邊,佢話轉咗幾次Menu㗎喇,而家冇咗喇.
總結係,冇牛柳我好失望.
semi buffet bar
煙熏三文魚望落好好食,係好小脂肪嘅靚三文魚.聞到睇咗當食咗.
試吓佢特別推薦嘅印度蛋早餐先.印度蛋炒飯有少少鹹,隻熟蛋味道有啲特別.
小寶嘅西式早餐.非常一般般,重要太鹹.
圓柱體細薯餅好好食,又或者係因為我而家對碳水化合物嘅喜愛增加左,但明明醫生叫我唔好食咁多碳水化合物,反而要食多啲肉同菜.Mushroom咸咗啲,bacon 咸,腸仔超鹹,仲有個血腸幾特別,但都係咸.
第二round三文魚日式早餐.要多個日式早餐,叫咗少飯.菇有草青味,再加上可能係油醃嘅一啲生油味.珍珠米有啲乾.三文魚油香幾好,不過不失,熱嘅,柴左d,比起上次食嘅西京燒呢就差d,西京燒好食d.茶碗蒸係咪落咗魚膠粉,點解連個茶碗蒸都係鹹嘅
明明人少咗,但廚房出餐出慢咗.仲要侍應堅持要執好晒已經走咗嘅客人嘅枱面先,我明白嘅,維持美觀係好緊要嘅.
問佢有啲乜嘢,冇咖啡因嘅嘢飲,已經指住個肚,哥哥話我可以揀decaf嘅咖啡⋯⋯ 我話我唔飲咖啡.
等咗大約三四個字終於嚟咗個洋甘菊茶,斟完一杯,再斟第二杯,點解第二杯嘅顏色仲會淺色過第一杯嘅,然後聞落去有奶味.唔通洋甘菊都會加奶嘅?
然後叫咗個哥哥過嚟問下,點解嚟咗洋甘菊茶再加兩個杯,斟完出嚟會有啲奶味嘅,然後哥哥倒抽一口涼氣,即刻同我換返個杯.
我冇諗過港香會搞到咁.真係好痴線.
最後我想食菜,所以食多個素食餐,想叫佢走薯仔,費事太多澱粉質. 等咗成大半個鐘,點知嚟到嘅時候都仍然係有薯仔⋯⋯
小寶幫我食咗,但入口咬兩咬就吐咗出嚟,話係酸嘅.我諗應該係因為今次staycation太順利,點都要平衡返下,所以先至會有second hit嘅蝦碌野.
2021年5月
ISL – Horizon Club 豪華閣之旅 – 房型
ISL – Horizon Club 豪華閣之旅 – lounge cocktail抵玩,Petrus早餐失望
ISL – Horizon Club 豪華閣之旅 – 泳池


text:
每次講起英國,都總會有人問我「你喺英國咁多年,你有無試過撞鬼?」「英國係唔係好猛鬼?」之如此類嘅問題⋯
講真,有時真係講到有啲厭,原因唔係我唔想講,而係作為一個喺英國長大嘅竹昇仔,我聽就聽唔少,但真係一次都無撞過!所以,唔好話我信主,信耶穌而冇事,冇撞過.要撞到嘅,你信到滿天神佛都一樣可以撞到應.
今次,我決定同大家分享一個流傳於West Midland其中一間寄宿學校,差不多八十人一齊撞鬼嘅故事.想當年,因為half term關係,我短暫寄居於guardian屋企,所以周不時都會識到鄰近學校嘅學生.朋友同學之間,一個half term 先見一次,自然就大把嘢講.有一晚,我哋就講開佢學校嘅fire alarm drills——火警演習傳聞.
一般英國嘅寄宿學校要舉行火警演習,都會揀夜晚十一點左右,等學生就快瞓著嘅時候,就會大大聲響鐘!通常有火警演習嘅夜晚,大部分學生都抱住玩嘅心態去面對,因為可以攞正牌唔瞓覺,再加上要夜麻麻出去一個大草地度點名,都係一件幾得意嘅事.當然,有機會曳就自由會曳下,通常我哋都用張被褸住自己,然後就好似打仗咁直衝落去大草地.
佢入讀嘅呢間位於West Midland嘅寄宿學校,由校舍出大草地都要經過一條長走廊,當所有人一路傾計一路跑時,突然走廊中間有一個女人出現,當時嘅學生就以為係House Mistress 或教師喺度控制場面,叫佢地唔好玩得太癲.但當前面嘅學生一衝,然後穿過呢個「Miss」嘅時候,全部學生就驚到一邊大叫,一邊跑落草地,當刻目擊女同學更加嚇到坐喺草地上面,唔識反應.當晚,老師同House staff全部都留喺學校,安撫同學.直到畢業後,佢同返house staff傾計,至發現原來佢哋一早就知,只不過係從來唔講,到夜晚冇乜事亦唔會行果條走廊,避免出事.
咁「Miss」 到底係邊位?
到呢一刻,其實都冇人知⋯


text:
距離兩大遊戲機廠商發佈同售賣最新一代遊戲機PS5,Xbox Series X/S都已經一年半,直到上個月Raven先決定入手有Game Pass加持嘅Xbox Series S.以一部定價只係大約$2,200嘅次世代遊戲機,機能比起PS5/Series X雖然係大打折扣,但係純粹討論遊戲體驗嘅話,只要配合埋Game Pass,Series S絕對符合大部份想玩遊戲又唔想投資太多嘅咁多位.
內容
Xbox Series S開箱
相信大家都喺網上睇過幾部主機嘅大小比較圖,但係望住真機真係覺得Series S真係好細部,兩個手制平放已經長過機身,厚度都只係同一個手制差唔多.而跟機嘅配件就包括咗一個手制,2粒勁量牌AA電芯,一條電源線,一條HDMI線,同少少說明書,相當簡單.
Series S遊戲體驗比想像中高好多
Game Pass入面咁多遊戲,Raven主要玩緊嘅有以下幾款:日系RPG嘅《Octopath Traveller 歧路旅人》,雙人合作嘅《It Takes Two 雙人成行》,橫向動作《Teenage Mutant Ninja Turtles: Shredder’s Revenge》.
遊戲名稱:Octopath Traveller 歧路旅人
呢隻遊戲喺2018年已經喺Switch上架,不過Xbox方面就2021年先上架.遊戲主要係象素畫風,無論係喺唔同城市進行故事,戰鬥,過場等等全部都好順暢.
遊戲名稱:《It Takes Two 雙人成行》
呢隻2021年推出嘅雙人合作遊戲玩法好吸引,所以Raven同女朋友都Keep住得閒就開嚟玩.遊戲將畫面一分為二,每人控制嘅角色各佔螢幕嘅一邊,遊戲全部以3D製作,相信對機能都有一定要求.而遊戲畫面同特效都幾正,不過部份過場嘅畫面可能係即時模擬個畫面,特效太勁嘅場面就會有少少Drop framerate,窒一窒好快就順番.
遊戲名稱:《Teenage Mutant Ninja Turtles: Shredder’s Revenge》
呢隻係最新推出而且Day 1就加入Game Pass,最高支援6個玩家連線一齊玩,畫面風格係以前街機橫向闖關遊戲,呢款就可以試到連線嘅體驗.由於Raven部Series S係用Wi-Fi,冇插住Lan線,所以當同其他玩家連線嘅時候,見到Ping都有200-300ms,
Game Pass真係好屈機
首先同大家分享點樣用最平嘅價錢得到3年Game Pass Ultimate,假設你買機嘅時候可以唔洗加錢買Game Pass Ultimate電子換領卡 (黑色),咁你可以跟以下嘅教學去做:(source: LIHKG XBOX Telegram Group)
- 去香港Microsoft網上商店購買3張Xbox Live 12個月金會員訂閱卡 (電子下載版)
Tips1:要逐張買,冇得一張單買3張
- 買完3張之後check email,會收到3封e-mail,每封e-mail分別有一個code,之後去Microsoft網站度redeem
Tips1:記得望清楚個Microsoft個網係香港區
Tips2:期間系統會問要唔要自動續會,記得唔好同意
- 最後到Game Pass網站將現有3年會籍升級做Game Pass Ultimate
Tips1:網站底部會顯示3個Game Pass,揀Ultimate嘅「加入只要$10」,之後跟住步驟就會將現有會籍升級
跟據上面嘅教學,你應該用$1,057就買到3年嘅Game Pass Ultimate.
講番重點Xbox Game Pass有幾屈機,因為買咗嘅係Game Pass Ultimate,所以主機同PC其實都可以享用到Game Pass嘅遊戲庫,兩邊嘅遊戲係有唔同,詳細遊戲上架同下架都可以上Game Pass網站詳細睇.
好多人都話Xbox好多遊戲都係射擊,賽車,球類遊戲,事實上並唔係咁嘅.喺遊戲庫入面的確唔少射擊遊戲,好似Halo,Battlefield,Doom呢啲經典;賽車類就有Forza,DiRT,Need For Speed呢啲,球類亦都有FIFA,NFL,2K呢啲.
但係其實Game Pass最正就係好多大廠同細廠推出嘅遊戲都搵到,種類都好多,有RPG,動作,合作,解謎等等.另外,好多舊嘅Xbox 360遊戲仲會有Series S強化版,畫質同流暢度都有提升.而唔少新遊戲更加會喺遊戲推出嘅第一日就登陸Game Pass,即係各位可以用訂閱嘅方法不停玩到唔少嘅新Game.
唔洗用萬幾兩萬蚊砌一部Gaming PC,又唔想等Series X返貨,呢部Series S而家已經唔洗再用炒價買,而且有啲小店仲可以唔洗跟Game Pass買,咁先可以用最低價錢入手喇!


text:
我哋喺婚展見到365 workshop嘅backdrop就已經覺得好吸引啦,老公行第一次已經留意到佢,了解咗覺得好鍾意所以就揀咗佢哋影pre-wedding啦😆.佢哋嘅package係包埋裙嘅,啲裙都好靚😍.攝影師Will都影得好好,會搵我最靚嘅一面去影,我哋都好快就收返啲相,最後出嚟嘅相都好自然好有味道,唔會執得好勁,我哋都好鍾意🥰.
Pre-wedding影婚紗相時,我地去咗西環碼頭,西貢獅子會,山頂公園.事前佢地有問我鍾意咩view,我地鍾意海同樹林,之後佢地就推薦咗幾個地方.我地睇過下d相,就決定去呢幾個地方.可惜攝影當日落雨,有時都幾大雨,影出嚟係陰天,後…
我行婚紗展時揀咗365 workshop幫我做pre-wedding同婚禮當日攝影.
Pre-wedding影婚紗相時,我地去咗西環碼頭,西貢獅子會,山頂公園.事前佢地有問我鍾意咩view,我地鍾意海同樹林,之後佢地就推薦咗幾個地方.我地睇過下d相,就決定去呢幾個地方.可惜攝影當日落雨,有時都幾大雨,影出嚟係陰天,後期製作都應該好難執返好天氣.佢地安排嘅人手都足夠,係落雨嘅時候亦都會拎件披肩比我.成個package最好係包埋化妝同衫,因為佢地有同兩間婚紗舖合作,衫嘅款式選擇好多,質素好滿意.佢地提供嘅免費化妝都唔錯,配合到我嘅要求.婚紗相影出嚟嘅效果唔錯,但同當初喺婚展見到嘅有少少唔同.我諗其中一樣係我地影嗰日天氣唔好,後製部分執相大概做到六成效果,我expect會比較唯美,但影出嚟嘅效果就無咁夢幻.
婚禮當日有兩個影相,一個拍片,但佢地之間嘅溝通好似麻麻地...一個叫我企,一個叫我行,無乜默契.婚禮後佢地已經send晒d相同片比我,條片都呈現到婚禮當日感動同重要嘅moment,質素正常,但就無咩特別~


text:
我地由屋企出發,先搭約45分鐘嘅旅遊巴去到皇崗口岸,之後就去到觀瀾湖嘅候車室等穿梭巴士去酒店啦~
2018年3月26日星期一
(觀瀾湖親子之旅)兩日一夜玩什麼 Part 1
24 MARCH 2018(SAT)
觀瀾湖之前俾我感覺就係打哥爾夫球嘅地方,不過係暑假開始見到好多平台介紹,原來都係一個好啱小朋友玩嘅地方,所以就一直好想嚟一個小渡假,等了又等.....終於等到老公帶我地嚟玩返兩日啦~
我地由屋企出發,先搭約45分鐘嘅旅遊巴去到皇崗口岸,之後就去到觀瀾湖嘅候車室等穿梭巴士去酒店啦~
之後再搭大約45分鐘車程就到酒店啦(因為有部分路段有少少塞車,如果唔塞車就應該可以早15分鐘到呀)~
一踏入酒店小小豬就急不及待要我去CHECK-IN,目的就當然係想即刻入房間.開開心心跑入房間都冇令小小豬失望,整體上房間都唔錯,空間感都好大,而且都好乾淨,最重要係張床夠大,啱晒愛係酒店跳床嘅小小豬呀~
值得一提個大露台,望出去個VIEW雖然只係山景,不過都好靚呀~
休息一陣,我地就當然即刻捉緊時間去玩,不過....當然首要係去醫飽個肚,唔係點夠力去玩,所以我地就近近地去左酒店入面嘅餐廳 - 山景閣 食個LUNCH啦~
食物味道都OK,可能三口子一早起身就出發,所以特別肚餓,轉眼就已經清晒啦~
三口子食飽飽就可以去玩過痛快啦~
我地坐酒店免費穿梭巴士,十分鐘唔洗嘅車程就可以到MH Mall .估唔到依個商場真係好大,商店..食店真係應有盡有,而且款式都好多,唔講真係唔知我係返左深圳(請容許我大鄉里一下)~
因為人土住宿套餐包嘅,所以我地第一站就係去打保齡球~
我地可以玩一局保齡球,實不相瞞我咁大個人都係第二次玩,小小豬仲更加係第一次,所以話都真係充滿挑戰.
換好左保齡球鞋之後,我地就可以玩啦~
兩個初哥作狀影下相扮勁先~
在場當值哥哥教左我地少少步驟之後,小小豬見到啲保齡球就已經要開波,好在都有啲小朋友重量嘅保齡球,所以小小豬都可以投入地玩~
除左小朋友重量保齡球之外,仲有個小工具俾小朋友用,咁就真係玩保齡球即刻親子化...哈哈哈~
唔係講笑...小小豬都有啲實際呀~
最後仲唔用小工具,扮大個仔直接碌保齡呀~
轉眼我地三口子又玩左一局,又係時候同保齡SAY GOODBYE.其實小小豬係未玩夠,佢好似愛上左玩保齡,不過一次唔可以玩太多,所以我地返香港再玩過啦~
當然小小豬話咁快就唔記得左保齡,因為佢去左一個超級大放電地方,就係反彈蹦床公園啦~
依個反彈蹦床公園我地嘅住宿套餐係唔包,不過我見好多網上平台都有介紹,難得嚟到就當然玩埋一份啦(不過....就由我陪小小豬玩,DADDY就係場內家長席上,坐住按摩椅等我地....點解唔可以角色對調呢)~
換上防滑襪就可以去玩啦~
一入到場小小豬就俾個彩虹繩網吸引左,一支箭就衝左上去玩啦~
場內職員見到有所行動時,就即刻阻止我繼續行上去,原來彩虹繩網只可以小朋友上去,成人係唔可以入去玩,我就只好企定定睇住佢玩啦~
左爬爬右爬爬,小小豬係彩虹繩網都玩左好耐.之後佢就轉戰海盗船,其實就同平時 Playhouse嘅迷宮差唔多,總之就係不停走..走...走啦~
但就有一個較少見到嘅滾軸滑梯,個傻豬仔係個滾軸滑梯都"SIR"左唔知幾多次,仲話"SIR"到PAT PAT痛都要繼續玩呀~
另一個小小豬最愛玩嘅地方就係攀爬區,佢就鐘意就係爬到一半,之後就跳落個海綿池入面,話咁先夠剌激(阿仔....但你有幾次跳落嚟踢中我呢)~
叫得做彈蹦床公園就當然唔少得彈床,基本上全場都係以彈床為主,仲有唔同嘅彈床設施,總之行去邊都係彈住嚟行啦....哈哈哈~
但都可以玩得安心,因為場內都設有不同年紀嘅專區,小朋友可以按自己嘅年紀去玩專屬嘅區,咁就可以減少大小朋友嘅碰撞~
唔覺唔覺我地都玩左差唔多兩個鐘,小小豬就仲仍然精力充沛,不過我就真係完全零電量,加上又有少少肚餓,所以小小豬就帶住勁依依不捨心情咁離開!
原來我地去玩依兩個鐘,DADDY都有係MH Mall 周圍行,佢除左係打算搵個位置俾我地去食個下午茶休息之外,仲為小小豬搵左另一個放電地方.就係位於商場中嘅大型波波池~
同樣係住宿套餐唔包,需要另外收費~
今次我就醒目,就交俾佢地兩父子入場玩,我都係時候要休息啦~
點解小小豬仲可以咁有精力係個波波池走來走去~
玩夠波波池就去玩幾個小遊戲,入場係包二十個幣玩嘅~
不過,小小豬最愛都係依個釣魚遊戲,其實我都有玩過,又真係幾刺激(仲要幾攰添)~
場內仲有VR GAME同砌積木,不過我都好少俾VR小小豬玩,加上佢又掛住釣魚,所以就冇玩到啦~
玩左四十分鐘就完場,今次小小豬終於都玩夠,滿心歡喜咁離開了.
原本我地都打算搭返免費穿梭巴士回酒店,不過原來仲有半個鐘時間先到站,所以我地就文靜一下,去手藝工場行下啦~
我地行嘅都係地下嘅手藝工場精品店,主力都係售賣一啲手工精品~
仲原來佢地仲有好幾層都係一啲手工體驗課堂,有陶瓷,玻璃,皮藝,染布等,不過由於我好遲先知有依啲課堂,所以好多課堂都已經滿左,原本我自己好想整嘅玻璃都冇位呀(雖然係有少少失望,不過慶幸冇報到,因為陪小小豬玩完彈床我都已經攰到冇朋友了,仲邊有精力呢...哈哈哈)~
時間剛剛好,睇完就有穿梭巴士回酒店,依個時候小小豬終於冇晒精力,所以我地都唔周圍搵食,用住宿套餐內嘅500元餐飲現金券係酒店嘅 山景閣 食個豐富晚餐啦~
其實唔止小小豬,我地兩個大人都又攰又餓,唔知係咪因為咁我地三口子就特別開胃,大家齊齊開心密密食呀~
玩完成日都真係攰到冇朋友,不過依種攰又係開心嘅,所以我地三口子都好快咁進入夢鄉,叉足電明天再玩過!
訂閱: 發佈留言 (Atom)


text:
-
E10棟篤笑
唔少人聽到棟篤笑,好自然淨係諗起黃子華或者林海峰,唔通棟篤笑界真係後繼無人?不過香港仲有一班棟篤笑表演者,喺有限嘅資源同宣傳下,仍然為香港人帶嚟歡樂!3位棟篤笑表演者阿 V,Tim 同 Nicholas 將會帶大家了解更多棟篤笑嘅世界.
-
E11拍攝安全
拍攝安全一直係外界重視嘅一環,稍有不慎甚至會造成人命傷亡,無論演員或幕後人員都有一定風險,究竟拍攝事前要做幾多準備功夫?演員張建聲,動作指導梁博恩同女特技人張慧靈一齊分享拍攝辛酸!
-
E12改編音樂
曾幾何時香港樂壇出現一股改編歌熱潮,唔少當紅歌手嘅大熱作品都係改編自日韓,歐美等地,乜嘢因素導致改編風氣盛行?去到後來多返原創歌曲,卻被批評只有一式一樣嘅 K 歌,唔通 K 歌就一定係差?
-
E13DJ
電台係接收訊息及娛樂最主要嘅媒介,相信電台 DJ 嘅聲音亦陪大家度過唔少日與夜,雖然科技同社會嘅進步改變嘅電台嘅生態,但電台仍然有佢無法被取締嘅地方,就由3位 DJ 小儀,科林同 Oscar 帶大家了解電台 DJ 更多!
-
E14電影頒奬禮
各地嘅電影頒奬禮旨在表揚傑出表現嘅電影工作者,而電影節則係提供機會畀各國交流經驗,其中作為參與者嘅陳詠燊,陳健朗,以及採訪者嘅虞逸峯,對於其他地方嘅電影節同頒奬禮,又有咩唔同嘅睇法同感受呢?
-
E15演唱會
紅館係唔少香港歌手夢寐以求嘅舞台,但係好多外國歌手反而選擇喺博覽館開騷,究竟兩個場地各自有咩吸引力?同時而家多咗一啲戶外場地可以舉辦演唱會,但對於歌手嚟講戶外開騷又係咪真係咁正?
-
E16劇場文化
舞台劇同音樂劇嘅風氣喺歐美或者韓國都相當盛行,而香港一直都有唔同嘅劇團演出,但點解好似好難做得起,係資源配套出現問題,定係外界接收舞台劇資訊嘅機會較少?舞台劇經驗豐富嘅梁祖堯同彭秀慧,將聯同音樂劇演員鄭君熾一齊探討香港劇場文化!
-
E17配音工作
配音員涉及嘅範疇包括電影電視,動畫,動漫遊戲,有時候你未必知道佢係邊個,但聽到佢嘅聲音總會有種熟悉嘅感覺,同時仲有唔少藝人獲邀為動畫電影獻聲,究竟現役嘅配音員點睇而家香港嘅配音業?
-
E18Rapper
近年香港嘅 HIP-HOP 音樂受到關注,嚟緊更有香港第一個 HIP-HOP 頒獎禮,發展似乎唔錯,只係外間對 Rapper 仍然有一啲既定嘅負面印象,究竟一班 Rapper 有咩睇法?佢哋又點樣睇組合入面嘅 Rap 擔當?
-
E19兒童節目
曾幾何時,兒童節目陪小朋友度過唔少愉快嘅日子,不過近年嘅兒童節目似乎多咗好多「教學」嘅元素,又係唔係小朋友想睇嘅嘢呢?
-
E20創作歌手
世界各地唔少歌手除咗唱歌外,仲會擔當創作嘅部分,近年香港嘅創作風氣都增加唔少,唱作歌手嘅成績都唔錯,不過越嚟越多歌手打住「唱作」嘅名號,呢個仲係咪一個賣點呢?呢班唱作人喺創作嗰陣又會面臨咩難題?就由林奕匡,黃妍同黃劍文一齊傾吓「唱作歌手」!
-
E21星二代
星二代遺傳咗星爸星媽嘅良好基因,一出道就成為傳媒爭相報道嘅對象,不過佢哋面對嘅壓力都唔少,除咗外界會將佢哋嘅成績同父母嘅比較外,所付出嘅努力都好容易因為星二代嘅身分而被忽視!今集嘅嘉賓陳宇琛同龐景峰又覺得「星二代」嘅名銜係光環定係枷鎖呢?
-
E22運動員轉型
近年唔少運動員因為國際性嘅體育賽事而成為大眾焦點,更因為高企嘅人氣涉足演藝界嘅工作,以往亦有一啲運動員喺退役之後轉型成為藝人,究竟運動員喺娛樂圈發展有啲咩優勢?面對兩個截然不同嘅環境,佢哋又點樣適應呢?
-
E23偶像劇
偶像劇以偶像明星做主角,針對年輕嘅觀眾群,咁多年嚟唔同地方都有推出過經典嘅偶像劇,甚至吸引其他地方先後翻拍,同時唔少都係漫畫改編,咁樣做會有咩優勢或缺點?至於香港嘅偶像劇產量一直唔多,好多時都係同運動有關,箇中原因又係乜?
-
E24模特兒
模特兒憑住身材同樣貌嘅先天優勢,令佢哋成為時尚界寵兒,不過有人講過 Model 界競爭激烈,而且職業生涯相對較短,唔少 Model 最後都會轉型去拍戲拍綜藝,究竟佢哋喺行內嘅競爭有幾大,轉型嘅過渡期又面臨咩問題?
-
E25CG 特效
CG 特效令當今影視製作唔再被題材,環境等侷限,不過唔代表所有拍攝都可以利用 CG特效取代,而演員喺綠幕前面演戲有咩難度?導演點樣幫演員容易啲入戲?視覺特效團隊喺拍攝現場又遇過咩辛酸史?
-
E26童星
有人講過童星嘅演藝生涯可能淨係得幾年時間,當佢哋逐漸長大嘅時候就會面臨唔同嘅樽頸位,最後令佢哋離開螢光幕回歸普通人生活,而今集嘅嘉賓戴夢夢,張國權,楊鎧凝 (Celine妹妹) 作為過來人,又點樣睇童星呢樣嘢呢?
-
E27選美
傳統選美向來畀人一種高貴莊重嘅感覺,不過近年世界各地都多咗一啲別具特色嘅選美,撇開咗固有嘅框架,呢種新派選美同傳統選美各自有咩魅力?國際性嘅選美同香港嘅選美又有咩唔同?
-
E28特技化妝
唔少電影都會利用到特技化妝技術,製作出唔同嘅效果,無論要變肥變老,受傷甚至變成怪獸都能一一實現,不過要做到像真度極高嘅作品,背後花費嘅時間和心血絕對唔少,特技化妝師 Gary Chan 及 KTinCarrie 將會帶大家更了解特技化妝..
-
E29媽媽女星
好多女明星喺演藝生涯中會步入婚姻甚至生兒育女,過程中除咗要面對選擇家庭定係事業,仲有因為自身心理同埋外界評論等原因而帶嚟嘅壓力,佢哋又會點樣取捨同面對?已為人母嘅梁靖琪同何雁詩將會同大家分享佢哋嘅懷孕故事!
-
E30藝人創業
一直以嚟唔少藝人除咗自身嘅演藝事業外,都會創業一嘗做老闆嘅滋味,期望透過明星效應嚟賺錢,不過藝人創業失敗嘅報道亦不時出現,究竟藝人創業有咩優勢,背後又面對咩問題?今集邀請到擁有創業經驗嘅陸詩韻,麥子樂同譚杏藍一齊大談「藝人創業」!
-
E31娛樂圈兄弟姊妹檔
今集邀請到鍾舒漫,鍾舒祺以及駱胤樺,駱胤鳴兩對姊妹檔上嚟,除咗分享佢哋對「娛圈姊妹檔」嘅睇法外,仲大曬姊妹情添!
-
E32足球評述
世界盃2022即將開鑼,球迷好快可以睇到一場場精彩嘅球賽,為自己力撐嘅球隊歡呼打氣,不過一場球賽除咗球員嘅表現外,評述員嘅評述都可以令賽事生色唔少,而作為足球評述員或者主持事前要有咩準備工夫以及條件?當中又有咩需要注意嘅地方?
-
E33旅遊節目
隨住世界各地陸續通關,一心期待旅行嘅香港人終於如願以償,不過無論有冇疫情之前,冇旅行去嘅時候都係靠睇旅遊節目止癮,至於近年嘅旅遊節目唔再單純介紹食買玩,增添咗唔同嘅元素,唔知作為旅遊節目主持嘅謝茜嘉,梁彥宗以及陳俞希又點睇呢個轉變?
-
E34填詞人
一首出色嘅廣東歌除咗要有優美旋律,仲需要有打動人心嘅歌詞,而背後就係靠一班出色嘅填詞人,不過樂迷好多時都留意唱嗰個歌手,又有幾多個會留意幕後嘅創作人?
-
E35戲劇指導
戲劇指導為演員提供建議同培訓,幫助佢哋揣摩角色,外國唔少知名影星都有接受過戲劇指導,可惜喺香港戲劇指導並唔普及,甚至冇一個確實崗位,好彩近年呢種風氣開始興起,究竟戲劇指導對演員嘅幫助有幾大?同戲劇導師又有咩分別?


text:
香港逸東酒店位於九龍市中心,盡佔地理優勢,毗鄰三個地鐵站,交通極致便利.
紫,玉,梅三個以香港著名影星命名的宴會廳,內部以開放式設計為主,為新人提供經典又不失時尚風格的婚宴場地.婚宴場所配置全套先進的影音及燈光設備,如各類視聽器材及LCD投影機.
此外,香港逸東酒店還提供一對新人尊享多項Eaton HK禮遇如專業婚禮統籌套餐優惠券,婚姻監禮人服務優惠券等.婚宴期間,酒店會無限量供應汽水,橙汁及餐酒等等.而新人可以挑選逸東酒店所提供的酒席菜單,亦可自選配搭不同菜餚,所有佳餚均由旗下一星米芝蓮餐廳-逸東軒的廚師主理,務求在各方面為一對新人提供難忘的婚禮.
我地揀逸東主要係因為間酒店係佐敦,而我地啲賓客主要喺九龍同埋新界,地點方便,所以呢個位置會方便到佢地. 另外一個原因係佢地岩岩裝修左,所以個場地都比較新,比較fashionable 啲,個場地我都覺得幾好,幾滿意👍🏻 圍數都係好緊要,我地諗住擺十圍左右,佢地個圍數都meet到我地要求.我地搵過其他場地,都好大,變左minimum charge 比較高,但係又有啲又好細,咁所以呢間個大小就岩岩好. 我覺得佢地個素食menu都好吸引,所以揀左佢地!我比較特別,係擺全素宴嘅,因為我地有啲長者係食素,同埋我自己本身都係食素,所以想擺素宴.其實素宴就唔係話咁多間會offer到嘅,逸東佢地就係做開素嘅,咁我地睇過個menu都覺得幾吸引😌佢啲野食比較有特色,唔係普通素雞嗰啲,主要係個餐單吸引我地,所以先會開始睇呢間. 中間係Hailey跟進我地,有D咩問題佢都會好有心機答我地.同埋我地需要嘅野,佢都會提我地,跟進得好好嘅😚! 另外仲有當日個bridal server 都係好好~當日場面有啲突發嘅事或者臨時嘅時,佢都即刻跟到,而且佢都好照顧我😁佢見到我覺得好凍咁,就已經即刻攞杯熱水俾我,我無出聲,佢都會主動幫我,好多細心嘅地方😌 啲音響同個projector都係新嘅,燈光都係好好,所以所有野都好滿意呀😊 我地出面有啲親戚幫手reception,佢地都講返話啲職員都幫到手,同埋佢地都講場地出面個位置都好寬敞,reception位好闊,你set reception枱, Photo corner 放相簿,或者好似我地咁有個位係回禮,都會有好多空間,好足夠.
我地揀Eaton,最主要都係因為佢個地方近,可以就返男家同女家,亦都係我地兩家嘅中間點.我地都無特別想搵D咩,所以去左Eaton就好快決定左係呢度.個場可以擺18圍,我地都擺足18圍.佢地服務好好,同埋當日幾位同事都跟得好好,D燈光呀音響都配合到我地.當日有一位好好既同事跟住我,佢無時無刻都知道我幾時有需要,一有需要嘅時候就會彈出黎. 我地事前都無話特別request d 咩,但係Sales Hayley係個過程隨傳隨到,我想要咩,佢都會俾到我,同埋會好快俾到D好清晰嘅答案我.Overall 黎講係OK,我覺得佢地個性價比係OK嘅.
- 佐敦彌敦道380號


text:
「結他」
好多人都未必認識盧凱彤,但係如果你認識佢嘅話應該或多或少係因為佢同林二汶組成嘅at17.自己點解會關注佢嘅原因係因為佢彈結他有一種特別嘅個人風格.香港真係好少有一個彈結他彈得咁好嘅女音樂人,如果大家有去過紅館睇演唱會嘅話,好多時都會見到佢嘅蹤影.雖然你可以話結他啲聲大致上都一模一樣,但係佢嘅結他聲係有啲唔同,就算你見唔到佢個樣其實係聽得出係佢彈嘅.
「婉惜」
其實睇到新聞嘅時候真係好呀愕然,起初以為自己睇錯,但係當不同嘅媒體都開始報導嘅時候就知道佢真係離開咗.盧凱彤係一個我好欣賞嘅音樂人,好多時睇演唱會都會睇下係唔係佢彈結他.或者大家對佢嘅了解唔深,甚至乎佢唱過啲乜嘢歌或者患有燥鬱症都唔知.有時看似一切都正常,但係有時正常就正正係唔正常.你辛苦了!雖然係一個好難接受嘅事實,但係相信大家都會尊重你嘅決定同永遠記得你!
「多謝」
多謝你嘅音樂!多謝你嘅堅持!多謝你嘅堅強!生命不在乎長短,只在乎精彩!你嘅一生一定係精彩!「將鬱燥滋味紋上右臂,不蓋掩我傳奇.不只有焦慮還有樂器,跟我走赴遠地.重生,童年若不欣喜,何妨自今天起.人生,人人話自三張起.不必太悲.揮揮手告別這字頭,今天起快樂我自求,不想將畏懼當最知心朋友.寫首歌慶賀轉字頭,這雙手決定以後不發抖,捧著結他救地球.」
Also published on Medium.


text:
土耳其卡巴
土耳其卡巴(粵拼:tou2 ji5 kei4 kaa1 baa1,土耳其話:döner kebap,字面指「氹氹轉烤嘢」),通常習慣就噉叫卡巴,係一種氹氹轉烤嘅羊肉,牛肉或者雞肉切落嚟,加上配料而成嘅一種土耳其嘢食(Turkish cuisine),亦都係一種卡巴串燒.有人將卡巴同沙威瑪(shawarma)同 Gyros(Gyros)相提並論,因為幾種都用類似嘅肉類製成,但實際嘅做法同形式上就有啲分別.卡巴通常係似三文治或者用比得包(Pita,一種中東盛行嘅扁麵包)包住嘅;而沙威瑪就用墨西哥薄餅(tortilla)夾住(但兩個嘅分別逐漸變得模糊).至於Gyros 係用比得包夾住.三個嘅餡料都有好大嘅分別,Gyros 嘅餡料變化唔大,而卡巴及沙威瑪亦有唔同餡料嘅變化,有各種嘅沙律材料好似紅蘿蔔同紅椰菜等,亦可以用薄荷,而醬料亦有唔同嘅配搭,甚至可以揀辣椒汁.
歷史[編輯]
18世紀嘅遊記中,卡巴係指一種嚟自安那托利亞嘅菜式,主要材料係將羊肉用會郁動嘅棍叉住,並放喺爐上燒烤.喺傳統上,呢個菜式係將羊肉,飯同一種加咗牛油同青胡椒嘅辣汁一齊上碟嘅.
而卡巴嘅原形係「Oltu kebab」,到而家仍然喺唔少土耳其嘅城鎮中見到.「Oltu」係喺Erzurum附近嘅一個土耳其小鎮.而原形係將肉打橫燒同削嚟嘅厚肉片,用L字型嘅(Oltu shish)棍叉住嚿肉來燒.而現代卡巴雛型就係喺19世紀土耳其發明嘅布爾薩.
今時今日,卡巴通常係好似三文治噉用比得包夾住嚟食,噉樣嘅食法早喺1960年代始於伊斯坦堡.而家喺世界各地都可以食到卡巴,近排係喺1971年嘅德國柏林發明嘅,佢係將原本嘅卡巴改良,加上多啲沙律及醬料,以求更適合德國人嘅口味.由1980年代開始,卡巴就成為德國最流行嘅快餐嘢食.
材料同整法[編輯]
卡巴嘅烤肉片有羊肉,牛肉或雞肉,但由於卡巴源於土耳其,作為一個伊斯蘭教國家,唔會用豬肉做卡巴嘅材料.而喺發生瘋牛症事件過後,亦曾經用過烤魚作為卡巴嘅餡料.而一個典型嘅卡巴三文治係烤肉片,再加上生菜同土耳其麵包而成.而醬料可以揀辣醬,蒜味酸奶同香草酸奶,而喺某啲地方,更有用羊奶芝士作為餡料嘅.
至於烤肉片嘅製法,就有下列兩種:
- 最正宗同普遍嘅方法係將一片片嘅瘦肉片叉喺一支垂直嘅棍上,好似個圓柱體噉,然後放喺紅外線爐邊煮,偶而會有啲蔬菜,如番茄,洋葱等放喺肉棍上,以蔬菜嘅汁液保持肉片嘅濕度,減低燒燶嘅機會.
- 而有啲平價嘅舖頭就將已調味嘅肉片及免治肉撈埋一齊,放喺普通嘅爐上燒烤.而呢個方法唔獲得鼓勵,而德國更有條例限制免治肉嘅含量,唔可以超過總數嘅60%.
而由烤肉串切出肉片嘅方法,都有兩種:
- 傳統嘅係用一張又長又尖嘅刀將肉割落嚟
- 用有圓型刀片嘅電刀,將肉片切更薄,可切出更多塊.
世界各地嘅卡巴[編輯]
卡巴現今喺歐洲,加拿大同唔少其他嘅大城市盛行,而大多都係以德國改良嘅卡巴為主.而喺唔少西方國家,卡巴係一種流行嘅宵夜,而卡巴舖亦傾向喺較夜嘅時間開放以照顧夜晚出街嘅人士嘅需要.
德國[編輯]
喺德國,中東菜式,卡巴,土耳其麵包以及Falafel等比漢堡包及香腸更流行,喺年青一代之間好流行(當地人稱為「Döner」);唔少嘅年青人以卡巴作為午餐同wet後嘅宵夜.而以柏林為例,價格就由1歐元至4.50歐元不等.而卡巴嘅總類亦唔少,其中一種係「Kebab mit Pommes」,同一般嘅卡巴相似,但內裏嘅蔬菜餡料就被換成薯條,亦有啲卡巴係以薯條取代土耳其麵包當餸嚟食嘅;有啲更係只有沙律菜而冇肉,德文叫做「Vegetarischer Döner」(Vegetarischer意思係「齋嘅」).
據統計,德國人每日食200至300公噸嘅卡巴;喺1998年,佢哋一年使咗15億歐元喺卡巴上.至於佢能夠盛行嘅原因,最主要係因為德國境內有大量嘅土耳其人居住.喺第二次世界大戰之後,由於戰爭導致勞動力短缺,有大批嘅外地人被邀到德國進行重建工作,以解決勞動力短缺問題,當中以土耳其人最多,而喺重建後亦有唔少嘅土耳其人喺德國居留,並開設唔少嘅舖頭仔,而卡巴嘅方便性更受唔少勞工歡迎;自此,佢就開始流行全國.
喺德國,卡巴通常用蠟質嘅紙包裝,而紙上有一個男性廚師揸住刀企喺肉串前嘅,而呢個造型亦見於德國嘅柏林圍牆.
奧地利[編輯]
喺奧地利卡巴嘅材料同德國嘅大致相同,但羊肉經常被雞肉代替.喺都市地區,尤其係喺維也納非常流行.佢逐漸威脅到當地傳統小食,好似燒香腸(Würstelstände)等嘅地位.喺呢度,啲人叫卡巴做「Kebap」,而唔係德國人講嘅「Döner」.呢個令德國遊客感到混亂,亦成為奧地利人取笑嘅題材.[未記出處或冇根據]
土耳其[編輯]
喺卡巴嘅發源地土耳其,德國式嘅卡巴受到當地人嘅鄙視,但喺經營旅遊業為主嘅南方沿海地區,唔少旅客要求食「真正」嘅卡巴,但諷刺嘅係,佢哋要食嘅其實係德國化嘅卡巴,並唔係正宗嘅;所以有唔少嘅旅遊區亦有賣三明治嘅德國卡巴,甚至代替咗傳統成為主流嘅菜式.而正宗作為主菜嘅卡巴(所用嘅肉喺烤之前浸過鹽水,並冇免治肉,以及用正宗嘅比得包及醬料作為佐料而成)仍然可以喺全國各地見到.但喺快餐嘢食,德式嘅卡巴佔有嘅比率越嚟越高,稱為「döner sandviç」或「ekmek arası」,係一種用麵包做底(唔係比得包),加上烤肉及沙律(以番茄,洋葱,生菜及醃黃瓜製成)作餡料嘅小食,但冇任何嘅醬料.
英國[編輯]
喺卡巴(當地人叫「doner kebab」或「donner kebab」;而阿拉伯名「shawarma」亦好常見)上加上沙律及醬料,係一種喺英國同愛爾蘭流行嘅菜式.售賣卡巴嘅店舖通常會提供辣椒醬,燒烤醬以及最常見嘅酸奶醬,而薄荷醬(Raita)亦係常見嘅醬料.顧客可以依自己嘅喜好而揀醬料嘅濃度,好似小辣,中辣等,但醬料嘅成分就唔係太清楚,而且各地都唔定.卡巴喺當地常被視為外賣食品或宵夜,喺英國星期六夜生活中佔咗好重嘅角色,但唔似德國人噉作為主食.以下係卡巴嘅喺英國嘅製做方法:
- 用比得包包住
- 放喺維吾爾麵包上
- 麵包,肉同沙律分開放喺盤上
- 將烤肉,同薯條放喺碟上,好似英式名菜炸魚薯條(Fish and chips)噉,但冇任何沙律及麵包.
英式卡巴嘅香料同土耳其及德國嘅唔同,因為大多數嘅卡巴係由塞浦路斯嘅移民製作嘅.而英式嘅菜單有「doner」(典型嘅卡巴),「shish」(有羊肉及雞肉),以及「kofte kebab」,呢個係一種特別嘅卡巴,有麵包及薯條作佐料.而「doner meat」(中東烤肉)亦經常作為意大利薄餅及漢堡包嘅配料;而大家普遍並唔清楚用動物嘅邊個部位作為烤肉,所以呢個成為唔少傳說同笑話嘅來源.
喺愛爾蘭嘅都柏林,有唔少嘅土耳其同小亞細亞裔嘅移民湧入,食卡巴嘅人增加咗唔少,尤以喺市中心做嘢嘅(返工)以及去wet嘅夜番人最犀利.
法國[編輯]
卡巴同薄餅,漢堡一樣,都係喺法國見到嘅幾種快餐嘢食之一,亦係最平嘅.大部分嘅卡巴舖(法國人稱為kebabs)係由土耳其移民所經營嘅.而一個基本嘅卡巴就係用土耳其麵包再加上烤牛肉片,洋葱及生菜,而醬料就有「sauce blanche」(法文係白醬,指酸乳加上蒜及香草),突尼西亞紅色辣醬(harissa),茄汁以及幾種其他醬料,好似芥末.卡巴亦通常附上薯條,而薯條更會放入麵包入面.其他種類嘅卡巴亦有唔少,好似雞,魚肉,甚至係香腸,而土耳其麵包亦不時換做比得包.
澳洲[編輯]
喺澳洲,卡巴隨住希臘,土耳其,前南斯拉夫同黎巴嫩嘅移民傳入.而家,卡巴亦好受歡迎;而佢哋認為佢(卡巴)係麥當勞同肯德基比較健康嘅快餐嘢食.當地嘅卡巴通常係以比得包或土耳其麵包為佐料,較少以三文治嘅形式出現.喺澳洲某啲希臘人口比中東人多嘅省,人哋叫卡巴係souvlaki,Gyros或yiros.喺西澳洲,一份卡巴更包括咗煎蛋.
喺雪梨,雞,牛,羊肉嘅卡巴好容易可以喺市郊唔少外賣舖搵到.而當地嘅卡巴大多將生菜,番茄,洋葱,中東沙律(tabouli)同芝士放喺比得包上.而最常見嘅醬料就有茄汁,燒烤醬(hummus),蒜泥同辣椒醬,餡料可以放喺麵包上或者係分開放嘅,更常見嘅方法係將所有東西嘢捲喺一齊.後者嘅處理方式有兩種,一係將佢包起來以便焗烤,呢個方法可以令麵包變得鬆脆及香濃,而另一種就係唔使焗烤.喺澳洲首都坎培拉,就有另一種方法,係將塞咗餡料嘅麵包放喺爐底烘一分鐘,其後就好似平時嘅食法一樣,將個卡巴用紙包起,以防餡料跌出嚟.
喺布里斯班,卡巴嘅製法就受到黎巴嫩嘅影響.
喺澳洲某啲地方,人哋叫售賣卡巴嘅地方做「Kebaberies」,而卡巴烤肉亦作為一種意式薄餅嘅餡料.
芬蘭[編輯]
喺芬蘭,卡巴因為土耳其人嘅移入同埋開設餐館而變得受歡迎起嚟.而喺當地,卡巴亦作出咗改變以符合地區需要,例如多用當地非常普及嘅牛肉.卡巴喺當地被視為快餐,而嗰度嘅餐廳大多都有賣薄餅,而且到咗夜深時間仍照常營業;喺當地,噉樣嘅餐廳最少有900間.而牛肉就作為主要嘅肉材,因為芬蘭人較習慣牛肉嘅口味,而且喺當地,牛係較平嘅.有啲卡巴就將兩種肉撈埋一齊.
當地人最鍾意食嘅卡巴(烤肉)菜式有以下幾項:
- Rullakebab(意思係卷式卡巴),係用薄餅皮包住,入面有烤肉,番茄,醃青瓜同椰菜,而醬料就係一般沙律醬,蛋黃醬,番茄辣汁等;一個噉樣嘅卡巴有大約一公斤重,可以畀多人食用;而更大嘅同類卡巴就被稱為「tuplarulla」(雙卷),同Rullakebab相似,但肉嘅數量就更多.噉樣嘅卡巴有時會用墨西哥辣椒(Jalapeño)調味,但唔少嘅辣椒仍然係用土耳其辣椒嘅.
- Kebab riisillä(卡巴烤肉拼餅)同Kebab ranskalaisilla(卡巴烤肉拼薯條),佢哋通常放喺碟上並附以沙律醬(蛋黃醬或類似嘅熱醬汁),而沙律菜就係常見嘅伴碟.
- Kebabpizza卡巴薄餅,呢個係卡巴烤肉加上辣嘅配料,好似墨西哥辣椒同土耳其辣椒;而其他嘅成份就有醃青瓜,沙樂美腸同番茄等.
- Pitakebab(或「卡巴」)同唔少國家所賣嘅傳統卡巴類似.
加拿大[編輯]
喺加拿大,有一種卡巴被稱為「Donair」,發源地係喺加拿大諾華士高沙嘅哈利法克斯.當地一間餐廳King of Donair聲稱喺1973年發明呢種卡巴.
呢種卡巴嘅肉同一般唔同,係由免治肉,麵粉或麵包糠及多種香料調製而成嘅,而醬料就係用煉奶(evaporated milk),糖,醋同蒜頭製成嘅.而肉同醬汁亦同番茄以及洋葱粒用比得包捲起.呢種卡巴嘅材料太多,而比得包就只能作為陪襯.喺一個噉樣嘅卡巴中,比得包吸收咗大量嘅醬料,以致佢難以同本體分開.
噉樣嘅卡巴喺加拿大大西洋省份係非常普遍嘅,唔少嘅快餐店都有賣呢種卡巴.而上述嘅食肆亦推出咗有同樣成分嘅薄餅及潛水艇三文治.而哈利法克斯亦因為呢種卡巴而出名.
喺酒吧收檔後嘅時間,當地有唔少人買卡巴做宵夜,而唔少薄餅店同唔少跨國連鎖食肆亦提供烤肉醬(donair sauce)畀食客品嘗.
日本[編輯]
卡巴喺日本開始流行,日文係叫「ケバブ」.喺唔少流行攤位都有得賣.卡巴亦經過適當嘅調整以適合當地人嘅口味,例如用椰菜代替沙律,而醬料就換咗係蛋黃醬.
喺當地嘅卡巴攤位中,大多數嘅僱員係印巴裔嘅移民.
瑞士[編輯]
卡巴喺瑞士全國各大城市,包括蘇黎世及巴塞爾都搵得到;而其中喺蘇黎世舊城中嘅卡巴攤檔就較有特色.
中國[編輯]
喺中國西部,尤其係新疆,因為土耳其嘅影響,卡巴被視為一種地方特色,並傳播到中國各地.
香港[編輯]
喺中環,尖沙咀亦經常見到唔少售賣中東食品及卡巴嘅舖頭;亦有快餐店售賣類似嘅嘢食.
台灣[編輯]
雖然卡巴呢個名喺台灣並唔常見,但係賣沙威瑪嘅攤位喺台灣就有唔少.台灣沙威瑪以麵包夾住餡料為主.
睇埋[編輯]
- 羊肉串
- 沙威瑪(Shawarma)
- 類似嘅墨西哥菜餚—Tacos al pastor,係調味嘅豬肉配粟米粉薄脆餅.
參考[編輯]
出面網頁[編輯]
- Domer Kebab and More at Turkishcook.com
- Kebab Journal blog community - reviews of (mostly British) kebab shops.
- A search engine for doner kebab (international coverage, but still focus on German kebabs)
- Collection of Döner Kebab paper bags
- recipe for a Halifax-style donair
- Video : Preparation of Döner Kebab
- http://www.naks.org.uk (National Association of Kebab Shops - UK)
- http://www.thechillisource.org Information about Kebabs in general and reviews of London Kebab shops


text:
人就準備走,咁寵物帶唔帶得走?最近唔少動物救援組織都開聲指遺棄寵物嘅數字有明顯上升趨勢,年紀大嘅寵物棄養率更加激增.作為一個負責任嘅主人,由養寵物嘅第一日起就應該做好心理準備要照顧寵物一世,尤其年紀大…
#移民
-
-
去到英國生活,除咗個人要融入當地,個銀包都要一齊融入當地啦.今日港究專員就係同大家介紹一吓英國實體版Google Pay / Apple Pay,佢就係Curve啦 ! 點解今次會介紹Curve?好簡…
-
之前我哋介紹咗Giffgaff 同埋Lebara嘅英國電話供應商,如果未睇嘅讀者可以去睇睇參考吓邊個啱自己㗎. 去英國之前必需品之一 – Giffgaff 電話卡送到上門 Lebara &…
-
各位英國嘅讀者,相信大家撳入嚟嘅原因都係因為而家個台用得差想轉台,或者覺得依家用緊嘅台好貴,想轉台收好啲 / 轉平啲. 相信大家拎咗個英國電話號碼,喺英國生活咗一排之後,發覺自己身處嘅地方收得麻麻地,…
-
加拿大暫定九月七號正式通關,唔少人已經做好準備隨時出發.港究專員亦都已經準備好「點心紙」,方便大家執拾行李嗰陣參考. 證件類 無衫無車無樓無乜都得,證件唔齊就一定唔得.近排港人過加拿大嘅方法絕大多數都…
-
相信各位有留意開我哋港究嘅讀者,都知道我哋有介紹過英國電話服務供應商Giffgaff.如果無睇過嘅或者準備去英國嘅讀者,可以先去呢到睇睇,拎咗個英國電話號碼先,方便之後同香港保持聯絡. (Giffga…
-
加拿大移民部於6月8日宣布為在當地工作或畢業嘅港人提供可以取得永久居留權嘅兩個新途徑.港究專員即刻同你睇清睇楚移民條件,兼整埋路線圖方便大家隨時查閱! 即刻睇: 計劃詳情 開始日期:2021年6月1日…
-
除咗英國,加拿大亦都係港人熱門移民國家之一.港究專員即刻同你睇去到加拿大點樣考 / 換車牌,一篇文同你睇晒加國最熱門省份車牌制度! 雖然加拿大公共交通不斷改善中,但去到外國始終都係自己有車最方便.有興…
-
加拿大政府於2021年2月8日正式於現有加拿大移民方法以外,為港人開放額外移民途徑.為照顧不同人士需要,新移民計劃分為三步曲,現第一階段主要為持專上教育資格嘅香港人提供開放式簽證,為期最長三年.港究專…
-
講咗兩篇Apps,好似都仲未夠喉咁?唔緊要,港究專員keep住介紹優惠同埋去英國生活必需知道嘅網站畀各位準備去英國嘅讀者知!未睇我哋之前文章嘅讀者,可以撳返下面連結睇返架: (Click圖睇文)英國移…


text:
(時間管理法則)從《8760》學習時間分配技巧
*此為授權轉載文章,作者為Private Portfolio*
《8760》到底係組代表咩嘅數字?答案係一年!8760小時.最近發現自己好似好忙,但又記唔起自己時間分配係咩事情上,於是就睇左《8760》呢一本關於時間管理法則嘅書,書入面嘅觀點以及整理時間嘅方法,重新闡釋出訂立時間表嘅好處,並教導大家時間分配嘅技巧.
每個人嘅時間都係一樣
每個人一日嘅時間都係24小時,一年都係8760小時.咁點解有人會咁成功?而有人則庸庸碌碌?喺咪佢地因設立時間表先得到好處?當然唔係,唯一嘅原因就係時間分配嘅方法同技巧唔一樣!根據時間管理法則,人一生中多數只記得開心同悲傷嘅時刻,更多普通嘅時刻我哋多數都記唔起,就係咁我哋都浪費咗好多時間,呢啲時間冇被好好分配和利用,冇係我哋生命中冇留低啲任何回憶.
係乜嘢偷走曬我哋嘅時間?
大家都知道製訂時間表嘅好處,但總因為受到拖延症,不良嘅情緒,唔識得拒絕人,甚至係太貪玩而沉迷娛樂,陷入時間黑洞,無時無刻都吞噬緊你有限嘅時間,導致你喺時間分配上失敗告終,消耗緊你嘅生命,發揮唔到自製時間表嘅好處.
根據書裡面記載嘅時間管理法則,呢啲時間黑洞往往都係最容易令人上癮嘅事,玩手機,睇電視,追連續劇,睇短片,部分人一開始睇就停唔到,令到自製的時間表發揮唔到固有好處,令到時間分配失敗告終.當然如果對自己嘅自制能力有足夠信心,有自己一套嘅時間分配技巧,玩玩手機休息吓,睇睇劇集放鬆吓,係完全冇問題嘅,同時亦令時間表嘅好處突顯出嚟.但係現實,負責理智嘅大腦,往往都會輸畀負責享樂嘅大腦.本身打算分配10分鐘時間休息,但結果推到15分鐘,結果拖延到1個鐘甚至2個鐘,慢慢令到時間表好處消失,同時時間就係咁白白浪費咗.
到底點先能夠讓自己工作,生活得到平衡呢?
答案係,你嘅時間分配技巧只要每日進步少少就可以喇.如果想要一下子完全改變自己時間分配狀態,根本就係天方夜譚,不切實際.想改變自己,建立一套自己嘅時間管理法則.比如話每天先控制一吓自己睇影片嘅時間,將玩手機嘅習慣改成睇兩頁書,再比如,夜晚早半個鐘瞓,聽朝早早半個鐘起身,等等.透過慢慢改變自己嘅生活習慣,遵從書裡面嘅時間管理法則,逐漸學懂時間分配嘅技巧,
時間分配管理睇起嚟好難,但係實際上只要有正確嘅方法就能夠事半功倍,時間管理嘅方法就係,通過工具,技術,技巧幫助我哋分配時間,更高效地完成工作.
《8670》中的時間管理法則
時間係公平嘅,如果我哋一年嘅《8760》小時,將這一年嘅時間好好分配和運用,可能開始嘅第一日,第一個星期,甚至乎一個月,都見唔到自製時間表嘅好處同自己改變.但只要堅持落去,等到一年結束,你望返轉頭一定發覺很多地方都發生咗變化.
就好似書入面有一句話,「沒有人不愛惜他的生命,但很少有人珍惜他的時間.」
你哋又有冇珍惜自己嘅時間呢?
編輯/製圖:Business Digest


text:
本人從事藝術行政已經一年,好好奇大家點睇,見到原來comment 都偏向負面😂😂可能大家都唔留意藝術圈(其實本地藝術圈真係有好多好正嘅project 值得大家留意⋯)
想知道你做art project係指搞咩event?視覺藝術?(museum? contemporary art?)定表演藝術?定唔係做行政工作而係想做artist/ curator?因為唔同範疇所需要嘅知識都好唔一樣,限制亦都好唔同(例如行政工作真係有好多好繁鎖嘅工作,可以同你講係同想像中好唔同)我諗要搞清楚自己想做咩同點解想做,否則好難係呢行生存⋯
回應返你問易唔易入大auction house, 首先要知道做拍賣行除左本身需要對藝術史有一定認識,有鑑賞同行銷藝術品的能力,亦都要有人脈網絡,所以確實係睇個人造化
如果真係想了解多d 藝術範疇工作, 而你又未grad, 其實今年真係好多internship 機會,例如政府有好幾個博物館都請緊intern, 唔同規模嘅藝團,HKAF唔同dept都成日keep 住請intern, 如果有興趣真係可以上HKAAA度了解下先
最後,雖然比起商業市場黎講,呢行真係吃力不討好,我唔同意上面有人話係香港搞藝術係乞米,而家比以前確實多左好多機會,每年好多唔同藝術團體都經藝發局資助請行政人員,LCSD 更係年年請museum trainee 同performing arts trainee,黎緊m+ 同故宮開左之後一定比過往投放多啲資源
不過建議都係了解自己興趣係咪上想行先,呢行比其他行業唔算易入(需要對藝術有一定知識,唔係停留係打卡就算),升上去嘅機會亦都係好少,加油!


text:
以下係佢係節目自稱:『21歲,讀緊大學Year 4嘅Vivienna,話佢嘅做人格言唔係「知識改變命運」,而係「買樓改變命運」.Vivienna就唔似「高潮女」Seasun咁一心諗住搵個有錢男友,自己都有好積極搵錢同儲錢,本身係靚女嘅佢,賺錢能力極高,未畢業已經做十幾份兼職,包括保險,Model等平均一個月搵4萬,甚至十幾萬都有.
節目中,仲有影埋Vivienna班同學仔,唔少男同學好似仲未好有plan,更加冇諗過買樓.』
呢個係我Google到:『Vivienna Lai(賴彥妤)活躍於選美界,獲2014 中華才藝小姐季軍,2016 Miss Diva 亞軍等獎項. 畢業於城市大學工商管理系,現職模特兒,理財及資產管理.於15年書展推出組合寫真及跳唱組合.』
佢個組合叫Super Sexy Hero,個老細就係之前情人節扮Ironman送花搏上報個阿叔.佢2015年出寫真果陣年齡就報22歲,胸圍就報C cup.2017年上節目就報21歲,model公司資料就寫胸圍係B cup.
年齡報細數,個胸報大數,算啦反正我都無得揸,出黎做咗幾年飽歷風霜扮純情學生妹,都算啦我睇得AV多都習慣曬啲角色扮演,但果班同學仔係乜嘢黎?我即刻諗起AV裡面啲汁男.
個節目就sell真人真事,但我發覺岑應個八婆每次條formula都係搵幾個搏上位既柒頭皮做丑角,好似Santino同今次既Seasun,講啲設計對白搶頭版,之後再夾雜返啲真人真事,一半真一半假混淆觀眾,同波鞋街啲撈鞋賣既仆街一撚樣.
我覺得一個人呃我,最多算欺騙感情,但依家係一班人集團式詐騙,係有組織犯罪囉.


text:
阿囡開學一個月左右,放學食完飯過後雖然有時仍然處於walking dead遊魂狀態;但平心而論,其實阿囡間小學唔算多野做(比較聽返其他家長既故事).不過最近我發現,原來阿囡除左要交齊功課,學校仲有一個比佢既目標.
話說阿囡間學校非常鼓勵同學閱讀,所以中,英文科都有閱讀奬勵計劃.成個計劃係自願性質,開學時學校會派reading log (英文書) / 閱讀存摺(中文書)比學生mark低自己睇書既紀錄:
小朋友每睇完一本書,係reading log度寫返書名,作者,頁數同埋學到咩生字(或者最鐘意邊個角色)就ok了,唔駛好似我地細個咁又要作感想又要答本書既內容(成日唔明以前細個點解成日要寫讀後感,講真讀完成本書仲要寫報告就梗係感到攰或者憤怒架啦,仲有乜感想丫…).參加計劃仲可以有奬攞:睇夠30本有優異奬,40本有銅奬,50本有銀奬,60本有金奬,再多仲可以競遂全級大奬.
作為一條書蟲,我同老婆都好歡迎學校既安排,一來有奬項同埋有百佳儲印花feel既reading log motivate小朋友習慣睇書,二來填寫紀錄相對簡單,唔算變相做多份功課,大人細路都唔會反感.
唯一比較有挑戰性既,就係全部一年級既同學都要開學時訂立好今年中文同英文睇圖書既目標,然後係本reading log度簽名.
呢個moment不禁心諗:咦,咁似啲老闆同我地年頭set target比我地跑數既.
而當我同阿囡一齊揭果兩本reading log既時候,複雜既心理戰來了:
- 每本reading log可以比你一年寫60本書,咁你到底應該set一個咩target比自己呢? 少過呢個數…又好似唔係好正路,等於老闆比左上年個target你,你同佢講話一人行一步,不如打上年個target 8折咁.
- 但你又其實有數得計,你要多過呢個數,等於每星期都大約要完成幾本中,英文書,我又未好想像到仲夢遊緊仙境既阿囡點樣仲有時間精神坐定定每晚睇一本書.
呢個時候,我決定真係做返老闆一樣會做既事:就係諗多無用,直接將個波交比佢睇佢點講:
我:學校宜家比你地訂返今年睇圖書既目標,你英文同中文書諗住想上學期睇到幾多本書?
囡:唔知呀,應該交幾多本呢?
我:兩本存摺都各自有60格比你寫,計返大約你每個星期睇幾本中,英文書度啦.
囡:咁英文我上學期寫60本啦!
內心有少少複雜:見佢咁長進好開心,同時又驚佢交唔到數.原來我地啲老闆真係唔易做:你唔長進,佢驚;你太長進,佢仲驚.雖然其實以前晚晚都會同佢一齊睇書,佢又鐘意睇英文書,60本我又覺得佢會做到既.
我:好呀!咁中文呢?宜家你放學返黎都幾晏,你又攰,不如上學期寫住20本先啦.
囡:唔好,上學期我照寫30本!
我個腦裹面忍唔住諗起呢個畫面:
中文書唔係佢至愛,佢點解忽然咁勇?
我:咁你每個星期都要睇一本中文書呀,你做唔做到?
囡:OK呀!
我:好啦,你話架.應承左老師架啦!
講真,呢個suppose係鼓勵性既計劃,段估你走左數老師都唔會罸你.不過我當然忍住左無講出口,呢啲時候正常阿爸款梗係仲要講多兩句:做人要守信用架咁啦.
如是者過左3星期..暫時既跑數成績:勉勉強強on track;不過要調節下中文書既程度同埋本書既厚度:唔係佢下下走去圖書館借啲四大名著返黎,真係有排都完唔到一本.


text:
座右銘 : 以禪悟道 常用語句 : 大佬, internet 10秒搵到既嘢就唔好問我啦~ 唔好同我講百分之0.000001機會嘅嘢即係有機會 就算我講完全肯定嘅嘢都只係百分之99.999999
電影:親親兩顆心 / The Parent Trap
不嬲都冇寫開自已感覺嘅嘢,不過係時侯轉一轉,試下唔同嘢,睇真下自已係乜嘢人,又或者有緣等其他人評下我係乜嘢人~
睇電影其實有時好煩,睇咗D膠劇真係覺得浪費我時間,但唔睇又唔知係膠劇定神片,所以好多時都重睇覺得好睇嘅電影,尤其係喜劇,可以笑完又笑,反正好過睇膠劇啦!而其中重睇得最多之一嘅係呢套親親兩顆心.
故事唔講啦,反正1998年片,大把網有講,吸引我嘅當然係主角既生鬼活潑啦,仲有就係兩位女主角嘅互動,哈,拍到真係令我以為係兩個人,翻查先知係一人分飾兩角,及另外有一位冇出樣嘅小女孩配搭而成,呢D先係電影呀麻!除咗小主角嘅演譯之外,就係英美兩地嘅實地環境拍攝,呢部份我想好多華人都會渴求,希望得到既生活環境,當中都包括我在內啦,所以零舍吸引~ 而故事開始係美國嘅夏令營,兩位主角由碰上,鬥氣,相識,到相認,都拍得好自然,就算你明知佢哋會相認,當中過程都會令我有少許感動,唔係乜嘢大場面,但都冇乜冷場.第二部份當然就係小主角分別同父母之間嘅相縫,英美兩地嘅生活方式習慣(當然係有錢人生活啦!),小主角同父母嘅趣事,而兩場同親人相認嘅場面都拍得好感人,尤其女管家知道主角係另外一人,記返起當年嘅佢,係真真正正嘅佢,而唔係替代人,呢場我睇得最多次,呢部份都算得上係不錯嘅小品.最後第三部份,為咗成就父母可以重新係一齊,就設計咗一個衰人後母,其實呢個角式都幾慘,又要整到自已好衰好貪錢,到最後俾人飛乜都冇晒,係本片最慘嗰個,雖然小主角有份整走佢,不過好彩故事都係講個老豆有心搵返前妻而飛佢,咁小主角就不會令人討厭,非常好嘅鋪排,衰嘢留返俾大人做啦!最後講吓音樂啦,幾好聽架,值得搵soundtrack 黎聽!
Like my work??
Don't forget to support or like, so I know you are with me..


text:
隸屬國立傳統藝術中心嘅臺灣國樂團,喺由國內國樂界嘅菁英組成,以推廣為目標,立志令臺灣傳統音樂變成專屬臺灣特有嘅文化!
臺灣國樂團嘅代表樂器──阮
今次集比好榮幸可以同臺灣國樂團合作,製作出用琵琶作為外型嘅USB手指,國樂器有咁多種,究竟點解會揀用琵琶作為主角?喺製作訂造USB手指,除咗要有靚一靚嘅外表之外,最重要嘅喺要好睇又好用,所以功能性喺第一要素,而國樂團一開始想指定嘅樂器就喺有代表性嘅阮,阮就好似柳琴一樣屬於撥彈樂器,喺要指定曲風:民族,民間色彩成份比較重時,可以利用撥弦嘅方法表現而脫穎而出.
集比訂造禮物嘅經驗,評估實體嘅可行性
但喺阮嘅音箱屬於比較扁嘅圓形,弦嘅部份亦比較偏細,如果要植入晶片好有可能用多幾次就會斷,所以最後揀用音箱比較大同時都好有意義性嘅樂器—琵琶作為USB手指嘅外型,做出嚟嘅效果亦都獲得大家嘅一致好評.
質料部分國樂團想用樂器本身材料:竹,但喺用竹嚟開模有好多限制,想要做到維妙維肖嘅程度,延展度比較高嘅PVC喺最好嘅選擇,除咗顏色相近之外,各種細節位好似喺弦嘅數量,弦軸,琴頭,山口等等都可以靠印刷嚟呈現出嚟,集比訂造服務嘅宗旨就喺將客戶嘅理想變成具體化,當然製作嘅過程中間都要經過幾次嘅溝通才可以喺理想同實體之間搵到平衡點.
而呢款琵琶造型嘅USB手指主要喺臺灣國樂團演出時送畀嘉賓嘅禮物,睇到咁精緻嘅禮物,再加上精彩嘅國樂表現,相信收到嘅人一定會留低深刻嘅印象,而呢個就喺集比一直追求嘅目標!